
SADRŽAJ: 

JELENA BILBIJA: Na Božić. — Čarobne riječi. 

JOSIP KULUNDŽIČ: Prvi grijeh. Biblijska priča s Marsa. 

FRANULOVIĆ ANTUN: Mrtvo cvijeće. 

VALERIJAN MARKOV: Smrvljene duše. (Iz dnevnika je- 
dnog kokainiste). 

JOSIP KULUNDŽIĆ: Književnik s Jamusovim licem, (Kon- 
ferenca održana prigodom proslave 40-godišnjice Nuši- 
ćeva književničkog rada). 

HRIZANTEMA SELSKA: Molitva. 

BOŽENA N. JERMANOVA: Ave Marta! 

FRANE ALFIREVIĆ: Savremena talijanska poezija. (Svrše¬ 
tak). 

S. STORELLI: Preludij. 

LISTAK: 

LADISLAV ŽIMBREK: Fran Galović. 

MARIN PAVLINOVIĆ: Frain Diirr i njegov rad. (Prigodom 
20-godišnijlice smrti). 

DORA PF ANO VA: Istoik i zapad. (Povodom Dvornik ovićeve 
brošure o krizi zapadno -evropske kulture). 

IVAN NEVISTIĆ: Pjesme Milana Rakića. 

Dr. IVAN ESIH: Pobjedonosno djelo Wladyslawa Reymonta. 
(Epopeja seljačkog živoita »Cblopi« (i904. 1909.). 

_ ić: William Shakespeare: Na tri kralja, komedija u 5 

činova. (Preveo M. Bogdanović, režirao dr. Branko 
Gavella). 

_ ić: Šalom Aš: Bog osvete. (Redatelj Ivo Raić). 

— ić: Leonid Andrejev: Misao, drama u 6 slika. (Režirao 
T. Strozzi. 

Dr. FRANJO BUČAR: O Lužici i lužičkim Srbima. (Prema 
djelu: Dr. Josipa Pata: Lužiea. (Svršetak). 


»Vijenac« izlazi svakog 2. i 16. u mjesecu. Cijena mu je 
mjesečno D 20,-. Pojedini broj stoji D 12— Uprava »Vi¬ 
jenca« nalazi se u Medulićevoj ul. 30. Novac se šalje poštan¬ 
skom čekovnom uredu u Zagrebu za upravu »Vijenca« na 
br. 34.469. Rukopisi se šalju dru. Ferdi Nikoliću, Zagreb, 
Medulićeva 30, I. i ne vraćaju se. 


JVIusiHafije - JTaftfađa 

{RiŠkard (Rossfcmn p 

(Edition Rirop) 

Strossmayerova 10 Telefon broj 64 

Klasična i moderna djela za sve instrumente, 
komornu muziku i pjevanje. Muzičke knjige. 
Partiture simfonijske i komorne muzike. Zbor ovu 

Vanjske narudžbe obavljaju se točno i brzo. 



TVRTKA 

LAV. ARNSTEIN 

ILICA 26 ZAGREB ILICA 26 

nudja svoje bogato skladište novo prispjele 
muške konfekcije kao raglane krznene ka¬ 
pute, odijela, zimske kapute, hlače i t. d. 
za gospodu i dječake uz veoma povoljne 
cijene. — Pošto žensku konfekciju napušta, 
prodaje istu ispod nabavne cijene. 


HRVATSKO-SLAVONSKA 



nm 

UTEMELJENA G. 1892. 

Središte: ZAGREB Zrinjski trg 7 

(u vlastitoj palači) 

Dionička glavnica Din 60,000.000'— 

Pričuve ....... Din 24,000.000*— 

Podružnica: u OSIJEKU 
Prodaja vlastitih pupllarno sigurnih 4 1 / 2 % založi] 
Bankovni odio Efektivni i devizni odio Hipotek 

Ukamaćuje uloške najpovolji 


Herlinger i Weiss 

ZAGREB, JURIŠIĆEVA ULICA 28 . 



Trgovina manufakturne, kratke i ple- 
robe, veliki izbor muškog rublja. 

or za krojače i krojačice. 

Truditi smo se cijefe godine, da budemo obzirom na 
svoje potraživanje prema cij. pretpfatnicima što su= 
sretfjiviji i što strpljivi)i, pa računamo, da će i naši: 
pretplatnici cijeneći taj naš postupak učiniti sada svoju 
H dužnost i prema nama. j 

Od nove godine moći ćemo sfati List samo onim 
pretpfatnicima, koji su svoj dug potpuno namirifi. 

VIJENAC 

LIST ZA ZABAVU I POUKU 


KNJIGA TREĆA 


UREDIO 

D R FERDO NIKOLIĆ 



TISAK »TIPOGRAFIJE« GJRAFIČKO--NAKLAP)NOG ZAVODA D. D. U ZAGREBU 








SADRŽAJ: 


1. PJESME. 

A, izvorne. 

Aliirević Frano: Luda plesačica. 115 

Aliirević Frano: Samoubistvo 252 

Aliirević Frano: Tuga cirkusa .611 

Arnold Đuro: Krapinske elegije . 5 

Bahorić Dragomira: Ja te čekatm 53 

Bandera V.: Bdjele ljubice.415 

Banović Štipan: Blegija nad elegijama 11 

Banović Štipan: Uskrsna glosa 245 

Banović Štipan: Večernje zvono 48 

Batušić Slavko: Requiem za prejasne prinčeve Kata- 

Shira-Kavu i Asaku.548 

Boglić A. R.: Djevojci što sanja.468 

Boglić A. R.: Jednoj cirkuskoj djevojci ... 210 

Boglić A- R.: Onima, koji igraju o naše duše 116 

Boglić A. R.: Priča o sebi.128 

Boglić A. R.: Umiranje čovjeka skitnice .... 65b 

Boglić A. R.: Za stotinu godina 630 

Bilbija Jelena; Čarobne dječji 697 

Bilbija Jelena: Na Božić.697 

Bilbija Jelena: Prailja iz predgrađa.103 

Bilbija Jelena: Strah . .116 

BoŠković Stj. P.: Na slapovima Krke.469 

Diklić Slavko: Grad Nin. 53 169, 226 

Dorčić Vinko: Daljine .210 

Domjanić M. Drag.: Kipec vu snegu . . . ' 222 

Domjanić M. Drag.: Popevke ... 68 

Domjanić M. Drag.: Stari portal 137 

Farčić Antun: Jedne ljetne noći .... 182 

Feller M, Miroslav: Noćne varijante.31b 

Franulović Antun: Mrtvo cvijeće 702 

Gorštak Ivan: Iz starih anala .... 222 

Hrčić Stjepan: Confiteor 276 

Hrčić Stjepan: La cathedrale engloutie 85 

Hrčić Stjepan: Suncu.192 

Hranilović Jovan: Knjige moje, vjerni druzi moji 207 

Hranilović Jovan: Pobratimu dru. Đuri Amolđu 3 

Herceg Jakša: Usidjelice .496 

lile Olga: Što da uradim? 206 

Jermanova Božena: Ave Mada ..... 718 

J. V. R.: Nekoga čekaš.160 

Katalinić-Jeretov Rikard: Put .85 

Kovačić Vlado: Lilly.26 

Kršić Ivo; Jesenska pjesma.76 

Lovrič Vinko: Prolaznost .320 

Ma jer Miro: Čežnja .209 

Majer Miro: O veliki Ti.128 

Muradbegović Ahmed: Jutro u predgrađu 308 

Muradbegović Ahmed: Samoća.42b 

Milo Otto: Decembar (Sa Smroka) 

Milo Otto: Pjesma bez naslova. 

Narić-Dvornik T.: Na moru. 

Ogrizović Milan: Dragocjena ruda .... 

Ogrizović Milan: Mome kumu dru. Đuri Arnoldu 
Oreld van Hans: Postuma. 


Oreld van Hans: Pjesme .... 


285 

R, C. B„: Noćna posjeta .... 


253 

Radovniković Marij: Večernji zaklon 


622 

Robotič Davorin: Ostavljeni dom 


320 

Robotić Davorin: Pjesma iz starog doma 

146 

Robotić Davorin: U šutnji 


622 

Rod Iva: Inspiracije. 


137 

Sirovica Dinko; Angelus .... 


308 

Sirovica Dinko: Apokalipsa 


639 

Sirovica Dinko: Tebi 0 \pet 


265 

Storelli S.: Preludij . ... . . . 


725 

Sure Z. S.: Zima. 


169 

Šimić Stanislav: Olivera .... 


529 

Šimić Stanislav: Veče 


320 

Šimić Stanislav: Veličanstvo vina 


109 

Šop Nikica: Molitva. 


103 

Šop Nikica. Ulomak iz večernje balade 


123 

Šop Nikica: Večernja balada 


297 

Tarczay G.: U dolini Soče .... 


311 

Težak Dragan; Pri kupanju 


128 

Tomić Stevan: Čežnje u pustinji 


109 

Veršič M.: Bol i zanos .... 


529 

Veršić M.: Dragoj. 


284 

Veršič M.: Vigilija . 


649 

Vilković Zlatko: Dušni dan 


622 

Vitković Zlatko: Miris noći 


656 

Vrh Vukoslav; Lopoči . 


42b 

Zelić Jaša: Anđelija . 


259 

Zelić Jaša: Balada . 


53 

Zelić Jaša: Dilber Mara .... 


549 

Zelić Jaša: Majski uranak 


311 

Žimbrek Ladislav: Posljednja ljubav 


124 

Žimbrek Ladislav: Sve je to jedno 


124 

b) prevedene. 



Ady Endre; Pjesme. 


253 

2. DRAME. 



Batušić Slavko: Proljeće, kuća broj 17 i 

ništa više 

333 

Begović Milan: Božji čovjek 


669 

Kulundžić Josip: Intermezzo iz »Neobarbara« 

340 

Kulundžić Josip; Pacijenti mladoga Kirilova 

99 

Kulundžić Josip: Ponoć .... 

. . 445, 497, 

530 

Kostelič Adam: Con fuoco 


298 

Muradbegović Ahmed: Nevidljivi žrvanj 


349 

Strozzi Tito: Ecce homo .... 

211, 246, 277, 

317 

Stiozzi Tito: Zrinjski .... 


104 


Šilar: Kladice 
Šilar; Samo od sebe 


79, 151, 183 
. . 15 


^PRIPOVIJESTI, NOVELE i CRTICE. 

a) izvorne. 

Batušić Slavko: rohod sunconoša 
Đorčić Vinko: Svjetionik 
Dorčić Vinko: Žr 


117 

14 

629 


























Planova Dora: Glasovi vjetra 
Planova Dora: Ljubav * 

Planova Dora: Portreti 
Gorjanskij Valentin: Hasan, gonič magarca 
Jakić Živko: Gavanova baština 
Jakić Živko: Misterijozna dama 
Jakić Živko: Živio kralj . 

Jakovljević Nikolaj: Trojica 

Jasenački Ljubo A.: Dva pl. 

Jermanova Božena: Davno je prošlo proljeće 
Kulundžić Josip: Prvi grijeh .... 

Kulundžić Josip: Smrt kao limena kutija . 

Maksimov J.: Strah od smrti . . . 

Markov^ Valerijan: Smrvljene duše 
Mesarić K.: Ad Matutinum . . . 

Mesarić K.: Otac Josip liječi čovjeka, koji je opsjednu 
* od đavola . . . ; 

Milanov D.; Ljubav 
Milanov D.: Samaritanka 
Muradbegović Ahmed: Autoportret 
Muradbegović Ahmed: Carska noć 
Muradbegović Ahmed: Iza žaluzija 
Muradbegović Ahmed: Nojemova. lađa 
Muradbegović Ahmed: Opanci 
Muradbegović Ahmed: Robijaš 
Robotić M. Davorin: Onoj, koja dolazi 
Roščin Nikolaj: Djed .' ... 

Selska Krizantema: Molitva .... 

Šilar: Iz romana »Kad procvate jorgovan« . 
širola Stjepan: Magle . , ... 

Tomić Stevan: Priča o čovjeku, kojega su ukrali 
Vilović Đuro: Demaskirani ples 
Vitković Ziatko: Radost dana .... 

Vrtar Stjepko: Dvije pripovijesti 
Žimbrek Ladislav: Iz knjige »Svijetla« . 

b) prevedene. 


170, 


593 

549 

246 

397 

219 

266 

643 

138 

208 

535 

698 

236 

503 

703 

306 

125 
147 
309 
110 
470 
201 
9, 49 
607 
69 
288 
612 
718 
525 
453 
640 
65 
207 
605 
254 


Bunjin Iv.: Na moru u noći 


559 

Čehov A.': Tri humoreske. 


43 

Kuprin A.: Miran život 


562 

Lepkij Bogdan: Cvijet sreće ... 


12 

Lepkij Bogdan: Nastja . 


312 

Lepkij Bogdan: Starac ..... 


77 

Mereškovski: Tajna trojice .... 


588 

Metz Marija Koning: Plavetna haljina 


177 

Neruda Jan: Ti nemaš srca .... 


616 

Nilus P.: Goispodari života .... 


582 

Starofrancuski roman iz srednjega vijeka: 

Nikoleba . 

Alkasin i 

402 

Šmjeljov I. S.: Zabavan događaj 


568 


4. POUČNI ČLANCI. 


657, 719 
39 


Alfirević Frano: Savremena talijanska poezija 
Arhold Đuro dr.: Oko moje prve pjesme .... 
Bosanac Stjepan: Dr. Vatroslav Jagić kao recenzent > 

Bučar Franjo dr*: Jagićevo školovanje .... 

Cvijić K. Antonija: Jagoda Brlićeva, ilirska pjesnikinja 
Deželić Velimir dr.: Prilozi k Jagićevoj biografiji 
Dvorniković Lj.: Je li potrebna kontrola kritike 
Fancev Franjo dr. Zašto se Jagić vratio mrt^rf^do- 

movinu? . 

Gavazzi Milovan dr.: Iz naše narodne umjetnosti 
Horvat R. dr.: Iz staroga Zagreba 54, 86, 158. 190, 223. 427 
Hranilović Jovan: Dr. Đuro Arnolđ ... 


Ivšić Stjepan dr.: Vatroslav Jagić i osnivanje zagre 
bačkog sveučilišta . . . .' v . . 

Karlić Petar N,: Četiri pisma Vatroslava Jagića 
Karlić Petar dr.: Fotografiranje registra opatica Sv 
Marije u Zadru . . . ... . 

Kempf Julije: Književni pokret i osnivanje prve štam 
parije u Požegi . . . . . ... 

Kulundžić Josip: Književnik s Janusovim licem 
Kulundžić Josip: O novoj režijskoj umjetnosti 

Laszowski E.: Cirkvena/. 

Muradbegović Ahmed: Nina Vavra .... 
Muradbegović Ahmed: O jugoslavenskoj muslimanskoj 


jubile 


Muradbegović Ahmed: Put u novo vrijeme 
Nikolić Ferdo dr.: Pedesetgođišnji književni 
dra, Đure Arnolda 
Rešetar M. dr.: Jagićevi spomeni 
Roščin Nikolaj: Aleksandar J. Kuprin 
Roščin Nikolaj: Nekoliko riječi o današnjoj rusko 
književnosti . . Ci , ( , ... 

Sirirekar Zdenka dr.: Jagoda Truhelka . 

Šenoa August: Zagreb i Zagrepčani 
Žimbrek Ladislav: Franjo Horvat-Kiš 


381 

388 

493 

416 

715 

329 

480 

637 

285 

97 

1 

391 

540 


557 
233 
255 
623, 650 


5. UŠTAK. 


A.- 


Stjepan Širola 
Nove knjige 
Mandragola 


321 
328 
229 
165 
130 
32 
32 
196 
32, 551 
433 
439 
489 



—ad.—: Veličajni Rogonja . 

„ : Disidenti Moskovskog Hudožestvenog teatra 

„ : Osamdesetgodišnji jubilej Nikole Milana 

„ : Sjene .. 

Andrić Ivo: Pjesma* nad pjesmama 
Banović Štipan: Umjetničko blago Dalmacije 
Banović Štipan: Popis slika Vlahe Bukovca . 

Banović Štipan: Don Frane Bulić. 

Banović Štipan: Stanko Vraz i anokreontika . 

Banović Štipan: Basrelijef iz vremena kralja Tomi 

slava u krstionici sv. Ivana u Splitu ... 522 

Batušić Slavko: XIX, proljetni salon.358 

be—: Paleas i Melisanda.31 

Bučar Franjo dr.: Jedna poljska knjiga o ilirizmu . 93 

Bučar Franjo dr.: Jedan hrvatski misijonar u Ka 

liforniji ..295 

Bučar Franjo dr.: Poljsko-bugarsko društvo u Sofiji 445 
Bučar Franjo dr.: O Lužici i lužičkiim Srbima 666, 734 

Buhin I. A.: Autobiografija.595 

C, A.: Viktor Šipek ..193 

C. A.: Bakropisi Dragutina Renarića .... 321 

C. A,: Umjetnički ples. 323 

C. A.: Proljetni salon.439 

Cibaj: Krunoslav Kukla: Bankovni kamati i bankovni 

dužnici ..665 

Cicibaj: Joso Lakatoš: Industrija Hrvatske i Slavonije 523 

D. VI.: Giuseppe Zola.166 

D. VI.: Shakespeare i naša narodna pripovijetka . . 292 

D. VI:. Iz slavenske Lužice.603 

Diklić S.: »Grgur Ninski«, odbor za proslavu tisuć- 

dodiišniice hrvatskoga kralievstva.9^ 

rniković Lj.: Vjera u sebe.29, 59 

Koncerti i opera . . . . . . 521 

an dr.: Literarna i umjetnička fizionomija H. 
Sićnkiewieza . . .r , . . . , , . 631 

Esih Ivan dr.: Pobjedonosno djelo Wladyslawa 

Reymonta..731 















































Fannyn Aleks. Li Finale * . . 

Feodorov Nikolaj J.s Ličnosti . . * 

Feodorov Nikolaj X: Literarne silhuete . 

Filič Krešimir; Spomenik Vaitroslava Jagića u 

Varaždinu . 

Franić Krsta Slava; Prijatelj Gusti. 

G.—*: Hrvatsko narodno kazalište. 

G—ć.: Izložba slika braće Pastuhoff. 

—g—; Hrvatsko narodno kazalište u Beogradu . 

—g—; Kazalište u Tuškancu. 

—-ić.: U početku kazališne sezone. 

—ić.: August Strindberg: Otac. 

—ić*: Prava Parižanka. 

—ić.: J. St, Popović; Tvrdica . . . . ■ • 

—ić.s t Anatol France. 

—ić.: Narodno kazalište. 

—ić.: Leonid Andrejev: Gaudeamuis. 

—ic-s W. Shakespeare: Na tri kralja ..... 

—ić.: Šalom Aš: Bog osvete . . 

—ić.: Leonid Andrejev: Misao. 

Hijić Stjepan: O pjesnikovoj individualnosti . . 

J, A.; Jagićevo poprsje, plakete i spomenik od proL 

R. Valdeca . 

J. L.: Elementi slikarske umjetnosti. 

Krevedič Kazimir dr.: Istina o modernoj muzici 
Krevedič Kazimir dr,: Koncerti i opera 63, 95, 131, 

328, 554, 

Krenedić Kazimir dr.: Bedrich Smetana 

Kreneđić Kazimir dr.: Kreš. Baranović: Licitarsko 

src-el .- 

Krenedić Kazimir dr.: Završetak koncertne sezone 
Krenedić Kazimir dr.: Rimskij Korsakov: Carska ne¬ 
vjesta . 

Kršu javi Izidor dr.: Af reski Joze Klj ako vida 
KrŠnjavi Izidor dr.: Nova knjiga o Danteu 
Kršnjavi Izidor dr.: Restauracija slika u Vrbovskoj 
Kulundžić Josip: Balet i umjetnički ples . 

Lončar Vj.: Nešto o filozofiji i metafizici glazbe . 
Lozovina V.: Dizionario dell* orno salvatico . 
Manojlović K. P.: Historijski pogled na razvitak jugo¬ 
slavenske muzike srpskoga dijela našeg naroda . 
Mesarič Ka.: Umjetnost — misterij stvaranja . 
Muradbegović Ahmed: Vučjak . 

Muradbegović Ahmed: Josip Papić ..... 
Muradbegović Ahmed: Nikola Pavić: Pozableno cvetje 
Muradbegović Ahmed: Gostovanje beogradskog pozo- 

rišta u Zagrebu. 

Muradbegović Ahmed; Dvije knjige pjesama . 

Muradbegović Ahmed: Tito Strozzi. 

N.: Gostovanje mariborskog kazališta u Zagrebu 

N.: I. S. Smjeljov. 

Neimarović Ante: Dramatizacija »Mrtvih kapitala« 
Neimarović Ante: Kazališna umjetnost u provinciji 
Neimarović Ante: Prilog savremenoj pedagogici . 
Nevistić Ivan: Pjesme Milana Rakića .... 

Nilus P.: Autobiografija ... 

Nkć.: Uz članak g. Arno i lda: »Oko moje prve pjesme« 

Nkć.: Ruđolf Turkovič. 

Nkć.: Cividini: Pedagogika . .. 

Nkć.: Ivan Ekert .. 

Nkć.: Umjetničko odgojne posijelo M. K. Marionet¬ 
skog kazališta u Zagrebu. A 

Nkć.: Almanah Ćirilo-Metod. knjižare za g. 1924. . | 

Nkć.; Julije Kempf: Oko Psunja. - 

Odak Krsto: Modernizam u muzici . . . . H 

Oreld Hans van; Mali život. 


Pavlinović Marin: Fran Diirr ii njegov rad . 727 

VIJENAC 

GODINA U. U ZAGREBU, 16. PROSINCA 1924. KNJIGA III., 24. 


NA BOŽIĆ 

Sestrama Ljerki i Sylvi. 


Božična noć sveta. Nebom zlato šija 
Svi su ljudi dobri i široka srca. 

Tople pjesme vedra noć ko da upija- 

tek u jednom kutu jedna duša grca. 


Božična noć sveta. Nebom zlato plamti. 
Zvona klikću radost i bruje sve jače — 
sina vodi otac, kćerku ljubi mati, — 
tek u pustom kutu jedna duša plače 


Božična noć sveta. Nebom zlatni prami 
Otac d’jeli dare u svom milom krugu, 
Samo jedan samac u studenoj tami 
zaboravljen jeca u noć zimsku dugu- 

Jelena Bilbija. 


ČAROBNE RIJEČI 


Daj mi, Učitelju, 

Tvoje moćne riječi 
l’jepe ko Ti sam ... 

Htjela bih činiti čuda ~ 
stvoriti u duši nebo 
kristalni hram. 

0 r’ječi samo! 

Drhtave, blistave ko san, 
od kojih kamen-djevojka posta 
rumena — topla — 
od kojih mjesec ko vino se razli 
u bijeli dan; 

od kojih kamen-djevojka posta 
i kao snovi 
kozmički fantomi 

k nama slaze- 

0 riječi! — 

Da li ih možda čujem 
onda —, 


kad slušam stotine gudala« 
kad čitam nagrađene knjige, 
kad lutam tišinama 
mramornih sala — 

(I kad u traženju ritma 
akorda, mramornih niti 
ja osjećam traženje Tebe!) 

Ili onda, — 

kad poslije proljetnih livada 
kroz gašenje su tonskih boja 
i dječije radosti 
deset puta odjekne zov 
i svečanim brujanjem izumre 
u večernje proplanke! 

Ili kad kakva 
kudrava plavokosa glava 
zaspe svoj osmjeh 
u zbunjene kite narcisa — 


O daj mi Tvg ^a čarobne r’ječi, 
što gore ko strastan 
što tište ko pogled 
i ubijaju nas ko miris 
šarenog opojnog cv’jeća 
s drveta zloga- 

Jelena Bilbija. 

G o d i n a II. »VIJENAC« Knjiga HI./24 


PRVI GRIJEH 

BIBLIJSKA PRIČA S MARSA, (JULIJU BENEŠIĆU). 


A kad su stali nogom na novi planet, razo¬ 
čaraše se. Stanovnici su rezignirali nad 
novinama čitajući o vječnom problemu 
rasplitanja nejasne političke situaci je, 
demagozi i kapitaliste potajno su ismjehivali ozbilj¬ 
nost, kojom puk shvaća njihovu egzistenciju i moć, 
korup cionist i su učvršćivali svoje skrivene veze s 
vlastodršcima: sve baš kao i na zemlji, Čak su i 
crkve živjele svoj jednolični život, postojao je i Bog 
i Spasitelj, pa čak i biblija. Molim, sasvim obična 
biblija je postojala, u njoj priče, Priča o stvorenju 
svijeta, posve slična onoj na Zemlji, Samo ona o 
Adamu i Evi, ta je bila ponešto drukčija. Bila je 
doduše tako svježa i. jasna, da su marsovci tvrdili, 
kako su zemljaci ukrali tu priču od njih, davno, još 
onda, kad se nismo odcijepili jedino od drugoga i 
poletili svojom putanjom u sfere; pa da su je zem¬ 
ljaci iskrivili na svoju. Jer ona, u svom originalu, 
tvrde marsovci, glasi ovako: 

1 . 

Niz obronak u pozadini ruši se sedam slapova 
tropske flore. Od osmoga presočnoga grozda do 
starca kaktusa vuče se lanac krvavoga sunčanoga 
zlata, koji kazuje međaše klima. Dan nosi teški 
teret omame na val brežuljka, što se na pučini 
života ukočio od čuda i ostao. Iznad brežuljka 
usnula su dva bijela oblaka, dva blizanca, A iza 
njih dolazi dubok romon besjede, koja se ne razu¬ 
mije. 

I počnu se oblaci kretati i spuštati i za njima 
ostaje biblijski oblik gospodina Boga, Bog silazi u 
dolac. Pred zastorom šarenih povijuša sjeda na 
povaljen panj, kraj kojega je usnuo leopard, I 
prigne Bog, gospod naš, glavu u dlanove, progo¬ 
vori i reče: 

— Već počinje dakle tragedija Najvećega i 
Najsretnijega. U tome stoji vječni bol, što oca sma¬ 
traju silnikom, a ne ljubiteljem. Stvor proklinje 
misao Stvaraočevu, koja ga je začela u bijelom 
času, stvor pita u teškom spočitavan ju: »Zašto se 
gladnome lavu milostivo pruža krvav komad mesa 
na nedohit? .,, Volja je moja sputana silom onoga, 
koji je milostivo darovao!« 

I ustaje Bog, gospodin naš, i približivši se |pstoru 
žive flore odgrće ga lagano. Iza zastora na bre¬ 
žuljku leže dva gola akta. Prvi ljudi. Leže na bre¬ 
žuljku, rasvijetljeni suncem i spavaju, I vidjevši 
ih u snu blaženom progovori Bog i reče: 


— Bezbrižan san tvoj, čedo, ide u nedokučivi 
planet tajne. Zašto je nemirna duša tvoja, čovječe? 
Zar u nedohitnosti božanskoga leži tvoj protest? 
Govori mi u snu, govori,., 

Tjelesa se počeše pomicati i Boga nestade. 
Ustade Adam, protrlja oči i pogleda širinom kraja. 
I Eva ustaje, sanena je, i proteže se u dosadi. 

Adam krikne i baci svoje ruke u zrak. Njegov 
glas postane visok i zvonak u oduševljenju: 

— Eva, Eva. Neka čuju uši tvoje glas moj i u 
srcu tvome neka uskrsne jučerašnja ljubav u 
pomlađenoj svježini. Neka se spusti niz dolac 
psalam mokrome uranku i srca naša neka se napune 
životom do vrha. Neka počne poklonstvo sviju pla¬ 
vetnoj tajni, 

Eva zagrize u smokvu i potvrdi nenazočno: 

— Amen, Amen. 

Nastavi Adam povišujući glas svoj: 

— Kurjacima mladima, što urlaju u obijesnome 
zanosu: jutarnji pozdrav! Baščama, što su noćas u 
ljubavi začele sijaset djece za žrtvu zemljinom 
smislu: jutarnji pozdrav! 

Eva mahne grančicom jorgovana: 

— Zdravo, zdravo — i zijevne. 

Adamu je glas dosegao patetičnu visinu: 

— Buni u srcu za nedohitnim ostvarenjem su- 
spregnute volje: smrt! smrt! 

Eva spusti glas duboko i zarokta patetički: 

— Smrt! 

A Adam klone u stavu, U nedoumnoj i neodluč¬ 
noj pozi zbunjenoga clowna on se češe za uhom i 
gleda rezignirano oko sebe: 

— Eto, izrekli smo obligatnu deklamaciju ljepote 
i užitka. Što sada? 

Eva se zavali na trbuh i počne glodati jednu 
breskvu. Njen nehaj curi joj niz usne kao sok zrela 
voća: 

— Ja ne znam, 

Jarosni bijes navali na Adamove obraze crveno 
i naglo. On slomi mladi hrastić u naglom okretu i 
promrsi: 

— Zar otići korak-dva i opet sjesti, žvakati bez 
kraja spremljene plodove providnosti, na dohvat 
Jfcakanja lava s košutom, vuka s janjetom, pa se 
^Saw^||^goniji nemoći, u preobilju omamljivog po¬ 
podne va i sanjati sprovod jake volje, koja je tražila 
izraza. 

Pljucne žena preda se veliku košticu breskve i 
izbaci u mirnom nehaju ubod žalca: 

— Kao jučer! 

Bijes muškome naraste: 

— Zar miriti ti prsima kobnu aždaju, koja bi 
htjela rikanja u obi jesti pobjednika; zar šaku, što 
se kremenita pruža, da se stazi sa snagom bika 
spustiti krvavu od zagrižene rane pregaranja? 

— Kao jučer! 

— Zar gledati vječno ovu titravu, jeftinu krajinu, 
gdje je lojalnost prešla u ogavno, dosadno podstre- 
kivanje sile, koja ne će progovoriti nikada, zar do¬ 
vijeka slušati meketanje bolećiva raspoloženja 
Velike ljubavi? 

— Kao jučer! 

— Zar trpjeti vječno kaznu sugerirane nemoći 
kao sigračku abnormalne ideje nasilnika, koji bi 
rado porodio roba i izmet? 

— Kao jučer! 

I muškarcu naraste bijes do urlika: 

— Zar dulje gušiti psovku, čedo duše, Što ga u 
bezakonju rodi prosvjed i snaga?? 

Ali žena pijuckaše mirno rezignaciju: 

— Kao jučer! 

Pređe sve granice Adamov bijes i on se nadvije 
nad ravnodušnu gromadu tople puti: 

— Ženo, gade! Kuš! Tako ti stvoritelja! Kuš! 
Strepi pred pohlepom, koja traži griženje živoga 
mesa i lokanja krvi u slavu prvoga grijeha, 

Eva se ispruži na leđima raširi ruke i zapjeva 
tankim glasom ženkaste umiljavosti: 

— Raj je tako lijep, lijep . . , Sreća je tako lijepa 
lijepa! Omama svega, poplava svega, obilje svega. 
Tako je lijepo, lijepo,,. 

Muško pljune bljutavu žuč ironije: 

— Pfuj, dakako, Život je lijep, lijep! Istino, 
istino, ja hoću da pljunem na tvoj obraz! 

2 , 

Gospodin Bog stoji na vrhu brežuljka. Skrstivši 
ruke na prsi i sastavivši čeono mišić je, on je, kip 
strogosti. A glas je njegov blag i uzbiban. On baci 
među prve ljude mirni pozdrav: 

— Dobar dan. 

Eva skoči. Vidi još jednoga muškarca pred 
sobom i zatrese se sva u živosti i izvjedljivosti: 

— 0, klanjam se, dobar dan. Dobro došli. Hvala 
Velikoj Ljubavi, jedva smo dočekali još jednoga 
Neobično je lijepo od vas, što ste nas pohodili. 
Hvala vam. Ovdje je užasno dosadno, i moj gospo¬ 
din suprug ima ozbiljnu namjeru, da me proždre, e 
da bi se razonodio! Izvolite sjesti k nama. Kako d& 
vas nazovem, gospodine? 

Bog se mirno obraća Adamu: 

— Adame, gdje je duh tvoj? 

Ali ženska ne dadne, da se od nje svrati po¬ 
zornost: 


— Ah, molim Vas, on i nema duha. Znate li, to 
vam je tako: njemu je već sve preglupo. Molim vas, 
tako mlad čovjek — jedva stočetrdesetipet ljeta 
zajedno proživjesmo, a on već počinje gubiti smi¬ 
sao. Jer dužnosti već davno ne poznaje.,. Ni 
prema meni. Pomislite, molim Vas, on i ne spava. 
Samo misli, traži, izaziva i bori se — sa zrakom, A 
to je protiv principa Velike Ljubavi, kako Vam je 
poznato. A protiv pricipa zahvalnosti prema našim 
dobročiniteljima. Dakako, sve prema tome, kakovo 
je Vaše mišljenje o braku i da li on uopće spada 
ovamo. Izvolite sjesti, 

A Bog nastavi bez ikakvog obzira na ženu: 

— Adame, Adame, ne čuješ li glas moj: 

Polagano digne Adam glavu i zamišljeno po¬ 
gleda u otmjenoga starca. Odjednom skokne do 
njega, povuče ga k sebi i rekne mu tiho i brzo: 

— Hodi ovamo, stari. Imam da te pitam: jesi 
li i ti spoznao sve? Ili: jesi li uopće zavirio u 
svoju nutfinju i vidio — sve?! 

Eva gurne raskalašenim smiješkom supruga: 

— Ali, molim te, kani se ovakovoga razgovora s 
gospodinom, kad je došao k nama, da se poza¬ 
bavi ,.. 

Adam odvuče Gospodina posve na stranu: 

— Pst, Čuj, Kojoj stranci pripadaš ti? 

— Kako?? 

— No tako: Stranka! Ja sami proturajevac! Bog 
izusti tvrdo: 

— Ja sam otac! 

— To nije stranka. Molim, a čiji si ti otac? 

Zasada vaš. 

Adam se nasmiješi: 

— Nakon stočetrdesetipet godina jedva intere¬ 
santna pojava. Šteta, što ja nemam oca. 

Gospodin Bog postane već nestrpljiv. 

— Ja sam Bog! 

Eva se zgrozi. Skoči! Boog? I Adam se ukočio. 
Ali samo načas. Mirno postavi ruku u horizontalnu 
pozu i prikloni glavu: 

— Ne, ne. Uostalom, ako si ti, da prostiš, Bog, 
onda si trebao, da si stvoriš drugi oblik. Onako 
nešto silno, strašno, veliko i crno. Pa da imam i 
protiv koga da se borim. Ovako: ti si starac, gomila 
nemoći. . . 

Bog prigne glavu, glas mu je dubok: 

^ — Čovječe, čovječe. Velika je obijest tvoja, a 

gnjev Gospodina je dalek. Pomirnicu ruku pruža 
milosrđe moje, koje ne poznaje granica. 

Adam se pokloni. 

— Dobar dam, Gospode, ako tako mora da 
bude!. 

Siđu u dolac i pos jednu na zemlju. Bog je 
umoran i glas mu je dalek i zvoni u visinama na¬ 
daleko. Zvijeri saneno bulje u tu zvonjavu i tresu 
se jadno. Bog zbori: 

— Ja vas ljubim. 

Adam se rezignirano nasmiješi igrajući se je¬ 
dnom ružom. 

— Nisam kadar, da ti isto uzvratim, doklegod 
se pitam, zašto si me ovakovoga stvorio? 

— Ti si moje nerazumno stvorenje. Mnogo 
sam ti sebe dao u nadi, da ne ćeš opaziti moć ovo¬ 
ga dara ... 

— Zašto si me podigao nad ostale stvorove da¬ 
rova vš i mi vanredne sposobnosti, kojima se oholo 
tuđim od zvijerke i života, za mene nijemoga? 
Zašto ovakav moram da rušim mir, da tražim, ru¬ 
jem, snu j em ... 

— Ti si kralj života, čovječe! 

— Vladalac je vjeren sa silom, A sila se ne 
slaže sa štimungom ove krajine, Tuđ sam raju 
kao i on meni, I — više ne mogu!! 

— Šta je? Kuda misliš? Zar ne znaš, da za 
tebe nema drugoga mjesta? Globus je sav haos, a 
raj je na njemu malen zakutak tvojoj udobnosti, ., 

Adam ustaje: 

— Gospode, sada prestaje prviput vatra mo¬ 
jega ljubljenja: jer udobnost mrzim! Ja hoću 
borbe u pjenušavoj krvi, u jauku, boli, muci! U 
stvaran j u!! 

Ustaje i Bog, a glas mu je neobično miran: 

— Ne. To je tvoja prolazna obi jest. To ne ću, 
to ne mogu. Stvorio sam te, da uživaš. 

— Ti si me stvorio, i to već znači t v o j e 
uživanje. I moju muku, Gospodine! 

— U obilju se ne muči, čovječe! 

— Ja se mučim! 

— Ne. 

— Rekao sam. I ostajem pri tom, jer moram i 
mogu po svojoj volji ostati pri tom. Velik zamašaj 
ove istine neka ti kazuje moju muku i njeno pravo, 
da umre! . .. 

— Osjetit ćeš, čovječe, gnjev Gospoda Boga i 
u prahu ćeš moliti oprošten je. 

— I ako će biti nešto, što će okrenuti smjer 
misli mojoj, to se ne će zvati nasilje. 

— Ja sam rekao! 

Na težinu Gospodinovih riječi i na slutnju gro¬ 
ze u njegovoj prijetnji pada Eva u prah: 

— Gospode i Bože, prosti jadnicima, koji blude. 

Uhvati Adam Evu za ruku i odvede je . .. 

A Gospodin ostaje sam. On pada na koljena i 
sijeda mu brada zadršće: on plače: Nestaje. 


3. 

Na sredinu dolca dolazi Faun. To je kostim 
đavla u tom momentu. Stane i smije se glasno i 
od srca. Na smijeh njegov doleti Eva: 

— Šta je to? Molim Vas, zašto se vi smijete? 

I ja bih se rado, smijala. 

— Šta ti tu tražiš, bijela zvijerko! 

— Ja? Pa ja sam ovamo stvorena — uvrijedi 
se pomalo žena! 

— Stvorena? od koga? — izvjedljivo će kosti¬ 
mirani vrag. 

— Od Boga — prodre ponos kroz riječi Evine. 

— Luda ženo ! 

— Oprostite, s kim imam čast? 

— Čuj, a gdje je onaj Adam? 

— A, mani ga, on nije.... 

— Znaim. 

— Što znate? 

— Pa to! 

— Koje? 

— Pa to, što već cijeli raj zna! 

— Ah? Šta, šta? 

Vrag se naceri: 

— Ta, gle, već i kurjaci urliču: Adam nije vje¬ 
ran ženi, Adam nije ... A majmuni se kese: Adam 
se vjerio s Nimfom, Adam je . , . 

Eva ciknu probodena cerekom: 

— Iju! Prostaka li! 

— E baš si sljepica! 

Eva vrišti: 

— Vidiš. Ja sam to mislila. I uvijek sam go¬ 
vorila to! Ali, da, da, kako ne: princip Velike 
Ljubavi. To je, da čovjek pljune! 

Đavo mirno zaškilji: 

— Eto. Sjedite u toj grješnoj jami i varate je¬ 
dno drugo. A vaš dobri Gospodin Bog, on samo 
šapuće: Ne mogu im promijeniti položaja! . . . Do¬ 
bro zdravlje, želim, u ime Velike Ljubavi! . . . 

Eva je utonula u rezonovanje: 

— A ja šutim i mislim: Gle Adama, kako ga 
muči misao, da iziđe iz raja, A on — on još živi 
o Velikoj Ljubavi. 

— Da, da ideja. Nimfa, a ne ideja! 

— Zar on mene da vara? Ne. ne! Mi to mora¬ 
mo da prekinemo! 

— Mi? — uščudi se đavo. 

Eva potvrdi: 

I — Pa da: ja i vi! 

— 'fJpBL? Ne mogu! Bar badava ne! 

Ja. Ja ću varati Adama! Da, to ću činiti. Ali: 
samo da on mene ne vara. To ne smije! 

— Dobro. Pogodba: ima da se radi onako, ka¬ 
ko ja budem odredio! 


700 








Godina II. 


VIJENAC 


Knjiga III./24. 


— Dobro — poduzme Eva. 

— Dakle: usprkos Bogu treba Adama izba¬ 
citi iz raja! 

— Dobro! A ja? 

— Pa i ti ćeš za njim! Sve strmoglavce! 

— Oho! 

— Smiješno ! Pa to je jasno. Jer tami nema nimfa 

Eva se nasmiješi: 

— A, a! Razumijem! Dakle: Adama treba iz¬ 
baciti, da ne uživa s nimfom. 

— Hu! Kako žena profanira ideju! Adama tre¬ 
ba izbaciti za kaznu! 

— To ne može da bude! 

— To mora biti! 

— Ne. Jer Adam želi da i ziđemo iz raja! 

Đavo se ne nađe u neprilici: 

— Čekaj! Dakle: Adam će ostati tu, u raju! 

— A ja! 

— Pa i ti ćeš ostati tu, kao kvočka na jajima! 

— A nimfe? 

— Nimfe će nestati kod revanchea, Ako je on 
Adam, a ona nimfa, ja sam Faun, a ti si žena. 
Hehehe! 

Eva izusti ljupko: 

— Ja se tako stidim! 

Đavo flegmatično: 

— Svejedno! Dakle: vi ostajete u ovom paklu. 
Ja idem. 

— Ostanite! Ja čeznem za tobom..., 

— Ženo! — rekne vrag i ode. 

Eva ostane u strahu i čudu: 

— Kao da je rekao gadnu riječ, a rekao je tek: 
ženo! 

4. 

Adam doleti blijed i rastresen. Ruke je sakrio 
za leđima, stao je, oglednu© se i podigao glavu, 

A iz daljine crescendo se širi poplava urnebes- 
koga urlika: u rici, drečanju, deranju, cvilenju, 
vrištanju, mučan ju, meketanju i pištanju u cvrku¬ 
tu, jauku, kukanju i lelekamju — to se rađa Borba. 

Adam je stao nasred dolca. On diše na široke 
nosnice dah mokroga svitanja. On miri na usnama 
nemiran posmijeh. 

Eva bježi i staje, ogleda se i bježi, vraća se, 
klekne i zadršće: 

— Tako je tjeskobu©, tako je strašno!.., Šta 
je to? 

Adam u zanosu: 

— Dolazi Novo, dolazi Promjena! Krv ključa 
na žednoj brazdi, a halave ralje razjapile se širom 
u traženju! 

Eva je sentimentalna: 

— Još jučer je bila sreća! 


Adam nastavlja povišeno: 

— Zdravo, snago, što si željela izraza! Zdravo, 
voljo, što si tražila otpora, zdravo! Sveti razume, 
zdravo! 

Eva plače čeznutljivo: 

— 0, snatriva bolećivosti sanja, ti kraljice od 
jučer, tko li te svrže? . .. 

Adam je podigao krvave ruke: 

— Dođi, Gospode, u kraljevstvo moje. Ja sam 
kralj, Gospode! 

Eva ustaje i viče odlučno: 

— Adame, jedini i ljubljeni, čuj! 

Nastavlja čovjek-kralj svoj zanos: 

— 0 mladosti carevanja moga, kako li će svje¬ 
žina tvoja da oživi djecu moju: Volju i Razum. 

Žena je očajna: 

— Adame, u ime našega potomstva, svetoga i 
beskonačnoga, u ime svesilne volje Prvoga i u ime 
gnjeva njegova —- ja ti velim: ostanimo u raju. 
vratimo se izvoru! 

— Ne! Mi smo pošli. Evo: krvave moje ruke se 
puše i one nas vode! 

— Adame, ti si uzeo život moj u tvoju šaku i 
ustavio ga tvojom voljom. Tvoje su ruke krvave. 

Adam se okrene prezirno ženi: 

— Kako tvoj pogled izopačuje svetinju! Moja 
je šaka otvorila vraita, I mi smo prošli. .. 

Eva cikne očajno: 

— Ti si ubio?! 

— Ja sam kralj. Kruna moja blješti od lje¬ 
pote, u njoj je smaragd Tajne. On se zove: Posle- 
nost! ... A poslenost je želja, koja govori: Hoću 
da stvaram!... I zato je kruna moja — moja 
radost! ,., 

— Mi moramo otići, jao! 

— Mi hoćemo da odemo! 

Urlik odjednom prestane. 

5. 

Božji glas je muzika sfera, beskrajna, svuda, 
okolo svega, daleko, duboko . . , 

1 zbori: 

— Šutnja je moja trajala, dok me ne zvizne u 
pozornu zjenicu šljunak pećine mojega duha .., 
Adame, ti si progovorio s a m, od s e b e i po s e b i, 
jer si se oizvao glasu volje svoje i — ubio. Čim 
je prvi život pao na volju Drugoga, gore su počeli 
urlati, ponori hukati, životi stenjati u nemiru 
straha... To je, što je uzvitlalo moj gnjev... To 
je, što će biti umjesto naricanja, kad krenu mrtva¬ 
čki redovi u počast pokojnoj Ljubavi... I sve ie 
svršeno . .. Adame ... Adame . ,. Adame . .. 

Adam usred muzike božijega zbora stoji pognu¬ 
te glave: 

— I ako je moja volja nijema pred tvojom pre¬ 
moći, srce je moje glasno u molitvi: Gospođine moi 
i Bože moj, miruje Svijest moja u uvjerenju, da je 
tako moralo biti. 

A Eva jeca na podu: 

— Milosrđa pun jesi, . . 

Zvoni Bog u visinama: 

— Adame, ti si sagriješio!... Adarne, od 
ovoga ćeš časa živjeti životom grijeha, koji traži 
pokajanje. Idi, vidi, uvidi! A onda se pokaj, da se 
uzmogneš vratiti. Svijetlo sjećanja na dužnost neka 
ti bude Patnja. .. Idi, grješniče, idi, prvi moj stvo¬ 
re! ... Idi, pa se pati!... 

Adam se uspravi preneražen: 

— Prije sam ti služio — jer sam »uživao«, sa¬ 
da treba da »patim« i još da ti služim! To je groza, 
koja već prisiljava na pokajanje! Ali... Pošao 
sam i — idem! 

Zvoni Bog iz daljine: 

— Adame, Adame! 

6 . 

Krajina se zamračuje. U sumraku počinje šu- 
štanje pustošenja. Ogoljava se zemlja uz prigušen 
dalek smijeh đavolov. 

Eva kleči i plače. A Adam se uspravio, on širi 
ruke i dršće: 

— 0 prvo sretan je golotinje, što podstrekuje 
i podbada, o, prvo veselje nenačete sile mišičja, i 
sretno čelo, što nosit će rosu prvovanja znojan ja, 
o, blažene zjenice, kaleži presvete suze patnika, — 
kako sam vas čekao!. .. Zbogom, odurna pomeni 
na mlakost nerada i trulost omame, veselo po ja¬ 
nje moje neka ti bude slovo na grobu. Smrt tebi, 
obilje, plaćo ropska, smrt tebi bolećivosti ispraz¬ 
noga sna!, . . Zbogom! 

Zdravo, dane sutrašnji, misli budućnosti, zdra¬ 
vo! Zdravo, Poslenosti. i novo Sunce, zdravo, ti, 
ne ono sumorno, teško, uzavrelo, upaljivo, nego ti, 
Sunce, supatniče, pomoćnice, suborioče zdravo! 


0, jučerašnja smrti Prošlosti i sutrašnji uskrsu 
Budućnosti, što počinješ vedrom Sadašnjosti — 
moje poklonstvo ide k vama!. .. 

Zdravo, živote svijetla u borbi, zdravo! ... 

Adam legne na tvrdo prazno tlo i zaspe čvr¬ 
stim snom. 

A Eva kleči i plače. 

Iz mraka izlazi đavo. On nije sam: snop zele¬ 
nih zraka ide uz njega. 

Eva skoči i razrogači oči: 

— Tko je? 

Đavo odsiječe brzo: 

— Što se tebe tiče? 

Eva se uzradova i osuši suzu: 

— Ah! Ti si! Hvala Bogu. Kraj je pust, pa 
moram da tražim tvoju uslugu. Molim te, naberi mi 
tri makova ploda i nekoliko grozdova vinovih, jer 
bez toga ne mogu da zaspem. Tu ništa nema, a ti 
si bistar čovjek ... 

— Šta se to mene tiče? 

— Znaš, to je radi nimfe! 

— Šuti!! 

Đavo se zamišljen nadnese nad Adamovu glavu: 

— Čuo sam tvoju misao, slobodoumni bjegunče. 
ti, što riječju ranjavaš čelo. Odvratan mi je smi¬ 
reni tvoj san u ovoj — pustoši. Svejedno: ovaj sam 
put ja izgubio. Ali: ja zauzimam novu pozu pre¬ 
ma Tebi. Do viđenja! 

Đavo pođe. Stane, pa se okrene, zamisli se. 
Onda se vrati i sjedne kraj Adama. Šapće mu in¬ 
timno: 

— Znam, da me čuješ u snu. Znaj: ti si mi su¬ 
parnik, ali mi ćemo se ipak složiti. Pljucnuo si na 
moje sposobnosti, otkako si prevario gospoda. 
Sada je on uvrijeđen: vrijeđa ga tvoja prva 
radost... Jer prva radost tvoja — to je Ra¬ 
dost Stvaranja i nju si uzeo Gospodinu.,. 

I đavo se zamisli i prošapće tiho i daleko: 

— I od žalosti za tom radosti — Gospodin će 
umrijeti... Josip Kulundžić 


MRTVO CVIJEĆE 


0 ti, što si znala biti duša moja 
I bit moja čežnja i bit moja rana, 

0 ti, što si dugo u noćima kasnim 
Ko najljepša sanja moje duše tkana. 

I sada će suton sklonit naše boli, 

Naše mrtvo cv’jeće u kut svojih sjena, 
Da ih jednog dana pospe na vrh groba 
Naših mladih dana, naših uspomena. 


Đa znaš, kako boli, kada ni jesi takva. 

Sad u vrtu našem niti jedna grana 
Još osuta nije cv’jećem, što miriše. 

Svud je mrtvo cv'jeće naših sretnih dana. 


Franulović Antun . 

SMRVLJENE DUŠE 

(I Z DNEVNIKA JEDNOG KOKAINISTA). 


N ema slađeg i jače privlačivog otrova od 
onog bijelog praška, što zavija život u 
maglu, čini svijest jasnom i daje bijed¬ 
noj, zemaljskoj duši mogućnost, da pro¬ 
nikne u drugi, bogatiji život, koji nas obavija ne¬ 
čujno i tajanstveno. 

A one misli, što love jedna drugu, te igraju neki 
neshvatljiv, ali sveti ples, — one najednom po dvije, 
po tri ili mnogo njih zaokupe mozak sasvim para¬ 
lelno i ne smetaju jedna drugoj, 

A one besnene noći u dvoje; — čiste, daleke od 
zemaljskih sablazni, kad oboje gori neobičnim pla¬ 
menom, a njihove riječi i misli odsijevaju divnim 
bljeskom i otkrivaju stvari, koje ni jesu pristupačne 
običnom pogledu. 

Sve, sve odlazi daleko, kao polja što iščeza¬ 
vaju pred ekspresnim vozom, sve biva tuđe — sve, 
što je nekad bilo blisko, rođeno, udaljuje se za 
onoga, tko je stao piti iz te čaše, tko je zavolio 
taj sveti otrov. Ništa ne ostaje unaokolo: ni obi¬ 
telj, ni prijatelji, ni oni, koje se ljubilo. Zaboravlja 
se pače i na čast; sve odlazi, ostaje samo kokain. 
No zar je to malo? 

Tako smo sjedjeli Šaška i ja kod mene, u ho¬ 
telu i razgovarali. Bili smo u trećem spra tu; kroz 
prozor se vidio električno rasvijetljen grad u pro¬ 
ljetnoj, modroj magli, čuo se tupi šum, a kod nas 
je u sobi bilo toplo, prijatno. Na stolu je stajala 
bočica, čikovi se valjali, i cigareta smo imali. U 
hotelu je bilo mirno. 

— Znadeš li, — reče Šaška zamišljeno, gleda¬ 
jući me široko otvornim očima, koje su bile crne 
od uvećanih zjenica, — meni sada ništa ne treba, 
ama baš ništa ... osim njega .., rekao je poka- 
zajući i smiješeći se. Da, inače nikoga i ništa ne 
trebam. Znaš, kad sam bio kod majke? Pred tri 
nedjelje, ako nije i više; i ništa me tamo ne vuče. 
A žene uopće ne mogu da vidim, odvratna mi je; 
— što ćeš? I onda ... on je pošutio malo pa onda 
u neprilici produži: — ja ne znam, zašto je tako; 
zar od kokaina? Zašto ona meni više ne treba? 
Razumiješ li me? Ne trebam ja nju... kao ženu. 
Ne ću — i basta! 

Meni je postalo smiješno; ali da ga ne uvrijedim, 
ja sam se uozbiljio te ga počeo miriti, govoreći, da 
tako i mora da bude: ili žene ili kokain; svaki može 
đa izabere, što mu drago. 

— Ali onda kako sa ženom? — upita Šaška 
zamišljeno i sav se nekako spustio, i ruke su mu 
pale kao dva bata. 


Bit će da počinje reakcija. I opet sam ga nabio, 
ali uzalud. 

— Kako sa ženom? Ljubiš li je? 

— Ljubim, — posve tiho odgovori Šaška. Ne 
znam zapravo, je li zbilja odgovorio ili se meni 
samo tako činilo. 

Dugo smo sjedjeli šuteći. Kroz jarko električno 
svijetlo nametljivo je prodirale drugo svijetlo, ta¬ 
kođer električno, ali mrtvo, mjesečevo. Grad je 
teško disao; svemirom je vladala gradska noć, — 
ona sramotna, grješna noć. Najednom me Šaška 
čvrsto pogleda očima punim suza i polagano, go¬ 
tovo neprijateljski protisne kroz zube: 

Eto, ti si pametan,... vrlo pametan, mnogo 
pametniji od mene, ali toga ne možeš shvatiti... 

— Čega? — upitam jednostavno. 

— Toga, da je volim; mučim je, ali ipak ljubim. 
Ni toga, da sam ja podlac ... i ti si podlac! 

Ja se nasmijem. 

—* Ah, kako te je ugrabilo! No na mene malo 
tvoje psovanje djeluje. Pa i ti, Šaša, sam ne vje¬ 
ruješ onomu, što govoriš. Mili Sašurka! 

Nagnuo sam njegovu glavu te sam je stao gla¬ 
diti po zatiljku, vratu i licu. Nije bio navikao na 
moje milovanje, pa ga je sada porazilo. 

Uvijek sam ga nazivao »Šaška«, a sada sam 
hotimice rekao »Šaša«, — »Sašurka«. Obuzela me 
pikantna misao; htio sam učiniti mali eksperimenat 
sa živom čovječjom dušom. Eto, bacaka se ona pod 
mojim prstima, dršće, krvari. .. Ja to sve gledam 
i nikada mi još nije bilo slađe to jest puteno slađe. 

No htjelo mi se boli; htjelo mi se još više raniti 
njegovu dušu i solju posipati oguljeno meso. 

Kažeš, Šaška, da je voliš. Pa zašto si ovdje? 
Znajdeš, — bolje od mene znadeš, da je ona sad 
sama, da se muči, uzrujava i misli, bogzna što... 
a td si ovdje! 

I još kažeš, da je voliš! 

Šaška je šuteći slušao. Usne je stisnuo tako, da 
se činilo, da nije kadar ni riječi izgovoriti; kao 
da ga je tko po glavi udario. Čak je problijedio, no 
možda je to bilo djelovanje kokaina. Napokon je 
progovorio kao samom sebi, bojeći se dignuti glavu, 
da ne bi koga opazio ili u čije oči morao pogledati. 

— A kako sam je ljubio! Znadeš li, nije htjela 
da me uzme — nju je bogati Voroponov prosio — 
kožar, znadeš li? I sad ima tvornicu u Ađmiral- 
tejskoj slobotki.. Ja sam onda pred njom na kolje¬ 
nima plakao, govoreći, da ću se ubiti, ako me od¬ 
bije i za Voroponova pođe. I čitava njena rodbina 
bila je protiv mene, — tetka — svi! Ta istina je: 

što lsam ja? Nesretni fotograf, ni jesam ni sam 
gazda, već kao nekakav pomoćnik u trgovini riba; 
katkad posao obavim, katkad po rakiju gospodaru 
otrčim! A uzela me je, uzela ne gledajuć ni na što. 
Dakle me je ljubila, Miša? Je 1’ — ljubila me je? 

— Da, Šaška; mene nije nitko tako ljubio . .. 

I postalo mi je teško; ne znam ni sam zašto. No 
to će proći, već je prošlo; a Šaška nastavlja: 

— Pa eto sada . . . znadeš li, kako me susreće, 
kad dođem zao, kad ne mogu da je vidim? Niti ne 
plače, — razumiješ li, da me ne bi rastužila. Dvori 
me, svlači, čaj sprema; ne ljubi me, otkako je opa¬ 
zila, da mi je to odvratno. A ja vidim, kako bi 
htjela da me miluje, zar sam slijep? 

Šutio sam. No kao da sam mu protuslovio, Šaška 
je digao glavu i malone vikao, gledajući čvrsto 
gnjevnim, vrućim, zabrinutim očima, 

— Razumiješ li, kako je meni, kad dođem opet 
k njoj odavle, od tebe? Podlac sam, znadem to 
sigurno, i nikada me nitko ne će o protivnom uvje¬ 
riti. Sjećaš li se, da sam pred tri dana donio novaca 
za tri grama? Sjećaš se? 

— Pa? 

— Ona je muf prodala.., novca nije bilo za 
objed; a ja sam taj novac ukrao. Metnula ga je u 
škatulju, pa na ormar; ja sam to vidio i ukrao. 

Šaška je posve omekšao i skupio se tako, kao 
da ga je zgnječilo njegovo priznanje. 

Ja sam šutio; bilo je i smiješno i gadno u isti čas. 

— I ti kažeš, da ja ni jesam podlac? Najveći 
među svim podlacima, a ona je sveta mučenica. 
Tako je! 

I opet sam šutio: već sam bio umoran od tih 
sentimentalnih izljeva duše. Uzeo sam ga ispod 
ruke; Šaška se nije protivio. Doveo sam ga do po¬ 
stelje i bacio u jastuke; malo se vrtio, ali za pet 
minuta usne. A ja sam uzeo sa stola bočicu s na¬ 
pisom, da se taj otrov prodaje u svim državama, — 
pomirisao sam i opet mi se povrati snaga, ali samo 
na kratko vrijeme. Već je svitao bijeli, trijezni dan. 
Nedavno je bilo jutro, zatim večer; pa opet jutro! 
Sunce je s uma sišlo; vrti se kao pjano oko zemlje. 

Sjedio sam kod stola, u kutu; bio sam napola 
pijan, napola trijezan — stanje, koje dobro po¬ 
znaju svi kokainisti prema jutru. Promatrao sam 
ga s tugom, malo ne s ogavnošću. Bilo mi je od¬ 
vratno — sve, sve ,.. 

II. 

Davno sam već poznavao Šašku, još od jeseni. 
Ni jesam ni slutio, da ćemo se tako zbližiti. Što smo 
mi imali zajedničko? Ja — kad sam već počeo o 
sebi, — ja sam. pjesnik, fantasta s velikim sposob¬ 
nostima, jedan od onih, koji sve obećavaju, — ali 


ništa ne daju. Malo Rudin, malo Puškin, malo 
Smjerdjakov . . . Znaim ja svoju vrijednost! A on? 
On je običan fotograf, to jest. fotografski učenik, 
građanin do kostiju, kakovih imade mnogo. Ogra¬ 
ničen je, u svemu srednji i nikada nije ni sanjao, 
da se uzdigne nad običnu sredinu. I mi smo bili 
prijatelji, pače i više, jer braća po krvi — to je 
glupost, to je površno, a mi smo bili prava braća, 
po duhu, po kokainu? Otkuda bih znao? I nitko 
toga ne zna. 

U početku je Šaška mene izbjegavao, kao da se 
bojao. No to je mene malo zanimalo. 

Sjećam se jednog piknika, kad smo bili svi za¬ 
jedno. I čim sam ja dospio u njihovo društvo, od¬ 
luče, da se opi ju, do nemogućnosti to jest, dok više 
ne bude moguće piti. Treba istinu reći, — ja ni- 
jesarn ljubitelj rakije, ni vina uopće. Kako mogu 
da zamijenim tajanstvene, slatko - pijane čare ko¬ 
kaina s onim grubim djelovanjem vina? No svi su 
pili, pa sam pio i ja, nastojeći, da ne zaostanem za 
drugima. Bilo mi je mučno i odvratno, ali sam ipak 
pio. Od vremena do vremena dolazio sam, da se 
malo osvježim, da se udaljim od te gnjusobe, da 
negdje u kutu pomirišem malo kokaina. I morao 
me je baš Šaška, na svoju nesreću, zateći kod toga 
posla. Pitao me, što je to. Rekao sam mu. Molio 
me, da smije i on pokušati; i od to je doba Šaška 
za život izgubljen. 

A ti? Ti misliš, da mijesi za život izgubljen? Na 
stranu s tim, to su gluposti, ne treba o tom misliti.. . 

U posljednje sam vrijeme imao sreću među mu¬ 
škarcima, uživam muško prijateljstvo, gotovo lju¬ 
bav. Zabavljaju me muški romani; tako su nevini, 
ganutljivi i često malko smiješni. Kao pravi na¬ 
pasnik počeo sam tako, da sam stao »razvijati« 
Šašku. Nabacivao sam misli, koje nijesu nikada 
ulazile u tu usku, bijednu glavu, što je bila zao¬ 
kupljena razvijanjem i fiksiranjem, vlastitim bla¬ 
gostanjem i ženom. Ženu je Šaška vrlo volio, to 
jest na svoj način: grješno, malo grubo, stidljivo 
i radosno, ali djetinjasto. Čini mi se, da ga je za¬ 
bavljala uloga muža, solidnog čovjeka s obitelju, 
a i ona je glumila ženu. To treba reći: Šaška je 
imao dvadeset, a ona sedamnaest godina. Ganula 
me je njihova djetinjasta idila. Živjeli su u jednoj 
kućici izvan grada pored mirne, zelenkaste rijeke, 
čije su obale obrasle koprivom i divljom lozom. 
Bilo je tu žaba, Ijubopitnih poput djece, i kukaca, 
što su puzali po zelekastoj, pospanoj vodi; bilo je 
tiho, prijatno. Ura je tik-takala, bila je to ura s ku¬ 
kavicom; na prozoru je cvao geranium; zavjese su 
bile čiste, čiste i jeftine, što ih je činilo još milijima. 

One je godine bila duga jesen, ali već su umi¬ 
rali posljednji, topli dani. No kad sam ja došao k 

njima, meni se učinilo, da će i opet nastati proljeće, 
da će iza prozora zažuboriti potoci, žureći se k 
rijeci, da joj dadu novi život. Tako su proljetno 
gledala njihova nasmijana, ljepušasta lica, što su 
se stidjela svega; tako su zaljubljeno gledali oni je¬ 
dno drugo, pače su i u mene gledali zaljubljeno. 

Mene su ponudili čajem, slatkim iz višanja, svje¬ 
žim hljebom; pitali su me, tko sam, otkuda sam, 
gdje sam bio, što radim i što kanim raditi. Ispripo- 
vjedili su mi sve svoje planove, prekidajući jedno 
drugo i lj uteći se zbog toga. 

Planovi su im bili lijepi. Šaša će otvoriti svoj 
fotografski atelier; obećali su mu pri tom pomoći i 
tetka i njegov sadašnji gospodar. Onda će se oni 
u grad preseliti, gdje će na j miti stan od četiri sobe, 
— jer će onda i djece imati, pa bi ovdje bilo pre¬ 
tijesno, objasnio Šaška. Marija Ivanovna se smela, 
nagnula je glavu sasvim nad šalicu i pocrvenila 
tako, da su se i kapljice znoja pojavile na čelu. . . 

Ja sam se nasmijao i ustao, da se oprostim. Ni- 
jesu me htjeli pustiti, zvali su me na večeru, no ja 
sam ipak otišao. Na rastanku me pozovu na piknik; 
vozit ćemo se po toj zelenoj rijeci — i ja moram 
svakako, svakako doći. Ne sjećam se, što su slavili; 
ili rođendan Marije Ivanovne ili tetkin imendan. 

I ja sam došao. 

III. 

Avijatičari pričaju, da imade takovih zračnih 
vrtloga, da zračne struje tako zaigraju aparatom, 
da ga mogu baciti u bezdan. U takav je vrtlog 
pao i bijedni Šaška; vihor je njime poigrao, zgnječio 
mu je dušu, — i sav život. 

Kadkada mislim: ni jesam li ja kriv? I kad sa¬ 
svim iskreno prođem u mislima sve, što je bilo, 
vidim, da ni jesam kriv. Zaista: zar se može navesti 
ženu na to, da se iznevjeri, ako nema ona za to 
nagnuća? Ili zar se može navesti na lijenost čo¬ 
vjeka, koji je karakteran i k tomu voli rad? Svaki 
je zaslužio svoju sudbinu. To je sasvim jasno i 
pravedno. 

On je bio sretan; to sam ja sam vidio i veselio 
se tomu, jer tako je već udešen čovjek, da se zbog 
tuđeg zla žalosti, a zbog tuđe sreće raduje, osobito 
ako znade, da mu je sam tu sreću dao. Veselio se 
poput djeteta i smijući se udarao rukama po svo¬ 
jim koljenima, kad bih ja otvarao novu bočicu, u 
kojoj se bijelio prašak, čist kao snijeg, koji je ra¬ 
dosno i privlačivo svjetlucao. I mi smo razgova¬ 
rali: sad veselo i obi jesno, sad opet duboko, ozbilj¬ 
no, On nije nikada ni s kime tako razgovarao, niti 
bi valjda ikada s kime tako razgovarati mogao. 
Njegov je um bio izoštren, netaknut, prosvijetljen 
Kokainom, pa su ga mogle prožimati misli, duboke 


kao nebo i neizrecive kao ljubav. On je sav gorio 
spoznavajući istinu, koja mu se podavala. Često, 
kad mu štogod nije bilo razumljivo, sjedio je šu¬ 
teći kao da me sluša, ali nije bio prisutan, namrgo¬ 
dio bi obrve i nabrao blijedo čelo. Tada ga ni je¬ 
sam prepoznavao; .'on je pred mojim očima rastao 
i držao se sve više i više. Ja sam se mogao pono¬ 
siti svojim eksperimentom. 

Dosada još ne mogu razumijeti, što je to bilo: 
ili časovita provala, čudotvorno djelovanje kokaina, 
ili je on zaista imao velik um, ali u potencijalnom 
stanju pout pera na uri, koja stoji? Moguće je, 
da smo i ja i kokain odigrali svoju ulogu, te pro¬ 
drli sramnu vezu i oplodili mozak. Plod se razvijao 
sam i živio dalje, jer ne živjeti i ne razvijati se 
više nije mogao. Katkada bi sasvim neočekivano 
dobacio tako sjajnu i oštru misao. To me je rado¬ 
valo, to me je iskreno tješilo. Ja sam imao malo 
radosti u svom životu, tako malo, da mi se ne 
smije zamjeriti, što sam poduzeo taj pokus, taj mali 
psihološki eksperimenat. 

I meni je već bio nesnosan taj kokainski mamur¬ 
luk. Bilo mi je tjeskobno, kad bih ostao sam u sobi, 
bilo mi je strašno osjećati noćnu tišinu, onu groznu 
tišinu, kad još izvana dolaze nejasni zvuci, ali 
unutra je tiho, sasvim tiho, samo nečujno diše Bog. 
T ja sam se veselio, kad bi dolazio Šaška, obično 
umoran od posla i od mamurluka. Bio je zao, slab, 
no čim bi pomirisao malo kokaina, smjesta se pre¬ 
obrazio i gorio novim plamenom, gorio čisto, rado¬ 
sno i jasno. Tek što se vjenčao s kokainom, slavio 
je svoj medeni mjesec. 

A ja sam već imao halucinacije. To me vrlo uzru¬ 
java, osobito kad sam trijezan, čujem mnogošta, što 
prije ni jesam čuo, i vidim, što prije nijesam vidio. 
Kao da su sve mračne misli izmiljile iz svojih puko¬ 
tina, kao da su se utjelovile noćne misli, te se poput 
nečistih duhova vrte oko mene. Sad mi se siva ruka 
zagrozi iz tamnice, sad siva leđa pretrašeno jurnu 
na stranu, i netko se stane cerekati... 

Jučer u noći sam prišao k zrcalu, tako, posve 
bez cilja sam prišao; i najednom, kao da mi je tko 
zapovjedio, a ja ne mogu da ne slušam, — podig¬ 
nem ruku, nogu, zapucketam prstima, udarim papu¬ 
čom i — izbekeljim se — sasvim idiotski. Čak mi je 
tjeskobno postalo. Gledao saim onoga, što je stajao 
tamo, u dubini zrcala. Bio je odjeven kao ja, bio je 
meni sličan, ali samo općenito, no kad bi se pro¬ 
matrale pojedinosti, onda je bio posve drugačiji od 
mene, posve nepoznat. . . čudan i strašan. Prestra¬ 
šio sam se . . . 0 gospode, zašto sam se morao za¬ 
gledati u njega? 

Bio sam u sobi sam; sve je bilo zatvoreno — a 
istina je, da zatvorena vrata rađaju strah. Da nema 

vratiju i ključanica, ne bi ni straha bilo: on je 
s njima došao ,,. Postalo mi je tjeskobno: ta onaj 
drugi, što je meni sličan, imade iste oči kao ja, ali 
su lukave i bezumne s oštrim plamenom u zjenicama. 
Brže sam se udaljio od zrcala, neka Bog bude 
s njim! Uopće ne treba gledati sam sebe, ne treba se 
promatrati u zrcalu, jer zrcalo imade svoj sopstveni 
život, koji mi ne možemo shvatiti. Imade nešto 
čudnovato i štrašno u onom hladnom, lukavom maj- 
munisanju. Ta zašto pokrivaju zrcala, kad je po¬ 
kojnik u kući? 

Poslije sam se i opet približio i opet gledao; 
tjeskobno mi je, ali me ipak privlači. Da, moj je 
život postao dublji, puniji, moj duševni vidokrug je 
širi nego inače. I sve živi, sve se miče unaokolo, kao 
da šapće, ali vrlo nejasno; pače možda i ne šapće, 
već šumi i šušti,.. 

Ta ja silazim s uma?! 

IV. 

Sjedili smo jednom kasno u noći Šaša i ja; da¬ 
bome u mojoj sobi. Kao obično gorjele su,električne 
svjetiljke mrtvo i hladno; grad je bio obavljen 
modrom maglom, te je šumio tamo daleko, gluho ... 

Šaška je bio raspoložen, mnogo je brbljao, često 
vrlo oštroumno. Noć je prolazila brzo i veličan¬ 
stveno, nije bilo moguće uloviti kazaljku na uri, 
tako se naglo okretala, Nedavno smo gledali na sat, 
pa je bilo 12 sati, a sada je već tri četvrt na četiri. 

Obojica smo se zamislili, svaki o svomu. Zatim 
me Šaša pogledao svojim lijepim, sivim očima, — 
ja uopće u posljednje vrijeme opažam sve češće, da 
je on prilično lijep. Sad su mu oči bile zamagljene 
od kokaina, svjetlucave i gotovo sasvim crne, 

— Znadeš li, Miša, — reče polagano kao da mu 
tko diktira, kao da sluša nekoga u sebi ili izvan 
sebe: — ja sam ti vrlo zahvalan. Nesamo zato, što 
prijateljuješ sa mnom, što govoriš kao sa sebi 
ravnim — po umu, već i zato, što si mi time otvorio 
posve novi svijet. On pokaže blijedim, malo drhta¬ 
vim prstom bočicu, Da, sasvim novi svijet! Nikada 
mi prije ni jesu na um dolazile misli kao sada. Prije 
nijesam ni znao misliti... a sada — mogu. Što 
misliš, zašto je tako? 

Htio sam ga iskušati. 

— Vidiš li, Šaška; kokain imade svojstvo kao i 
svaki drugi narkotik, da otkriva dušu čovjeka, ogo- 
ljuje um. On izmamljuje na površinu sve ono zlo i 
dobro, glupo i mudro, čemu se bez njega ne bismo 
nikada dosjetili. Ali on »ne čini čovjeka čestitijim ili 
pokvareni jim, niti pametnijim ili glupljim, on ne 
može u duši stvoriti onoga, čega u njoj uopće nema. 
On samo otkriva, razvija kao i ti što razvijaš na 
fotografskoj ploči ono, što se ne vidi, što nije prije 


postojalo na njoj. No ti ne možeš niti što dodati, 
niti oduzeti, razumiješ li? 

— Da, da! dakle, — on se nasmjehne, — dakle 
sam ja pametan? Zaista pametan? Sad to i sam 
vidim, — pomislih, ali nijesam ništa rekao. Postalo 
mi je dosadno. Ne, ne, sve to nije ono pravo! Što 
dakle trebam? Ah, ostavite me, molim vas! Ništa 
meni ne treba; razumijete li — ništa! A Šaški je to 
laskalo i zbog toga se osjećao još više blizak meni. 
On je nastavljao: 

Sve su to gluposti, Miša; naime to, jesam li ja 
pametan ili glup. Glavno je to, što smo ti i ja dan 
i noć zajedno, i meni više nikoga ne treba. Tako 
sam se priljubio uz tebe, da bi mi teže bilo rastati 
se s tobom negoli s majkom ili sa ženom. Što će mi 
mati? Što će mi žena? Ti si moj drug, moja mati, 
moja žena... ne, ne, — moj muž, muž! Je li? 

On se polako dotakao mog ramena, — sjedjeli 
smo na divanu, jedan pored drugoga, — zagrlio me 
oko pasa i naslonio se na mene svojom praznom, 
lijepom glavicom, koja je bila tako pažljivo poče¬ 
šljana, malo ženskim načinom. Gledao je odozdo 
gore u mene i nastojao mi zagledati ravno u oči; 
bio je mio, nježan i pokoran, 

— Ti si moj muž, — govorio je pritiskujući svoje 
lice o moj rukav i mazeći se poput mačkice. . . 

— Ta barem sam ti vjerenik — nasmjehnem se. 

Zar da napravimo i taj eksperimenat? 

Ne, dosadno je; nemam volje, da pravo kažem, 
— oslabio sam ... No, bilo bi zanimljivo poku¬ 
šati ... 

Pogladio sam mu kosu. Šaška me i opet pogleda 
pijano i zaljubljeno. 

I zašto ja tebe tako volim? Vjeruješ li? Kad te 
ne vidim, rastužim se i sve mislim, gdje si, s kime 
si sada, i što radiš. Glavno je — s kim si. No, pravo 
da kažem: ljubomoran sam. To je smiješno, je li? 

— Ne, mili; zašto smiješno? Ta ti znadeš . . . 

Ja sam mu stisnuo dva puta ruku, jedamput 
polako, drugi puta brzo, zatim sam naglo prošao po 
njegovom dlanu svojim prstima i otstranio ruku. 
Šaška je opet uzeo moju ruku, stisnuo je jako 
svojim vrućim rukama, onda se nagnuo i pritisnuo 
glavu uz moja koljena; ruku mi je poljubio i licem 
se naslonio na nju. To me je dimulo, pače i uzru¬ 
jalo. Sjedio sam šuteći i nijesam micao ruke, a 
drugom sam ga gladio po kosi, na kojoj je razdijel 
bio u neredu. Obuzela me nježnost, gotovo mate¬ 
rin jska ljubav kao šk> to obično u ljubavi biva... 

No kako se brzo okreće sunce! Kuda se žure 
satovi? Eto, malo je prije bila noć, grad je spavao 
i u snu buncao, A kad smo sada pogledali kroz 
prozor, bio je već osvijetljen trijeznim, modrikastim, 

staklenim i hladnim svijetlom, nalik na dan, koji je 
osvanuo. Bilo jet osam sati. 

Šaška je otišao na posao. Ostao sam sam, naslo¬ 
njen na divan. Tijelo mi je teško; treba da pomi- 
rišem, ali mi je teško ustati, teško prići k stolu. 
Sjedim kao u hipnozi i promatram bezumnu ka¬ 
zaljku na uri. 

Strašno mi je, prolaze satovi, prolaze časovi — i 
nikad se više ne će povratiti!... Zar ima još što 
strašnije? 

Ne mogu trpi ti ure; to mi je kao živi ukor. Kad 
čujem njeno tik-takanje, onda mi je kao da ni jesam 
izvršio ono, što sam obećao. Zar mi svi izvršujemo 
ono, što obećavamo? Gospode, oprosti nam: zar 
možemo izvršiti ono, za što nemamo snage? 

V. 

Već je nedjelja dana, što je Šaška otjeran iz 
službe. U posljednje je vrijeme neprestano mar¬ 
kirao, Ja sam ga često puta opoiminjao, govorio 
sam mu, da se ne smije tako podavati kokainu, kad 
imade dužnosti, službu i obitelj na leđima. No zar 
se njega može uvjeriti? Mogao sam ga samo pro¬ 
tjerati, prekinuti s njim odnošaje, no to nijesam 
htiđ učiniti, žalio sam ga. Treba istinu reći: on je 
bio simpatičan i zahvalan mladić. U posljednje vri¬ 
jeme su se moji lični poslovi također rasklimali, 
zadužio sam se, gdjegod je bilo moguće. Morao sam 
dobavljati kokain. U šali smo Šaša i ja govorili, da se 
bez hljeba može živjeti, ali bez kokaina ne. I Šaška 
mi je pomagao novcem, koji je uzimao naprijed 
kod svoga gospodara, ili je prodavao što svoga ili 
od žene, — što ja znam? I tako smo nekako otezali 
iz dana u dan. Nije mi bilo potrebno pomagati ga. 
Kuda bi to dovelo? Zar bi pomoglo štogod? Mislim 
— ne. Sad je on znao, ako bude novaca, da ću ja 
već i kokaina nabaviti. Kad hih ga ja otjerao od 
sebe, on bi tumarao, tražio izlaz i napokon bi se 
i bez mene snašao; ali bez kokaina ne bi više mo¬ 
gao biti. 

Sjećam se, kako je jedne večeri sjedio Šaška 
nasuprot meni, za mojim stolom. Već tri dana nije 
bio kod kuće; bio je raščupan, blijed, imao tamne 
kolebate oko očiju, izmučeno lice i raspucane us¬ 
nice uslijed neprestane vrućice. 

— Ja, zapravo, pljujem na sve to — govorio 
je on, igrajući se praznom bočicom od kokaina i 
pušeći jednu cigaretu za drugom. — Protjerali, pa 
protjerali, odnio ih vrag! Zar ja da ne ću posla 
naći? Pred tri dana me je Bvtifek k sebi u posao 
zvao. »Znadem ja, — reče, — kako vi umijete re- 
tuširati. Takve radnike trebamo; objeručke ih pri¬ 
mamo. Platit ću vam, što zatražite, i bit ću. veseo. 


ako dođete...« No ja nijesam išao. Neka idu do 
vraga! Moram se malko odmoriti. 

Šaška je lagao, kako je bio dug i širok. Pred tri 
je dana kod mene čitav dan proboravio i nikoga 
osim mene nije vidio. No što se to mene ticalo? I 
ja sam šutio. 

— Jedina je nereća — žena... ne može da 
shvati, kako čovjek nije od kamena, pa da se može 
napokon i umoriti. Trebala bi sama pokušati dvije 
noći ne spavati, pa onda danju raditi — vidjela bi 
kako bi izgledala! 

— Kako ona? Psuje li? 

Šaška se nestrpljivo trgao. 

— Kad bi samo psovala; vrag je odnio! Ja bih 
mahnuo rukom, metnuo kapu na glavu pa otišao. 
Ili bih i sam psovao. No ona — šuti. Gleda mi u 
oči kao izbijen pas i šuti, kad mene nema, onda 
plače po vas dan. U mojoj se prisutnosti svladava 
grize usnice. No zar to nije svejedno? Lice joj je 
zaplakano, oči nabrekle; — zar ja ne vidim? Te¬ 
ško je meni uza nju i ništa više. Kad sam bio ot¬ 
pušten iz fotografskog ateliera, onda me je pitala, 
kuda da ide i što da radi? Kaže: među prostitutke 
ili u vođu? Baš se, luda, dosjetila! 

Šaška je ustao i Ijutito se prošetao sobom, vi¬ 
djelo se, da je uzbuđen. Zatim je opet sio, đa po- 
miriše. Trebalo je samo vidjeti, kakovom je slat¬ 
kom nasladom otvarao bočicu, uzimao pero, miri¬ 
sao kokain i uvlačio polako onaj čisti, bijeli zača¬ 
rani prašak. Kad sam ga gledao, dolazila je i meni 
ista želja. 

— Među prostitutke, — rekao sam polagano, 
promatrajući nervozno, besanicom izmučeno Saš- 
kino lice. — No, pa što onda? To je samo strašna 
riječ. To je isti posao, kao što su i svi ostali. Zar je 
bolje pisati stihove pa ih prodavati, kao ja što či¬ 
nim? To znači — dušu svoju prodavati. Ili je bolje 
postati časnikom i tijelo svoje prodavati, poslati 
ga na klaonicu, a u zamjenu dobiti čast, penziju. 
Nije li to posve svejedno? 

Šaša me je gledao napola prestrašeno, napola 
radosno. Teško da bi on sada mogao razjasniti, što 
se događalo u njegovoj duši. No ja sam jasno 
vidio, kako se tamne i žestoke misli roje u njemu, 
i kako ga vuku i guraju u bezdan, možda i ne 
njega samoga... Zanimljivo je bilo promatrati 
opasnu igru tih misli, one su se zrcalile u njegovu 
licu. No ja sam promijenio pravac razgovora, da 
ne zagušim biljku, da joj omogućim slobodni raz¬ 
voj. S mislima treba oprezno postupati; zasaditi 
ih u dušu i ostaviti na miru, one će same rasti, ako 
ih ne diraš. Rekao sam: 

— Uzmi samo jedno: što bi tebi bdio neprijatno? 
Da ti se žena podaje drugima. A odakle znadeš, 

da ti je ona sada vjerna, da se već nije komu po¬ 
davala? Ne za novac, već tako iz čuvstva, iz potre¬ 
be, što mora za tebe biti još uvredljivije. 

Šaška se nasmije. 

*— Marusjka? ona da vara? To ne ću nikada 
povjerovati. Ti je možda ne poznaš, no ja je do¬ 
sta poznajem. Tako voliti kao ona što mene voli, 
ne znam, da li se uopće još može. A zašto? — upi¬ 
ta žalosno, gledajući zamagljenim očima u prozor. 

— Rado ti vjerujem. Još više: ja to znam. No 
držim, da je i ona čovjek. Ili ti misliš, da je ona 
drvena? Tebe ona gotovo nikada ne vidi; ti ne ži¬ 
viš s njom kao sa ženom već gotovo od Božića, 
kako si sam pričao ... 

Šaška je sav najednom potamnio, skočio i htio 
nešto kazati, kao da je sada sve shvatio, no onda 
se opet povalio na stolicu i pograbio se za srce. 
Od uzbuđenja ili od kokaina, a možda od jednoga 
i drugoga dobio je srčani napadaj. Ja sam mu 
otkopčao košulju, namočio rubac te mu ga stavio 
na srce; zatim sam mu dao jakoga čaja, što je još 
od jutros bio na stolu zaboravljen. Kad mu je po¬ 
stalo bolje, položio sam ga na divan, gladio mu 
kosu i pričao razne gluposti, da ga razveselim, 
umirim i rastreseni. Pošlo mi je za rukom; dosko¬ 
ra smo i opet mirisali začarani prašak, hodali po 
sobi i mašući rukama razgovarali o mističnim 
stvarima, — to je moja najmilija tema, pa sam i 
Šašku u to uputio. 

Za vrijeme naj vatreni je besjede Šaška najed¬ 
nom uperi u mene svoje svijetle oči i prestrašeno, 
bolesno, prigušenim šaptom upita: 

— A ti? Reci mi, tko si? Jesi li đavo? 

Nasmijao sam se; to mi je laskalo. 

— Ili si gori od samoga đavola? 

Bude mi neprijatno, tjeskobno; ispunio me neki 
nejasni, tamni strah! Otkuda može on — dječak 
koji nije ni pametan, znati moje najtajnije, naj- 
skrovitije, što nije još ni samom meni jasno, što 
još ni jesam do kraja otkrio? 

VI. 

Netko je pokucao; mi nijesmo ni čuli odmah 
prvi puta, jer je tako plaho, tiho bilo kucanje. Po¬ 
slije se ponovilo nešto malo sigurnije, no odmah 
je bilo i prekinuto. Ja sam pošao prema vratima 

— Tko je? — upitam nezadovoljno. 

— Je li Šaša ovdje? — odgovori mi se pitanjem. 

Šaška mi je davao očajne znakove, no ja sam 
učinio kao da ništa ne vidim, i odgovorio sam po¬ 
sve nevinim glasom otvarajući vrata: 

— Kod mene je . .. Zar ste to vi, Marijo Iva- 
novna? 


— Da. Zdravstvu jte! 

Poklonio sam se. Ona mi je pružila malenu, 
ozeblu ručicu u staroj, poderanoj rukavici, iz koje 
su provirivali crveni prstići, što su se ukočili od 
zime. 

Davno je već nijesam vidio i sad je sigurno nc 
bih na ulici prepoznao, jer je požutjela, oslabila i 
postarala se za par godina. No bila je kao i prije 
vrlo mila, imala je nježne crte lica, koje je bilo 
donekle kao u lutke, prestrašene oči kao u progo¬ 
njenog miša i maleni, uzdignuti nosić, koji je sad bio 
crven od studeni. Bilo je vrlo hladno; prevarilo 
ju je sjeverno proljeće, pa je imala na sebi laku, 
staru kabanicu s otvorenim vratom. 

Ja sam za njom zatvorio vrata i udaljio se u kut, 
da ne smetam. Zapalio sam cigaretu. 

Šaška je ustao od stola, prišao k njoj i pogledao 
je s mržnjom. Bojao sam se, da će je udariti. Upi¬ 
tao ju je grubo: 

— Što hoćeš? 

— Šaša, mili, — ništa; uzrujavala sam se zbog 
tebe, pa sam došla, da vidim, nije li ti se što de¬ 
silo. Ta već je treći dan, što te nije bilo kod kuće, 
— dodala je s plahim ukorom. Što ja sve nijesam 
pomislila! Sad sam se barem umirila; znadem, da 
si živ! 

— No pa, hvala Bogu! Možeš ići spavati. 

— A zar ti ne ćeš ići? 

— Čemu? Meni je i ovdje dobro. 

Šaška se okrenuo na peti, i došavši k divanu, 
zavalio se, dignuvši noge u zrak. 

— Je li istina, Miša — upita me. 

Ja nijesam ništa odgovorio. U taj sam ga čas 
gotovo mrzio. 

Marija Ivanovna je pogledala njega, pa mene 
tako izgubljeno i bespomoćno. Zatim je sjela k 
stolu, metnula ruke na njega i najednom, posve 
neočekivano zaplakala, tako gorko zaplakala, da je 
čak i meni postalo teško. 

Šaška je skočio s divana i dotrčao s podignutim 
šakama do nje. 

— Zavijati možeš kod kuće! Čuješ li — šuti! 
Boga mi, istući ću te, ako ne zašutiš! — Čuješ li?! 

Ja sam odlučio ostaviti ulogu posmatrača. Pri¬ 
šao sam k njemu, uzeo ga za ruke i odveo na stra¬ 
nu, gdje sam mu strogo rekao: 

— Prvo; ne ću da se događaju skandali u mo¬ 
jem stanu. Drugo; ne dopuštam, da se bije žena u 
mojem stanu. To ti govorim posve ozbiljno. I ako 
želiš ostati mojim drugom ... ti si mi drug, je li? 

— Drug, izgovori on tiho i sagne glavu. 

Bilo mi ga je žao. Uopće sam postao sentimen¬ 
talan, i još je više porasla moja osjetljivost uslijed 
uloge, koju sam preuzeo, 

— Ako si mi drug, onda me slušaj. Odvedi 
kući Mariju Ivanovnu i legni spavati. Dosta smo 
već vragoljali, treba i dužnost poznavati. 

— Dakle me tjeraš? 

Suze mu dođu na oči, a ja ne mogu da vidim 
suza. A k tome mi dođe na um, da ću i opet ostati 
sam u svojoj sobi, gdje vlada mrtva tišina, gdje 
tako čudnovato odzvanjaju koraci iz pustoga hod¬ 
nika, — i bude mi strašno, sasvim nemoguće ostati 
samomu. 

— No, ako već ne ćeš da je otpratiš, a ti se 
barem ispričaj pred njom i umoli je, da ti dopusti 
do sutra ovdje ostati. A sutra ću ga ja kući otpra¬ 
viti, — obratim se ja k Mariji Ivanovnoj, koja je 
još uvijek plakala, ali sada umorno i tiho jecajući; 
ramena su joj podrhtavala. Približio sam se k njoj 
i dao joj čašu vode. — Ispijte, pa će sve proći. 

Ona je imala čvrsto stisnute ruke. Ja sam pre¬ 
dao čašu Šaški, a sam sam pokušao, da joj raširim 
prste. Na to je ona digla glavu i pogledala me po¬ 
gledom punim mržnje tako, da mi je postalo nepri¬ 
jatno. Šaška je bio ganut i vrlo obradovan zbog 
toga, što može još pet — šest sati ostati kod mene 
i mirisati kokain. Dao joj je vodu da pije, tapkao 
ju je po ramenima i govorio razne mile riječi, koje 
ne mače ništa, no često djeluju jače negoli naj¬ 


uvjerljivije dokazivanje. Ona je pila i gledala u 
njega odozdo, kroz čašu, kao što gledaju djeca, kad 
im mati noću u krevetu daje da piju. Izašao sam u 
hodnik, da im ne smetam. 

Kad je odlazila, Marija I van ovna mi je u hod¬ 
niku, gdje sam šetao čekajući konac njihova raz¬ 
govora, stisnula obje ruke i zahvalno gledala u oči 
kao da moli za oprošten je, što je smetala. Govorila 
mi je, kako voli svoga muža, kako se uzrujavala 
zbog njega, i kako je sada mirna. 

— Znate li — on je vrlo dobar, on mene vrlo 
voli, ali se pretvara kao da je grub, jer se stidi 
svoje ljubavi pred drugima... Vrlo je sramežljiv 
— je li? Samo vas molim, golube moj, da ga sutra 
ujutro oko osam sati k meni pošaljete. Je li pra¬ 
vo? Ja se potpuno uzdam u vas... 

— Svakako, budite mirni... uostalom — vrije¬ 
me je, da se i ja odmorim. Žurio sam se, da se vra¬ 
tim u sobu, pa da se opet nabijem. Već je kod me¬ 
ne počinjala reakcija. Napokon je ona otišla. 

Vratio sam se u sobu. Šaška, koji se već namiri- 
sao, hodao je uzbuđeno gore, dolje, po sobi i fiću- 
kao neki valcer. 

— No, što da radiš s njom? — upita me, čim 
sam stupio na vrata. 

Govorili smo o toj temi. Ja sam donio još jednu 
novu bočicu. Legli smo tek uveče drugoga dana; 
ja na svom krevetu, on na mojem divanu. 

VII. 

Da pravo kažem Šaška mi je već odavna prili¬ 
čno dodijao. Glup je. No treba mu priznati, da je 
umjetnik u sticanju novca; ne znaš na koji način, 
ni otkuda. A ja se zapravo nalazim u krizi; uzeo 
sam predujam, gdjegod je bilo moguće, a na dug 
mi nitko ništa ne daje. Posao mi u posljednje vri¬ 
jeme nije išao od ruke; ne da je sasvim zastao, 
već je išao nekom krivuljom bez sistema, bez ko¬ 
načnog rezultata. Bilo je suviše likova, ideja, riječi. 
Kao iskre su se u meni užigale originalne misli, 
relijefno su iskrsavale slike, osobe; čitave izreke 
su se gomilale u mom mozgu i bile su tako jasne i 
sigurne kao slušne halucinacije. No kad sam sje¬ 
dao k stolu, — nova lica, nove misli započinjalo bi 
oko mene neobuzdan ples i odlazile su u daljinu. 
Kao da je vihor bjesnio oko mene, i bijesovi su mi 
uzlali misli, koje je zarobio kokain. 

A bez kokaina nije dobro; o, kako je zlo! Bu¬ 
dem umoran, kao izbijen; ne mogu ni misliti, ni 
micati se, ni živjeti. I nemam volje za život! Kao da 
je sve izvađeno iz duše, a ostala je sama prazni¬ 
na. Što može da ugnjetava jače od te posljednje 
praznine? 

Svuda sam letio i tražio, da mi posude kokaina. 
Ni jesu mi davali, a ja sam moljakao. Stid me je 
sjetiti se onog poniženja. 

Jednom, bilo je to u utorak, i do sada je to 
najmrskiji i najstrašniji za mene dan... hodao 
sam kao lud po sobi. Nije bilo kokaina, ni novca, 
ni kredita. I od Šaške sam uzeo sve do posljednje 
kopejke. On je dotrčao prije ručka k meni, bio je 
blijed, ruke su mu drhtale, a oči bile upaljene i 
pospane. Tražio je kokaina. A odakle da mu ga 
nabavim? 

Napokon sam pošao u apoteku, k poznatom Ži¬ 
dovu — provizoru i molio ga, da mi dade na dug. 
Bilo mi je teško. Ta ipak ni jesam navikao na ta¬ 
kovo poniženje, ni jesam za to odgojen, — što li? 
Bilo mi je vrlo teško. Međutim sam ipak tražio u 
njega kokaina. Zar je to prava riječ »tražio«?! 
Molim sam, moljakao, ponižavao se. A Židov je 
bio tvrdoglav, i tako sam mu bio dužan. Moljakao 
sam, ponižavao se i molio kao milostinju gram, 
samo jedan gram! Čak mi je u ustima postalo gor¬ 
ko od samoga ponižavan ja. 

Napokon mi se ipak smilovao i posudio gram. 
Dabome da sam se razveselio; to je za mene bila 
sreća, spasenje u onaj čas. No kad sam izašao na 
ulicu s onom vruće željenom bočicom u džepu, po¬ 


stalo mi je nevjerojatno bolno, mrsko i tako sam se 
stidio, da mi se čak i lice iskrivilo; htjelo mi se 
vikati. A poslije je to prošlo; pače je i prilično 
skoro prošlo. 

No započelo je drugo, nešto, što još nikada nije 
sa mnom bilo, što me je neiskazano prestrašilo. 

Išao sam ulicom, gdje su već gorile večernje, 
modre i crvene svjetiljke, gdje je bučilo ljudstvo. 
I tu je započelo. Ni sam ne znam, kako se u meni 
javila ta misao. No kad se već jednom pojavila, 
onda se i ukorjenila i živjela. Bezumno i bolno je 
uništila moju volju i probola me skroz naskroz. 

Najednom mi se učinilo, da mi se svi rugaju. 
Vidjeli su i čuli ono moje ponižavan je tamo u apo¬ 
teci, onu ljagu, što se ne da izbrisati, pa sad se 
smiju. Kudagod pogledam, svuda vidim usta, koja 
se rastežu od smijeha, vidim ironične poglede, a 
često i otvoren smijeh meni u lice. 

Oko mene su šaputali i jedan drugomu pričali 
ono. što je bilo u apoteci... kako je ono bilo. 

— On je pače i ruku poljubio onom Židovu, 
ruku mu je poljubio, ruku poljubio, — čuo sam 
gotovo sasvim pored sebe. Ogledam se; — jedna 
gospođa i gospodin smješkaju se svladavajući se, 
no odmah su prestali. Stao sam prisluškivati, a 
oni su počeli govoriti o kazalištu. Posve je jasno, 
da su promijenili razgovor. 

— Ali to je laž, laž! — htjelo mi se vikati, i 
nešto je zaista vikalo u mojoj nutrini. — Ta to je 
laž, da sam i ruku poljubio. Molio sam, ponižavao 
sam se i smijao se pripravno njegovim grubim i bez¬ 
obraznim šalama, — sve je to bilo. Ali ruke nije 
bilo! 

A oko mene se neprestano šaputalo, čuo se svla¬ 
davani smiješak, koji je katkada prelazio u otvo¬ 
reni hihot. Ja ni jesam više ništa slušao, hrlio sam 
napred, nastojeći ništa ne vidjeti, ništa ne čuti i 
ne znati. Neka se smiju, neka! Ali zašto ravno u 
oči? Ta to vrlo boli. Što sam im ja učinio? 

Došao sam k sebi tek u sobi, gdje sam se za¬ 
ključao. Činilo mi se, da se moram zaključati. 
Onda sam sio k stolu, — i polagano, požudno stao 
otvarati bočicu, htio sam što više produžiti nasladu. 
Kad sam pomirisao, došao sam opet k sebi. 

Imao sam čuvstvo kao da sam se oslobodio od 
velike pogibli, koja me neizbježivo morala za¬ 
desiti. I ako sam znao, da je opasnost prošla, ipak 
me još hvatao strah i gnječio mi dušu sjećanjem 
na onu uvredu. Opet su moje misli došle u običnu 
kolotečinu, kako to obično biva uz kokain. 

Znate li, što je to kokain? 

Dabome, ne, ne znate. To je savršena sreća, 
ako se srećom može nazvati ostvarenje svih ljud¬ 
skih težnja, — utjelovljenje misli, čuvstava i svega 

što se jedva može razlikovati u čovječjoj duši, što 
gđjekada usplamti kao tinjajući ugljen. 

I opet su me ispunile jasne i svijetle misli. No 
ni jesu me povukle sa sobom, ja sam samo pratio 
niihov neobuzdan polet. Bio sam negdje na strani, 
negdje izvana, a one su se spajale u željezni, lo¬ 
gičan lanac, otvarale su novi horizont, osvajale 
svijet. A ja sam bio njihov — car. 

To je jedina, sigurna sreća. Možete li mi poka¬ 
zati drugu? 

Nešto je najednom lupnulo u susjednoj sobi. Di¬ 
gao sam glavu i nehotice prisluškivao. Nije trebalo 
prisluškivati! 

U početku se nije ništa čulo; samo je gluho šu- 
mio grad u noći. Zatim sam čuo svoje ime, 
pa smijeh. 

»Doznali su!« — poput munje preleti mojom 
glavom. »Kuda ću sada pobjeći?« 

Na prstima, jedva dišući, približio sam se zidu 
i naslonio svoje uho; u isto sam se vrijeme nepre¬ 
stano okretao k vratima, jer sam se bojao, da ne 
bi tko vidio, kako prisluškujem. 

Otvor u ključanici me je strašno smetao. Pri¬ 
bližio sam se vratima, —.sve je bilo tiho, — obje^ 
sio sam rubac na ključanicu i vratio se natrag k 
zidu, da prisluškujem. 

Sad su tamo šaptali. Svim svojim bićem upio 
sam se u onaj zid, svom pažnjom sam obujmio taj 
prokleti zid i lovio sam pojedine riječi, što su do¬ 
lazile iza zida O, kad bih mogao biti tamo unutri! 

I opet smijeh! i moje ime! Sad se već jasno 
čuju glasovi. 

Poslije, kad sam se udaljio od zida, opet po- 
mirisao i sio k stolu, da radim, — već odavna nije- 
sam radio, — začuo sam, da se iza vratiju nešto 
miče. Digao sam glavu i ukočio se na stolici, boje- 
će se maknuti. 

Rubac se na ključanici polagano ljuljao, dabome, 
da su ga dirali. Čuo sam mrmor glasova, koji jfc 
dolazio ispod vratiju. Čuo sam svladavani smijeh. 

— Bi li, ne b\ li ustao? 

Nijesam se mogao odlučiti. Bio sam potpuno 
bez volje s paralizovanom dušom, sasvim okovan. 
Bi li, ne bi li ustao? 

Napokon sam ustao, brzo pošao vratima i naglo 
ih otvorio. Nikoga nije bilo. Samo jeka koraka i 
tihi smijeh ... 

VIII, 

Noćas se zbio zanimljiv događaj. Dobio sam malo 
kokaina, i Šaška je po običaju došao k meni; sje¬ 
dili smo, i uživali. 

Približavao se jedan sat noći, kad je netko 
pokucao na vrata. Bila je Marija Ivanovna. Na 


sebi je imala novu kabanicu, veliki šešir i lijepe 
rukavice, bila je raskošno odjevena, ja bih rekao, 
i suviše raskošno. Njene su oči imale neobičan iz¬ 
raz, u općenju je bila neobično otvorena. Činilo se, 
da svojom otvorenošću želi sakriti, da je u neprilici, 
i od toga se još više smućivala, nije nam mogla 
gledati u oči, — i uza sve to je bivala sve otvo¬ 
renija. 

Nemirno sam pogledao Šašku; bojao sam se 
skandala. Međutim on nije ništa opazio, što više 
kao da se razveselio dolasku žene i pitao, otkuda 
joj sve te nove stvari. 

Ona je pocrvenila. 

— Tetka mi je uzajmila; prošle sam nedjelje 
bila kod nje u posjetima. 

— A — a! — izusti Šaška; zatim je ukori: — 
Eto, sebi šiješ, odijevaš se raskošno, a ne misliš, 
da bi i meni što dala. 

Marija Ivanovna sjedne do njega, zagrli ga i 
pritisne lice uz njegovo rame: 

— Sutra ću tebi dati.... ili ne prekosutra. 
Dobro? 

— No, pa Bog s tobom, donesi prekosutra. 

Ja sam se htio našaliti; pogledao sam pozorno 
Šašku, — i ironično se nasmijao. Vidio sam, kako 
su se na njegovom blijedom licu pojavile crve¬ 
ne mrlje. 

Dosjetio se! Ali on je svrnuo pogled s mene kao 
da nije ništa razumio. 

Marija Ivanovna se i nadalje mazila poput male. 
raskošne mačkice. Sad je to činila s rutinom, a ne 
kao prije nespretno i sramežljivo. Nagnula je svoju 
glavicu i htjela poljubiti njegovu glavu, no on se 
istrgao, pocrvenio i ustao, ali rekao nije ništa. 

Ja sam se silio na pušenje, samo da sakrijem 
smiješak, sve me je to vrlo zabavljalo, no u isto 
mi je vrijeme bilo tužno, kao da sam žalio za ne¬ 
čim, što se više vratiti ne može. Najprije se poja¬ 
vilo čuvstvo kajanja u meni: zašto sve to, i kuda 
to vodi? Kakovu ulogu igram ja u toj glupoj pri¬ 
povijesti? 

Marija Ivanovna se najprije uvređila, a poslije 
je došla u veliku nepriliku. Vidio sam, kako su 
zadrhtale njene usnice. 

Ne trpim suza, bojim ih sc strašno, pa da je 
razonodim, ponudim. Šaški kokaina. Pred njom 
sam se ispričao poradi toga, 

— Ne, ništa, molim vas, — požurila se ona, a 
zatim je neodlučno dodala: — I ja bih rado pro¬ 
bala .., mogu li? 

— Zaboga! 

Nespretnom i nesigurnom kretnjom uzme ona 
pero. Šaška ju je učio, a ja sam stajao, smiješeći 
se, pored njih. Zabavljala su me ta pokvarena djeca. 

Ruke Marije Ivanovne su drhtale. Sad sam tek 
opazio, da je ona bila malo »pripita«. 

Svi troje smo sjeli za stol i stali razgovarati. 
Marija Ivanovna je umolila cigaretu, zapalila je i 
metnula nogu preko noge sasvim novom gestom. 

Meni je bilo posve jasno, kakovim je putem po¬ 
šla. Promatrao sam je velikim zanimanjem: malo 
poznajem tu vrstu žena, jer već od djetinjstva osje¬ 
ćam prema njima instinktivnu odvratnost. Osobito 
me je zanimala sada u svojoj prelaznoj fazi, pošto 
je otišla s jedne obale, a nije još pristala na drugu. 
Bilo je nešto čudnovato i pikantno u njenim kret¬ 
njama, jedna smjesa nevinosti i grijeha, kako to 
biva kod takovih djevojčica.... Da, ona je morala 
imati uspjeha! 

Nastojala je ne gledati u mene, jer je osjećala, 
da ja znadem više negoli što je njoj po volji. 

Šaška je već ushićen. Ovo, što ga je načas ispu¬ 
nilo uslijed mojeg pogleda, koji ga je opominjao, 
— naskoro se ovilo maglom kokaina, i vidjelo se, 
da on više i ne misli o onom... Zabavljalo ga je, 
što njegova žena Marija, koja je toliko mrzila 
kokain, sada sjedi uz nas i dijeli s nama naše 
otrovne noći, pune mamurluka. 

— Tako je već odavna trebalo! — govorio je 
veselo, udarajući je po ramenu, — Jedamput se 
živi, pa treba živjeti kako valja! 

— Kažeš, kako valja? — malo ironično upita 
Marija Ivanovna. — Dakle, odobravaš? 

Nešto je čudnovato preletilo sobom. Ne znam i 
ne mogu to izraziti. Jednom, u djetinjstvu sam pro¬ 
živio isto takav momenat. Umirao je moj stric: on 
je dugo bolovao, strašno se mučio zbog besanice. 
Najednom usne po danu, svi smo hodali na prsti¬ 
ma, bojeći se, da ne poremetimo njegov lagani san, 
U to je doba došla k nama neka daljnja rođakinja, 
starica, pa kad je razgovarala sa ženom stričevom 
u susjednoj sobi, upita glasno: 

— Zar još mi jeste po svećenika poslali? 

Ja sam bio u stričevoj sobi, sjedio sam na sto¬ 
lici pored njega i gledao kroz prozor. Najednom 
me nešto zabode; okrenem se: stric nije spavao. 
Gledao je pred sebe široko otvorenim očima; lice 
mu je bilo nategnuto, sav se pretvorio u sluh; slu¬ 
šao je, što se govori u drugoj sobi. Nikada ne ću 
zaboraviti izraz njegova lica . ,. 

Naš je razgovor zapeo. 

Šaška je bio namrgođen i zao, Marija Ivanovna 
je bila tiha i gledala je plaho kao zastravljeno zvje- 
re. Ostavila ju je ona umjetna otvorenost i sve ono, 
što je bilo izazivačke u njoj. Sigurno je na nju 
loše djelovao kokain. 

Napokon pogleda Šaška na sat i reče tmurno: 


— No, mogla bi da ideš, Manjo: i ja ću 
u jutru doći. 

— Kamo da idem noću, sama? — plaho upita 
Marija Ivanovna. Pogledala me je moleći, no ja 
sam napravio kao da ne primjećujem njenog po¬ 
gleda. I onda je ona svladala svoj ponos i odlučila 
se, da me upita: 

— Zar vam smetam? 

Ja sam se ljube zrno naklonio, 

— Zaboga! Vi ste tako rijedak gost,.. meni 
može da bude samo prijatno. 

Šaška stisne usnice. 

Ispričao sam se i izišao iz sobe u hodnik, gdje 
sam stao kod prozora i promatro onu vlažnu, pro¬ 
ljetnu noć. Rominjalo je; nit je bila kiša, nit magla. 
Krovovi su se svijetlili; grad se gušio u onoj gnjiloj, 
proljetnoj noći, koja je otrovana disanjem toliko 
tisuća ljudi. 

Ne znam, o čemu su oni govorili, ali je Marija 
Ivanovna došla za mnom; bila je uzrujana, sve se 
nekako stisla kao izbijeno psetance, pograbila me za 
ruku i stala moliti, da je zadržim kod sebe do jutra. 

— Ne ću vam smetati, — govorila je ispreki¬ 
dano i nervozno, 

— Mirisat ću kokain zajedno s vama... samo 
ovu noć, ovu jedinu noć! I kiša pada, vidite li? 
Kamo ću dakle? 

Razumije se, da sam ja stao uvjeravati, da me 
uzalud meli, da je meni i samome drago vidjeti je 
kod sebe, da ja nikako ne mogu imati išta protiv 
toga, jednom riječi — govorio sam sve ono, što se 
obično u takovim slučajevima govori. 

Ali sam mislio drugačije. Imao sam malo ko¬ 
kaina, jedva jedvice za nas dvojicu. Ni jesam joj 
toga mogao reći: pa i kako, da je ne podržavam 
cijele noći, pošto sam je već jednom otrovao? No 
ona bi nam već svojim izgledom pokvarila svako 
laspoloženje. To bi značilo ručati pred gladnim, 

A ona je i nadalje govorila i gledala me plahim, 
molećim očima. 

Recite Šaški, On će vas poslušati. Sad se on 
ljuti na mene... — ona pocrveni i zapne na čas: 
— ali ako mu vi kažete, sve će proći. Samo 
ovu noć! 

— Dabome, da ću reći! Ostanite ovdje, a ja 
ću poći, da razgovaram s njim. 

Ušao sam u sobu. Šaška je sjedio kod stola, gla¬ 
vu je naslonio na ruku ... 

Primio sam ga za rame; on je polako digao 
glavu i pogledao u mene. 

— Slušaj, Šaška! 

— No? 

Znadeš li, da Marija Ivanovna ne će kući ići. Pa 

treba i vrijeme u obzir uzeti. Dobar gospodar ne će 
ni psa na ulicu otjerat* 

Šaška se ujedljivo nasmiješi. 

— Zato ti hoćeš, da nas oboje otjeraš. No ja 
ne mislim, da će vrijeme postati bolje, ako mi 
oboje odemo 

— Ta nije! Naprotiv, ja sam htio otići, a vas 
dvoje ovdje ostaviti Tu u blizini stanuje časnik, 
moj znanac, koji je također priličan kokainist... 
ia mogu k njemu otići. A vi ćete se ovdje dobro 
ispavati, samo molim, da se ne ženirate. 

Dok sam to govorio, uzeo sam bočicu, začepio 
je i metnuo u džep od prsluka. Šaška me je pro¬ 
matrao nemirnim, požudnim pogledom; od uzbu- 
đenosti i požude tresle su mu se ruke. 

Ja sam nastavio, kao da ništa ne opažam: 

— Oprosti, što ti ne ostavljam kokaina... ali 
ti razumiješ, da ne mogu drugačije postupati, po¬ 


što ne ću sam mirisati, kad već idem drugomu 
na noćište. 

Šaška je Ustao, škripao zubima i ljutite gle¬ 
dao u mene. 

— Ona će odmah otići. 

On je uzeo kabanicu, šešir i rukavice svoje žene 
i sve je to odnio napolje, zalupivši vratima. 

Nakon dvije minute vrati se sam. 

Ja sam se malko stidio. Zaista, kuda će ona 
sada poći? 

Padala je gusta, proljetna kiša, na znojnim 
prozorima kotrljale su se velike kaplje. Izišao sam 
iz sobe, a Saši sam ostavio željenu bočicu. Uputio 
sam se hodnikom prema stubama, što vode dolje. 

Marija Ivanovna još nije otišla. Polagano se 
spuštala po crvenom sagu, koji je poput krvi obli- 
jevao stube; činila se tako malenom i bijednom u 
pozadini hladnog i neukusno uređenog hotela. 

Rukom je klizala po naslonu stuba, po onoj glat¬ 
koj, svijetlo politiranoj površini. 

Na posljednjoj se stepenici zaustavila, kao da 
se nečega sjetila.‘Razmišljala je časak, zatim je 
drsko mahnula glavom i približila se zrcalu; popra¬ 
vila je šešir, malko napudrala i odlučpo, izazovno 
pošla prdma vratima, koja su vodila restoraciji 
hotela.... 

Vratio sam se u svoju sobu; bio sam u neprilici. 
Tek slijedećeg sam dana doznao pravi razlog, zašto 
je Marija Ivanovna tako uporno molila, da je za¬ 
držimo te noći. Jučer je bio njen rođendan; navr¬ 
šila je devetnaestu godinu. Šaška se sam na to 
sjetio, ali tek ujutro, a ona, po svoj prilici, nije 
htjela na to podsjetiti. 

IX. 

Poput dima izmiče moj život, poput dima se 
kruže moji dani, a godine odlaze, iščezavaju, a da 
ne ostavljaju za sobom traga. Jeste li vidjeli? U 
večernje nebo odlazi dim, bez tragova i bez sje¬ 
ćanja i njegovi tragovi nestaju zauvijek . .. 

Sva naša sjećanja su poput dima. 

Moj strah je bio oštar, a moj stid mučan i jedak. 
Činilo mi se, da me progone, da mi se rugaju, da 
prstima pokazuju na me ... da će mi naprosto gla¬ 
vu razbiti! A ujutru, kad se probudim — ništa; tek 
ostaje nejasna uspomena poput jutarnje magle. I 
tako je svagdje. Proći će sav život. A možda je 
već i prošao? 

Bilo mi je bolno. Bojim se misliti o sebi, bojim 
se, katkada mi se čini, da sam puka golotinja, ali 
ne prava, razumijete li, već duševna golotinja. 

Vidio sam jednom neku sliku, ne sjećam se 
više ni gdje, ni kada. Predstavljala je zamazanu 
krčmu, koja je bila popljuvana i prožeta dimom 
prostog duhana. Kod stola je sjedio pijanica; nije 
se micao, bio je sav izderan, gotov sasvim gol i bos. 
Pred njim je bila boca rakije i čaša; svjetiljka je 
gorila mutno i nejasno. 

Ispod slike je bilo napisano: 

— Ja ne ću ništa, ja ne želim ništa. 

Izreka prave golotinje! 

Eto, tako je i kod mene. Upravo tako. 

Nemam više ništa od onoga što sam imao. 
Živim samo zato, jer sam navikao na život. Smrt? 
Želim je, i bojim je se! Lako je misliti: to je po¬ 
sljednji rezervni izlaz! A što će biti, ako me i smrt 
prevari? Ne, o tom ne treba misliti, uopće ne treba 
misliti; neka bude sve svejedno. 

Živim poput propalice, koji je sve izgubio osim 
pameti, one neumoljive pameti. I duševno sam pro¬ 
pao, i sad više ne želim, da se pri dignem. Čemu? 

rJa ne ću ništa, ja ne želim ništa!«... 


Jesam li ikada sanjao u doba moje »gorde mla¬ 
dosti«, da ću postati ono, što sam postao? 

Život je prohujao ... 

I sa Šaškom sam svršio. Završio se i nas nedu¬ 
žan roman. 

Neki dan je bio kod mene; dabome, da je mo¬ 
ljakao kokaina. Ja sam bio loše raspoložen, — 
moram priznati, da mi je mnogo neprilika zadao 
svojim, dramama. Sve je to komedija; treba samo 
znati gledati onako kako valja. Ta i što se to 
•mene tiče? 

Dabome, da sam mu odbio. Molio me je i govo¬ 
rio, da će poluditi bez kokaina. 

— S kokainom ćeš još prije poluditi. 

— Ali ja te molim, dragi moj, Boga radi! 

Bacio se na koljena. Lice mu se iznakazilo ođ 
silnog poniženja, stida i ogavnosti prema samom 
sebi. 

— Ja nemam kokaina. A afco imam, onda tek 
toliko, koliko meni treba, — odgovorio sam, uđa- 
ljujući se od njege 

Najednom mi se prohtjelo šale. Ipak me je još 
tu i tamo obuzimalo na čas veselje, i ako sam imao 
strašne dane, kad je već i kokain prestajao djelo¬ 
vati. Rekao sam mu, svladavajući se od smijeha: 

— Moli Mariju Ivanovnu novca, pa kupi. Ona 
sada dobro zarađuje 

Šaška je skočio kao da ga je netko ubo; zađi- 
havao se od zlobe i polagano prišao k meni. Mislio 
sam, da će me udariti. 

— Podlac, — polagano je čudnovatom mirno- 
šću rekao on, okrenuo meni leđa te izašao van. 
Više ga ni je sam kod sebe vidio. 

Ali on je imao osjetljivu narav. Poslije sam do¬ 
znao slučajno, da on ne može ni da čuje moje ime 
i pripovijeda o meni svakojake prljavštine; — da 
sam ga tobože razvratio, da živim s njim kao sa 
ljubavnicom! 

Poznati moji skoro ne odvraćaju mi pozdrav, 
valjda spletkaraju punom parom. Ali šta mi je do 
toga stalo? I što ja mogu da izgubim sad još? 

Vidio sam jednom na ulici Mariju Ivanovnu; 
bilo je to kasno uveče. Išla je u novom ogromnom 
šeširu, s licem napudranim, namazanim očima i 
jarkima usnama — crvenima kao svježa rana. Nije 
bila sama: držeći je ispod ruke i malo se tetura¬ 
jući koracao je uz nju neki prilično obučeni go¬ 
spodin, posve pijan, sa nakrivljenim šeširom, s 
očima mutnim i besmislenim. Ona je poslije po¬ 
zvala fijaker, oni su popeli na kočiju te se brzo 
izgubili u gustoj večernjoj magli. 

A ja sam nastavio svoj put — dakako u apoteku. 

Ona me nije prepoznala ,, . ili možda nije htjela 
da prepozna. Valerijan Markov . 

P olazeći Bramslavu Nušiću sa skeptičnom 
predispozicijom visokoga, ozbiljnoga literar¬ 
noga kriterija odlazimo od njega — preva¬ 
reni. 

Taj praktični funkcionar svih naših teatara, ko¬ 
me su djela postala »kao neka resorska akta« sa¬ 
stavnim dijelom svake umjetničke administracije 
kazališta, taj najteaterskiji naš ispisivač tekstova 
za sigurne uloge, taj vješti konstruktor duho¬ 
vitih obrata, koji pale, i žive akcije, koja nepre¬ 
stano potstrekuje, taj nam je sijač buha po po¬ 
datnome parketu ukrao naše stanovište. I kad 
poslije, odmarajući našu trbušnu muskulaturu, raz¬ 
mišljamo o definicijama i sistematizacijama, i 
očajno tražimo našu platformu, s koje obično 
gleda naša ideologija, naša generacija, ostaje¬ 
mo u nedoumnici: sada, kada smo se, izrugani, 
naučili rugati — izgubili smo smisao za ozbiljna 
visoka termina tehnika, te se oprezno služimo bi¬ 
lješkama naših dojmova. 

Za Branislava Nučića obično se kaže: on je 
rođeni komediograf. Ali ako je tajna su- 
šta dramatičara u tome, da razumije djelo¬ 
vati na slušatelje, onda se Nušiću mora reći, da 
je rođeni dramatičar. Komediografsku je 
granicu za mene lično prešao onoga momenta, kada 
nam je, čitajući svoju ratnu knjigu »1915.« istisnuo 
suzu snagom djelovanja izgovorene riječi; 
(jer, priznajem, kada se knjiga čita, ona to ne bi 
mogla da postigne). Dramatičarsku kompetenciju 
zaslužio je svojim načinom mišljenja: posljednja 
njegova prozna knjiga »Autobiografija« zamišljena 
je u scenama, a napisana kao jedna velika 
uloga. Problem »smiješnoga«, o koji se po koji 
zub okršio, za Nušića se proširuje u problem naj¬ 
intenzivnijega djelovanja na perci- 
pijenta: izmamljujući vam čas smiješak, čas 
suzu on poznaje način, kako se to čini, a da se 
i ne brine za stanovišta, s koga se to zbiva. . . 

Razlog, da je Nušić postao pretežno baš komedio¬ 
grafom, ne leži u njemu, nego u objektu njegove 
pažnje. Istina: ako ima nešto veliko u Nušiću, to je 
čar njegove ličnosti, intenzivnost njegova duha, 
humor njegov od prirode. Ali kao što ima osobe¬ 
njaka, koji su zaboravili smijeh, tako je Nušić za¬ 
boravio plač u sredini, iz koje je proizašao. 
Badava se, jedanput, naturava našem ambijentu 
crni okvir velike boli, svjetski rat, Nušić gleda ko 
ratnike one svoje smiješne palančane od jučer na 
jučerašnje oči i kreše svojim duhom o njihova iz¬ 


vrnuta osjećanja iskru šale. Oni su, kako ih gleda, 
i u radosti, i u bijedi, vječno nepromjenljivi izazi¬ 
vači njegova vječno pritajenog smiješka... 

A kad njih nema, kad ih nestane, kad Branislav 
Nušić ostaje sam, sa svojim osjećajima, i u nje¬ 
mu se digne bol, i on sanjari tugu. I daje je. Go¬ 
tovo u istoj strukturi kao i nepresušnu gradaciju 
njegova neumorna zavitlavan ja f Histerije i nedo- 
tupavnosti naše, kao i markantnu karakterizaciju 
sitnih naših laži i prevrtljivosti, samo s malom 
razlikom: da u jednom slučaju prska u nama ve¬ 
drina smijehom, a drugiput tuga kaplje suzama... 

Oprezno, da nas ne uhvati u našim namjerama i 
da nam se ne izruga u izvjedljivom poslu, treba 
da priđemo toj tajni djelovanja na slušatelja, toj 
njegovoj dramatičarskoj snazi. 

Kakova je sličnost jednog Nušićeva fragmenta 
uvijena u suze s onim, koji se raskidava u smijehu? 
I kakova je razlika među njima? 

U ideji nikakva razlika. Evo primjera: u svo¬ 
joj autobiografiji iznosi Nušić jedan šaljivi fragme- 
nat, koji, prepričan po meni, nije nimalo smiješan: 

Svakoga dana sreće Nušić jednoga mladoga čo¬ 
vjeka, koji ga ljubezno pozdravlja. To je vlasnik 
pogrebnog poduzeća. Ljubeznost i ustrajnost toga 
čovjeka polagano prisiljavaju autora, da se sve 
više smiruje s namjerom vlasnika lijesova, da je¬ 
dan lijes izabere za sebe. Ne samo da se kasnije 
sve češće navraća u radnju i da se već i odlučuje 
za jedan lijes, nego pomalo počinje čak i da pre¬ 
govara o pogrebnim svečanostima za sebe, kao da 
se po sebi razumije, da ima skoro da umre; jedno¬ 
stavno i mirno čovjek se pomiruje sa smrću ... 

Suzu, što bi ju mogla da izazove ovakova rezi¬ 
gnacija čovjeka, koji prilazi smrti gotovo neopa- 
ženo, guta smijeh, što ga izaziva način, kojim se 
ovaj događaj iznosi. 

A govorim o tom slučaju za to, što on daje uvida 
u tajnu Nušićeva stvaranja. 

Govor je o jednom lijesu za Nušića: 

— Ne mislite li, da je malo tesan? 

— Možda nešto pasent, ali to samo u početku, 
kao na primer nova cipela, ali docnije, verujte; vi 
ćete se osećati sasvim komotni. 

— Da, verovatno ... a što se tiče kvaliteta? 

— 0, molim! — presekao bi mi on reč — Što se 
toga tiče, mogu vam dati pismenu garanciju na pet 
go dina... 

A kad je govor o nacrtu za program Nušićeva 
pogreba: 

— Samo, molim — dodao bi poduzetnik — 
stvar treba tako udesiti, da umrete leti, kad je duži 
dan, te da se ceo program može izvesti.., 

Iznoseći događaj, koji bi po svome sadržaju 
često neposredni je tražio tragični izraz, u formi 
»nenadležnog« palanačkog rječnika vještih proma- 
ćuraca i tvrdoglavih buržuja on dobiva komiku 
naročite vrsti: komediju profanacije uz¬ 
višenoga. Iute dvije riječi ja držim, da smo 
se s jedne strane najbliže prikučili stvaraocu Nu- 
šiću; profanacija uzvišenoga. 

To nam odmah opravdava njegov stil, u pr¬ 
vom redu, zatim tajnu njegova djelovanja na 
publiku, u drugom redu. 

Da se profanira jedna uzvišena ideja, treba 
je samo zaodjeti u formu, koja dovodi u protivnost 
tu uzvišenost: to jeprofanost jezika, ako se 
radi o književniku, koji uspijeva kod slušaoca 
izgovorenom riječi. Nušićev je jezik profani 
jezik, nabačen kao nemirnim slučajem nenamjer¬ 
noga kopiste prirode, ali, u stvari vrlo rafinovano 
i pažljivo. Baš taj jezik upotrebljen za to, da se 
njime formira jedna uzvišena ideja, postizava 
glavni učinak, taj jezik, zbog koga je zgražavanje 
strogih slavista i estetskih stilista ogromno, proiz¬ 
vodi buru osjećanja u nama, koji smo pozorni... 

Nušića je ambijent stvorio samo toliko, koliko 
je od njega primio vanjsku formu. On nije samo 
preslikavao malovaroške štimunge ili izrezivao 
stranice iz filistarskog života. Da je samo to činio, 
možda bi ponekad djelovao, kako sada djeluje, 
(jer je u palanaštvu već pojmovno sadržana: pro¬ 
fanacija uzvišenoga) ali Nušić hoće da djeluje 
sigurno, pa zato i podmeće životu svojih ljudi 
'uzvišenije namjere«. Hoćete li jedan primjer? 
Eno vam »uzvišene namjere« Čiča Jerotije, da 
postane Narodni Poslanik, i profanacije te »uzvi- 
šenosti« njegovim rječnikom; eno vam Jovanča 
Micića, koji ima »uzvišenu namjeru« da načini 
Put oko Svijeta i profanacija te namjere jagodin- 
skim opservacijama; pa »uzvišena« stremljenja 
Save Savića i profanacija njegovih namjera pala¬ 
načkom frazeologijom. 

Kod ovakovoga objašnjavanja odjedanput iska¬ 
če vrijednost i značajnost upravo toga i takvoga 
jezika, kojim se Nušić služi: takva mora da bude 
forma, koja bi bila protuteža onakovim »uzviše¬ 
nim namjerama«, kakove se uopće mogu da rode u 
svijesti našega čovjeka. 

Kod Nušića prevladava prema ovim konstataci¬ 
jama komika riječi. Situacije kod njega po¬ 
najviše nisu po sebi komične i konstrukcije scena 
nisu rađene na »neugodna iznenađenja«, kako je 
to u situacijonim komedijama. Komika tipova pro¬ 


izlazi tek iz komike riječi: I Jovanče, i Sava Sa- 
vić, i Jerotije slučajni su ljudi, a ne izgrađeni ti¬ 
povi s apriorističkim gr ješkama ili konsekventnim 
stereotipi jama. Ali ta komika riječi kod Nušića 
nije u igri riječi, u rečeničnim poigravanjima, i 
obratima fraza, nego u relaciji šaljive ri¬ 
ječi prema ozbiljnoj situaciji. I zato 
taj rječnik komičnih riječi mora kod Nušića da 
bude veći, negoli stilistika duhovitih fraza. Uvijek 
u relaciji prema posve obratnom nastrojen ju situ¬ 
acije njegov rječnik komičnih riječi može da bude 
banalan, pa čak i nečist: vrlo često daju strane 
udomaćene riječi apsurdniju vezu sa situacijom 
negoli naš domaći sinonim, prema tome one sigur¬ 
nije djeluju nego naša čista. Ako se, na primjer, 
jedna gospođa, za koju drže, da je u blagoslov¬ 
ljenom stanju (a ono: ona je, jadna, pojela malo 
kvasca) naziva: Gospoja »Milihprot«, učinak ne 
će promašiti... 

Pa budući da ta komika riječi, koja ima svoje 
poznato djelovanje u dramskoj formi, doživljuje 
istu primjenu i u Nušićevoj prozi, jasno je, da je 
sva ta Nušićeva komika govorene riječi ude- 
šena, da dobro djeluje. Baš zbog toga se ne 
može prigovarati Nušićevu rječniku tuđica. Rođeni 
komičar riječi, Nušić bira izraz: po zvuku, za 
situaciju. Iako se često radi o predodžbama, 
koje te riječi označuju kao slike, ipak slikovito zna¬ 
čenje riječi još ne daje razloga, da se ona upo¬ 
trijebi; ponajčešće groteskni zvuk jedne tuđe 
riječi istoga značenja u ustima našeg čovjeka daje 
komici zadnji intenzitet. Nušićeva je komika za 
slušatelja. Zato ona sa scene i najbolje dje¬ 
luje. Publika, koja je shvaća, naša publika, svo¬ 
jim primanjem, uvjetuje tu komiku: zbog te naše 
publike je ta komika, njena afirmacija potpuno je 
ovisna od te publike i zato je djelo Branislava 
Nušića i udešeno u shodnom snošaju prema publi¬ 
ci vrlo jednostavno: djelo je njegovo svojom for¬ 
mom posvema identično s formalnim ukazivanjem 
nas i naših bližnjih; što nam Nušić na sceni pod¬ 
meće kao idejnu namjeru, jednu težnju za nečim 
uzvišenijim, to odjednom čini našu uobičajenu 
formu apsurdnom, i naš smijeh nije toliko ruganje 
našoj formalnoj nezgrapnosti, koliko utjeha, da 
svoja stremljenja znademo bolje sakrivati od 
onih lica na sceni. I zato je jasno, da je uspjeh 
Nušićev u prvom redu uspjeh kod publike, i 
uže i šire ... 

Ako je ispravna Piranidellova definicija hu¬ 
mora, da je »on kao Janus s dva lica, kome se 
jedno lice smije suzama drugoga« — onda je i 
Nušić, prema svim našim opservacijama humorista, 
kome jedno lice profanira ozbiljnost drugoga. Onda 


716 





Godina II. 


VIJENAC 


Knjiga III./24. 



VIKTOR ŠIPEK: RIM. 


i Bramislav Nušić ima dva lica, jedno prednje i 
drugo s protivne strane, samo što nam on okreće 
jedamput jedno, a jedamput ono drugo. Pomajčešće 
nam okreće ono prednje lice, ono, što se smije ki¬ 
seloj strogosti suprotnoga: to je Nušić, koji pro- 
fanira uzvišeno, Nušić, koji umije da podmetne ba¬ 
nalnim našim činima ozbiljna nastojanja i tako nas 
čini smiješnima; ukratko, koji umije da »podvali« ... 

Ali ponekad Nušić umije da nam okrene i su¬ 
protno lice, koje je ozbiljno i umno, pa kad ono 
govori, ne vidi se prednje, koje se smije. I na taj 
način on mjesto da profanira uzvišeno, kao s pred¬ 
njim licem, on ovim suprotnim licem uzvisuje 
profano i postiza opet komično. Taj Nušić sa 
suprotnim licem, to vam je onaj učevni mudrijaš, 
koji, govoreći strogo znanstvene definicije jednim 
licem, pomišlja onim drugim na najgore. Kad nam 
okrene to ozbiljno lice, onda, na primjer, rekne: 

»Brak je suma dviju nepoznatih količina, iz ko¬ 
jih treba izvući korjen. Rezultat bi imao biti minus, 
a ako se ipak u braku pojavi jedan plus, onda se 
takova jednadžba svršava — brakorazvodnom par¬ 
nicom«. 

Govori eto jednim licem ozbiljno, a što misli 
onim drugim, što se smješka — Bog da prosti..* 
»Uzvisuje profano« *.. 


I za taj Nušićev način vrijedi ranije naše opa¬ 
žanje: da kod njega riječ djeluje samo u odnosu 
prema situaciji. 

Ako tu konstataciju primijenimo na Janusa s dva 
lica, onda možemo reći, da je kod Nušića prednje li- 
ce r i j e č, a suprotno lice s i t u a c i j a. Pa sad koje- 
god nam okrene, on djeluje komično: jedamput na¬ 
smijana riječ u ozbiljnoj situaciji — drugiput oz¬ 
biljna riječ u nasmijanoj situaciji. 

I baš u tom okretanju lica, čas jednoga, čas 
drugoga leži skriveni čar jednoga naročitoga rit¬ 
ma, koji se vuče kroz sva Nušićeva djela. I pored 
toga, kako će uhvatiti vezu riječi sa situacijom, tajna 
je njegova stvaranja još i u tome, kada će okre¬ 
nuti koje lice. Sjećate li se, da Jerotije jedamput 
djeluje komično kao budući ozbiljni narodni po¬ 
slanik svotom banalnom frazeologijom; a drugiput, 
kako ispada smiješan, kada čita ozbiljni politički 
govor, pisan za drugoga, a on to, u svojoj primitiv- 
nosti, ne vidi Jerotije dakle, a da i ne zna, pro¬ 
fanira jedamput ono, što je za njega uzvišeno; a 
drugiput uzvisuje, a da i ne zna, ono, što je za 
njega profano*.. Jerotije dakle okreće čas pred¬ 
nje lice, čas ono suprotno ... 

U časovima radosti, u časovima svoje najintim¬ 
nije sreće Bramislav Nušić gledao je jednim nasmi- 

janim licem u Beograd, drugim nasmijanim licem 
u Zagreb. 

Dok ovo slušate, vi pogađate, što bi rekao Nu- 
šić: »Ono, kad se radi o nekoj slavi, mogu ja da 
imam i više od dva lica. Pa neka gleda jedno u 
Beograd, drugo u Zagreb, treće u Skoplje, četvrto 
u Ljubljanu, peto u Sarajevo, šesto u Osijek i tako 
dalje«. Ali ne slušajmo na riječi vječnog podrugi- 
vača drugima i sebi. Budimo iskreni: 

Pisac, koji je rođeni dramatičar, koji po¬ 
znaje način djelovanja na slušatelje i siguran 
je za svoj uspjeh kod publike, to je čovjek teatra, 
teaterski čovjek, I to je Nušić u punom 
smislu riječi. Osnivač, organizator, saradnik i pisac 
teatar a, on je, radeći u zgodno vrijeme i na pri¬ 


kladan način bio od većeg značenja za naše kul¬ 
turno zbliženje, negoli to drugi na umjetničkom 
polju mogu ili hoće da budu. Izrugivajući se 
svojim užim sunarodnjacima, on se kod nas Hrvata 
nije afirmirao kao pisac, čijim se ruganjima radu¬ 
jemo, nego kao naš čovjek, kod koga protestiramo 
— smijehom, što ga iz nas i preko naše volje izbija. 
I ako je bilo radosti pored toga vedroga protesta, 
a ono je sigurno bila radost, što smo na koncu konca 
svi jednaki, i što bismo i mi bili smiješni, da nam 
se podmetnu namjere Nušićevih poluheroja. I zato, 
što se Nušić igra u Zagrebu skoro već četvrt 
stoljeća, i danas će 160-ti put da pređe Nuši- 
ćeva riječ preko ove rampe, zato, što ga mi volimo 
i razumijemo, on je naš. Josip Kulundzić. 


MOLITVA 


v 

to drmaš nebesima, Bože, i ljudima, Ti, koji 
upravljaš sudbinom, podjari krv našu! Ulij u 
mozgove naše moć stvaranja. Uzbuni duše naše, i 
digni ih iz mrtvila, 

Dom je naš obrastao korovom. Grobovi su naši 
puni lješeva, a i polja su pusta. Ljudi naši rade za 
drugoga, — Nemaju snage. Ginu kao robovi. 

Molitvu šiljemo i vičemo Tebi moleći milost. Zar 
nas ne čuješ, ili ne ćeš da slušaš jecaja skučenih 
i poniženih, — Smiluj se, ili nas digni, ili nas smlavi. 

Čuj, Bože! Išli smo putovima Tvojim, i gle, na 
putu Tvojem umiremo, a drugi, koji se od njega 
udaljiše, žive i sretni su. Griješe, a Ti ih ne 
kažnjavaš. 


Reci, kakav je naš grijeh, kad toliko mrziš na 
nas? 

Imasmo svoje kraljevstvo, i srušiše nam ga! 

Imasmo svoje kraljeve, i ubiše nam ih! 

Slava je bila uz nas, i oteše nam je! 

Pa da i dalje patimo, a da ne znamo zašto!? 

Stupasmo putem Tvojim, koji si nazvao pravim, 
i koji si nam pokazao. Zar nas zato kažnjavaš? 

Tražimo od Tebe pravdu! 0, Bože, daj nam 
znak milosti svoje. Uzdigni nas i podaj nam Život, 
Očevi naši umiru i slave Tebe, Ruše se domovi 
naši, proklinjući slijepu pravednost. 

0, Bože, zašto si nas takove stvorio? 

Hrizantema Selska. 



AVE MARIA! 


Poljem odjekuju velebni zvuci 
Iz velike neke daljine,. . 

Grudi mi se dižu od miline. 

I radost kršće na mojoj ruci, 
I pobožno se sklapaju 
Dva bijela krila moja 
U čuda dva: 

Na pozdrav sveti: Ave Marija. 


Davno se već crni spušta mrak 
I tamom se seta ju sjene 
A moje duše pun je zrak 
I velebno nebo puno je mene . .. 

Ja ne znam, da li sam to — Ja 
I V je — vasiona — 
to, što sam ja 

Gubim se u Sve, ko Ave Marija . . 


Večernji zvonovi ne bruje više 

I srca moga tiši je zvuk 

Tijelo se moje nečujno njiše 

Sve tiše . . . tiše . . . nastaje — muk . . . 

Večernji zvukovi ne bruje više, 

Da li je i mene nestalo s njima? 

Da li sam u Sve otišla i Ja — ? 

Ja ne znam ,. . Ave Marija. 

Božena N. Jermanova . 

SAVREMENA TALIJANSKA POEZIJA 


V elika je ta riječ samoća, jer stvara 
veličine. Korisno je biti uvučen u sebe 
kao sjeme u zemlju. Samotnik je Papini, 
i Palazzeschi, koji bi se htio u nepodno- 
snoj monotoniji mehaničkih časova i vječnoj isto¬ 
vjetnosti svih stvari: 

S najvišega tornja 
prepustiti se raskoši praznine. 

I neka nad svijetom ostane 
tek jedna grimizna mrlja«. 

On žudi za opasnostima, da se izbavi od dosade, 
pa i za ratom, ali ne, jer to preporučuju futuriste, 
nego iz lične potrebe: »0 kako je lijepo umrijeti 
s crvenim cvijetom na čelu«. 

Samotnik je i Soffici i mnogi drugi, prevareni, 
svladani, puni gorčine. I svaki je izrazio svoj bol 
i glas svog srca na svojoj samotnoj cesti. Sam je 
Marinetti ostao na poprištu. Baci katkad koji ma¬ 
nifest kao znak neslomljene vitalne energije. I 
viče. I vikat će, dok se ne umori. 

A članovi avangardističko-futurističke škole, 
kaošto smo rekli, neki su otišli putem svog indivi¬ 
dualizma, drugi se poslije svih književnih borba 
grupisali oko novog pokreta »neoklasičkog«, čija 
nova revija pod uredništvom Cardarelli-ja izlazi u 
Rimu. (»La Ronda«). To je reakcija na futurističku 
megalomaniju i potreba jednostavnosti. Najmlađa 
se Italija vraća onome, koji je dao klasičnu odmje¬ 
renost i jasnoću osjećajima svog bolnog srca, jed¬ 
nostavnu i spontanu snagu uvjerljivosti svojim ide¬ 
jama, u stihovima, koji su prije futurističkih bili 
slobodni i potresni, stapajući u sebi osjećanja ljudi 
svih vremena, a ujedno i bol modernog čovjeka. 
Čovjek. To je riječ, na koju je futurizam bio malo 
zaboravio. Ali napokon su se sjetili, da se Leo¬ 
pardi negdje u sjeni bolno smiješi. 

G i o v a n n i Papini, gonjen okrutnošću uro¬ 
đenog nemira, konstruktor i rušilac, pjesnik i misli¬ 
lac, zna sve tjeskobe i raskoši meditacije i kao svi 
jaki duhovi traži vječno rješenja, Ali svuda je: 
»Tragična svakidašnjost«. Tko zna: možda sav ovaj 
očajni haos vodi neki »Slijepi pilot«. Papini je 
»jedan izgubljen čovjek«. On je proživio duboku 
intimnu dramu u djetinjstvu i mladosti. Progovorio 
je iskrenošću ispovijedi. Nemoćan je čovjek pred 
svemirom i pred sobom. Htio bi savršenstva nedo¬ 
stižna kao zvijezde, uspjeh za sebe u svim pogle¬ 
dima i sreću, mir svih ljudi. A sve je drukčije. On 
nalazi samo duboka porazna protivurječja sa svojim 
čežnjama u sebi i oko sebe. Prijeti kao zla sablast 
i posljednja čelična ruka: smrt. Hoće li nas od nje 


osloboditi naša civilizacija, naše znanje? Uzalud u 
očima svojih kćeri traži Papini izgubljenu mladost 
i čistoću. Sve je bezutješno. Nemoć, »Jučer je kao 
sjenovita smrt iza mojih leđa, a sutra će se roditi 
bez moje privole.« Ali to sutra je ipak pozitivnost. 
Život. Mogućnost da se promijenimo. I uistinu kod 
Papini ja nastaje misao o vječnoj evoluciji. Sve, što 
je jučar bilo zastrto, otkriva se danas samo sobom, 
ili se udalji od nas, da na njegovo mjesto dođe 
nešto novo, što će nas jasnoćom zaokupiti. I ta je 
jasnoća kod Papini ja bila život. Onaj što preobli- 
čuje, mijenja. Podao joj se. Tada nastaje jako ura- 
njanje u realnost, u sve lirske senzacije, koje život 
pruža. Papini se zajedno sa zvijezdama opaja »pro¬ 
storom, ćutanjem, samoćom«. Samoći otvara srce 
kao ljubavi. Ljubav je rješenje, jedina utjeha usred 
ispraznosti svega, dolazi Papini do zaključka kao i 
Pascoli. Sve se može i mora obuhvatiti i shvatiti 
srcem. Što vrijede ostale filozofije besplodne kao 
led? On piše: »Suton filozofa«. 

U samoći se povjerava prirodi blagom umilnošću 
ašiške jednostavnosti. Samoća i ljubav. Dvije je¬ 
dnostavnosti, u kojima je najvrijednije. »Ti si bila 
zdravlje, a ja bolest, a to stoga, jer sam te žudio«. 
(»Moja žena«). Poslije svih lutanja on se obraća 
katolicizmu kao nauci, kojoj je ljubav žarište. Lju¬ 
bav, da, da, ali njoj su se narodi životinjskim pijan¬ 
stvom nasmijali na krvavim ratištima; nju je se¬ 
bičnost prognala iz Evrope i cijeloga svijeta, dok 
grozni vladar novac savija jače nego ikada svoje 
robove. Ali jedan zaboravljeni čovjek, raspet iz 
ljubavi, još uvijek živi. Kao zdenac u pustinji. Pa¬ 
pini piše svoju divnu »Storia di Cristo« (»Kristova 
povijest«). Tu se pobunila njegova plemenitost jače 
no ikada. Tu je pjesnik, i samo pjesnik u svojoj 
viziji spasa, u svom uzvišenom snu svjetlosti po¬ 
slije olujne noći. To je posljednji pesimistički krik 
/a pomoć: o Kriste, dođi!... A ako ne dođe? .... 

Ne vjerujemo, da će se ahasverski nemirni duh 
Papinijev smiriti zauvijek u katoličkoj crkvi. On 
je mučenik kao i Strindberg, kad mu misao gonjena 
srcem pokaže nov put, on će poći. A dotle nam je 
u velikom nizu djela izrazio stare sredovječanske 
boli i nemir modernog čovjeka novim načinom i 
detaljima, katkada primitivnom snagom svog opo¬ 
rog temperamenta, i zato tim iskrenije. On je kao 
malo tko proveo oštru analizu na samome sebi: »ja 
sam provincijalni buržuj, maleni buržuj malene pro¬ 
vincije, i ništa više«. 

Koja će biti posljednja riječ ovog čovjeka, koji 
je izažimao »svoje srce kao nezrelu naranču« i 
tražio, pun opraštanja i čovječnosti, obnovu za sebe 

i izrUoždeno čovječanstvo, koje silazi u ponor! Ne 
znamo, ali mislimo, da će najljepša pjesma, pjesma 
njegova potpunog smirenja, biti teško ikada napi¬ 
sana, sudbonosna kao ni pjesma njegove ljubavi, 
koju, kao što kaže, on ne će spjevati, jer nema riječi 
da izrazi taj osjećaj: »bez mjere i bez vremena bez 
ritma i bez zakona, čiju beskrajno ganutljivu slat¬ 
ko st ne bi ništa moglo obuhvatiti«. 

Ardengo Soffici kao i Papini ima sve oso¬ 
bine jednog novatora: smjelost, intelektualne oštro- 
vidnosti, plodnu radoznalost i dinamičku snagu ra- 
dinog uspinjanja. Rijetko je tko u Italiji kao on, 
poznavajući savršeno sve elemente poezije i raz¬ 
mještajući ili disciplinovano, (jer za Suffici-ja in¬ 
spiracija ne postoji) razvio toliku mozaičku razno¬ 
likost tehničkih neobičnosti, katkada vrlo duhovitih 
i finih, kombinacija u pravcu dinamičke simultanosti 
slobodnih stihova i slobodnih riječi. 

On je savjesno odgojio, da tako kažem, ekonom¬ 
ski iskoristio, usavršivši ih, sve osebine svog talenta, 
i plodovima dokazao, kako je to uspješno, pače 
potrebno, dugo brusiti i piliti onaj dijamant, koji 
nam je priroda dala. Soffici je talenat pretežno sli¬ 
karski: on je uvijek kolonista, jak, istinski, i pre¬ 
težna vrijednost njegovih pjesama dolazi iz onog 
slikarskog u njima, što on, jače, razvija u slikama. 
U temelju svog gledanja na stvari Soffici je skeptik. 
On može elastičnim paradoksom dokazati, da je 
nešto apsolutno bijelo i apsolutno crno, da Bog 
postoji kao i da ne postoji. Za njega je jedina 
mudrost pokoriti se logici zemlje, nijeme trave. 

On slikar i pjesnik, svjestan grozne relativnosti 
svega, slavi epikurejskom senzibilnošću gola ćutila 
u kupelji boja, prepušta se opojno snagama mirisa, 
zvukova, strujanja oko sebe. »Rastopiti se zabora¬ 
vljajući i utapajući tijelo, intelekt, organizam u 
muziku i svjetlost«. A svijetlo je zakon stvari 
Ona je i u žalosti. I njegova je sanja svijetla i 
strastvena, rođena u svježini kao sjaj rose u pro¬ 
ljetnoj šumi. On je bio i tužan, ali treba otvoriti 
srce za svjetlosti: »poslije oblaka odijeva sunce 
svaku stvar, ono će i tebe«. 

Soffici;ima dragocjenu utjehu pjesnika svih 
vremena: »dosta je gledati, kako se sanja, da se 
oživi lice naše radosti«. Umjetnik je i razumijeva 
dubokim impresionističkim studijem prirodu, ali 
donosi iz nje nešto, što samo izabrani mogu otkriti 
u njoj, i on je, izražavajući to, nadmašava. 

Soffici hvata boju jednog časa, njegovu različitu 
nijansu. Simultanista. Sve se kretnje razvijaju i 
postavljaju jedna uz drugu spontanom intuicijom 
duha, koji je, u izvjesnoj vidovitoj ekstazi, kadar 


da istodobno priveže u jednom kinematografskom 
lancu cio niz različitih slika, koje izgledaju možda 
na prvi pogled i bez međusobne veze, ali će one 
ipak pokazati unutrašnju suvislost svakome, tko 
uđe duboko u doživljeni glavni moment pjesme, što 
dinamički pokreće oko sebe mnogo drugih lirskih 
momenata kao svoje objašnjenje ili pojačanje. 

Soffici govori većinom u slikama. Kao u pjesmi 
»Duga«, srodnoj s Appolinaire-ovom »Zone« N. p. 

»A sjena je bila perivoj zapaljenih zastava«. 

»Vječnost blista u lijetu muhe«. Soffici osjeti smi¬ 
sao života u jednom brzom času istovremeno iz 
djelovanja različitih stvari oko sebe. On prolazi 
kroz cio život kao kroz ulicu Toledo, uveče, u 
Napulju. Nad njim nebo u karminskoj boji, oko 
njega odzvan janje pločnika, prolaze zamamne 
elegancije, vitka se tijela mirisno savijaju, sve je 
miris, zrak, i boja, poplava svježine neba, radosti, 
buke, električnog svijetla, a on uranja u vesele 
oči Line, koja do njega leži raspojasano. Mlad je 
i ljubi. Šta još treba? Prolaze u tom hitrom trku 
kroz ulicu Toledo kao kroz bajku i pojas sanja, a 
onda odjednom poslije zanosa, kojim je osjećao 
radost svih ljudi oko sebe u vlastitoj radosti, kočija 
trči u tišinu muklih četvrti, u vidike mora opitog 
ćutanjem: »Oh živjeti ovdje bez misli, bez inteli¬ 
gencije, samo snagom golih ćutila«. Dostatno bi mu 
bilo samo savršeno zdravlje tijela, da njim osjeti 
sve, shvati i uroni u bol senzacije. I kada put svr¬ 
šava, kratak i brz, dok udovi padaju u umor, a ko¬ 
čija usporava hod, pjesnik nam neuporedivom no¬ 
stalgijom, došaptava tugu neshvatljivog žalca, pro¬ 
laznosti, ispraznosti, što li *.. Ne znamo, ali tu je, 
u toj vanrednoj pjesmi, dana poezija cijelog ži¬ 
vota: opojstvo, i tako iskrena čovječanska tuga 
oplakivanja. 

»Mi smo gotovo jedan na drugome spojeni u 
poljupcu, za koji ne znam, da li je poljubac strasti 
ili beskrajne žalosti«. To je ono bitno u cijelom ži¬ 
votu: tragično leži u svakom veselju. 

»Mladosti, ti ćeš proći kao što sve svršava u 

kazalištu«. (»Duga«). 

»Na rubu svake najfinije slasti 
u najdubljem zaboravu 
oštar ubod gorčine 
kida svaku svetu vezu.« 

Tako pjeva u knjizi »Sto stranica poezije« 
Papini, pokazujući neku srodnost sa Soffid-jem. 
Soffici je napisao mnogo knjiga: »Lemmonio Boreo«, 
»Arleechino«, »Brodski dnevnik«, »Kobilek«, dnev¬ 
nik ratnih dana, pun skrušenih razmatranja o 
čovjeku i druge. Uopće rat se dojimo kao ozbiljna 

veličina mnogih talijanskih pjesnika, n. pr. Baldi- 
ni-ja, Ungaretti-ja, Palazzeschi-ja i ostalih. 

Alđo Palazzeschi, zacijelo najoriginal- 
nija pojava u savremenoj talijanskoj poezeji, r. 
1885., izrazio je moćno naročitu bol modernog 
čovjeka: dosadu. Odgojen u gospodskoj firentinskoj 
okolici, dandy, on žudi za promjenama u svim obli¬ 
cima. Toj je žudnji donekle udovoljio pjevajući 
neobične stvari vrlo muzikalnim stihovima. Zača- 
rava riječima. Prosiplje ih pred našu začuđenu 
pažnju kao čarobna svjetlucanja i poznava magičnu 
neodoljivost zvuka, ulogu boje pojedinih riječi, 
njihovo efektno razmještanje. Dosta je pročitati 
neke odlomke u pjesmi »Samostan Marije otkupi¬ 
telj ice«. Pjeva monotone obrede sestara opatica 
baš u ritmu otegnute umomosti onog: »Dominum 
laudate«: i 

»nella penombra v’aggirate 

V’inchinate, vi prostrate, 

di bianco vestiti, di bianco velate . . . 

Ili kad hoće pokazati jednoličnu mekaničnost 
časova bez promjene, koje sat batom ravno otku¬ 
cava i baca na njegov mozak: 


Ore sole come solo pane 
per oggi e per olimane 
e per i tutti giorni 
die tute le settimane 
mattutine, vespertine, 
popolate da campane, 
vicine e lontane.« 

Slobodan duh, koji ne osjeća potrebu nikakovog 
morala, nikakve dužnosti, svjestan bezvrijednosti 
svih forma, nalazi smisao cijelom životu u zabavi: 
treba biti lagan (isto kao njegov »Perela«, fanta¬ 
stičan čovjek od dima), treba se riješiti svih zemalj¬ 
skih težina i ozbiljnosti, i zabavljati se! Geslo Pala- 
zzeschi-jevo postaje: »Pustite me, da se zabavljam.« 
On je htio biti nešto drugo nego obični ljudi »sen¬ 
zualno stvorenje, slobodni trepet u zraku«, pače 
nije ni htio da bude čovjek. Htio se samo uvijek 
zabavljati. I u pjesmama, birajući ekstremno fan¬ 
tastične i bizarne sadržaje, — jer su ga svi ostali 
umarali jednoličnošću vijekova. Imajući viziju svi- 
jetova, u kojima njegov duh nalazi mnogo privlači- 
vih osobina, on pjeva: prizore iz neba, nezemaljske 
poljane, svečane sastanke mrtvaca, život tužnih i 

lijepih žena u žačaranim parkovima, groteskne isto- 
rije kao u pjesmi »Maćeha« (tu sirote pastorke biva¬ 
ju nabodene na kolac pred zvjerskom majkom), divne 
požare dvoraca, aristokratske, plamteće boje ele¬ 
gantnih plesova, tužni udes starih žena, pobožnost 
bogomoljka, prodirni život metalnih stvari, zvonova, 
satova, sve to i mnogo drugo u nekoj magičnoj, ali 
tako nježnoj atmosferi sna, u kojoj su stvari mirne. 
Palazzeschi je prvi među t. zv. »suton skini« pjesni¬ 
cima. Ostali su Gozzaro, Moretti, Corazzini itd. 
Njegova zbirka »LTncendiario« (Palikuća) jest 
senzacija smjelošću svog ruganja i ničim nestegnu- 
tcm silinom temperamentnog zanosa, (kao i Heine 
i on upotrebljava katkad nepristojne riječi). U gla¬ 
sovitoj pjesmi »Pustite me, da se zabavljam« skače 
na nos svim profesorima literature i publici* 

»F araf araf arafara 
Taratatarata 
P ar aparapar ap a 

Boubouboubou 

Foufoufoufou 


Aaaaa! 

Eeeee! 

Iiiii! 

Ooooo! 

Uuuuuti! 

A, E, I, 0, U.L 

I tako dalje cio četvrt sata. Konac je remek izvod 
ironije: 

Pa napokon ja imam posve pravo: 

Vremena su se vrlo promijenila: 

Ljudi ne traže 

Baš ništa više od pjesnika: 

Pustite me, da se zabavljam.« 

Ali premda je publika izviždala tu smjelu poe¬ 
ziju kao neozbiljnu, i ako bi možda i mi htjeli Pala¬ 
zzeschi-ja nazvati neozbiljnim, jer ne priznaje 
nikoju vrijednost, on to nije, slušajući glas svoje 
prirode i bolne čežnje, da se oslobodi od dosade 
bilo na koji način, i njegove pjesme imaju mnogo 
ozbiljnih ljepota. On je htijuči biti neovisan, bio 
samo pjesnik. 

Zacijelo je Ardengo Soffici, koji vrlo voli Palaz- 
zeschi-ja, kasnije u svojoj knjižici »Prvi principi 
jedne futurističke estetike« pomišljao na njega, 
dolazeći do zaključka, da je umjetnost zabava, a 
umjetnik za publiku clown, A i možemo pouzdano 
tvrditi, da je jedan od glavnih zahtjeva, ako ne 
glavni, svake umjetnosti, da zabavlja. Niti da 
odgaja, niti da kazuje putove spasa, samo neka 


zabavlja t. j. opaja i ushićuje. Wilde je rekao: svaka 
je umjetnost beskorisna. Soffici je originalno, izveo 
to isto. I objasnio. Ali umjetnost ima jednu naj- 
uzvišeniju, najmilosniju apstraktnu korist: ona tješi. 

Rat, koji je Palazzeschi, futurista, žudio kao sen¬ 
zaciju, dojmio se teško njegove laganosti. On je 
uvidio, da među ljudima treba biti čovjek. Proživio 
je strahovitu opću krizu, koja ga se, jer nije, kao 
ostali, bio spreman ni na kakve napore, još strasnije 
dojmila. Progovorio je onom iskrenošću, kojom pro¬ 
govara bol na svom vrhuncu. Pjesnik je osjetio, da 
nije nezemaljsko biće, nego čovjek. Da nije moguće 
gledati istim očima u realnost kao i u pjesmama. 
Ta povijest, očajna i iskrena, jeste u romanu »Dva 
propala carstva«. Nekada je pjesnik u romanu 
»Perelin zakonik« govorio, kako treba biti lagan kao 
dim, ne vezati se za zemlju i ljude nikakvim osje¬ 
ćajem. Tada Palazzeschi nije mislio, da postoji 
čovječanstvo sa svojim patnjama. Ali u kasarni, 
regrut, živeći kao zaboravljena jedinica među izmu¬ 
čenim ljudima, osjetio je dotada nepoznato čuv¬ 
stvo: samilost, i počinje najvećom požrtvovnošću 
ljubiti čovjeka u braći po patnji, do sebe. 

Gotovo se obrativši na katolicizam on pobija u 
ovoj posljednjoj ispovijesti nekadanjeg sebe iz 
romana: »Perelin kodeks«. To je najoriginalniji 
roman posljednjih 20 godina. Jedini, koji se poslije 
»Vjerenika« Manzoni-jevih može čitati, kaže Sof¬ 
fici. Bez sumnje je svojim ekstremno fantastičnim i 
muzikalnim i pitoresknim kombinacijama čistog ne¬ 
ograničenog lirizma, vrlo zabavnog,vanredno zanim¬ 
ljiv dinamikom brze radnje, koja nas osvježuje kao 
zrak vrlo laganih visina, u kom je radosno Palaz- 
zeschi-jev duh okušavao pelivanski svoju elastičnost 
u fantastičnim skokovima: 

»Ja postavljam jednu leću 

ravno pred svoje srce, 

da ga učinim vidljivim svijetu. 

Ko sam ja? 

Pelivan vlastite duše. (Ko sam ja?«). 

Gotovo bismo se mogli složiti s mišljenjem Sof- 
ficijevim, da je Palazzeschi više pjesnik od Carduc- 
ci-ja, Pascoli-ja i D'Annunzia, i jedno je stalno: da 
ih on originalnošću vizije nadmašuje i da senzibil- 
nošću ne zaostaje za njima. 

Pallazzeschi je najjači pjesnički talenat u savre- 
menoj talijanskoj poeziji. 

Paolo Buzzi. 

»0 Cigani, živoga me oderite, na ražnju me ispecite 
među dva šumska panja, 

Ja sam vrlo bijedan sin civilizovanih, 
koji obožava barbarstvo«. 


722 








bodma li. 


V IJENAC 


Knjiga ULIZl 


Ovaj futurista, danas u Italiji cijenjen mnogo, 
i s pravom, voli prikazivati ekspanziju elementarne 
sile u svim oblicima, u prirodi, čovjeku i životinji. 
Dosta je pročitati njegove pjesme »Olujna večer«, 
»Cigani«., »Smrt dviju mačaka«, da se vidi kakav 
se jak životan i umjetnički instinkt očituje iz nje¬ 
govih sadržaja, uzetih iz realnosti, koju izražava na 
poseban način, tako da pojedine slike imaju u sebi 
nešto tajanstveno. Kad Buzzi žudi slobodu cigansku, 
da živi među konjima, što su »opojeni vjetrom«, i 
među »lijepim, odrpanim djevojkama«, on misli: 
»možda je to pravi život« i time pokazuje, da je 
u nesuglasju sa civilizacijom kao i Ungaretti. On 
ima instinkt što mu zapovijeda. Zato i daje i toj 
čežnji za čistijim, primitivnijim životom oduška u 
slobodnim stihovima, čiji uzburkani ritam posvema 
odgovara biti onoga o čem pjeva. U pjesmi »Olujna 
večer« on se osjeća u harmoniji s uzbuđenim ele¬ 
mentima oko sebe; 

»Ja se prepuštam 

svim tamnim rijekama u meni samom, što prelaze 

preko obale«. 

Pjesma »Smrt dviju mačaka« dramatski je snaž¬ 
na. Ljubavna borba mužjaka i ženke u noći na kro¬ 
vovima zaokuplja nas sugestivno svojom tajanstve¬ 
nošću i napetošću. U tim krikovima, savijanjima 
tjelesa, milovanjima i ugrizima, ka«* da gledamo 
vječnu borbu čovjeka i žene. 

Buzzi-jeve su pjesme vrlo plastične i njihova je 
originalna slikovitost puna dinamike. On nije go¬ 
tovo nikad apstraktan, a jasan je uvijek. On ima 
smisla i za ljepotu tišine. Njegova »Pjesma zatvo¬ 
renika« jedna od najljepših u savremenoj talijan¬ 
skoj poeziji, ima nježnosti i diskretne sjete. Tu 
pjeva samostane, kuće grijeha, bolnice, groblje. 

«Slatko je živjeti po strani, u Bogu, svi braća 

u bijeloj ćeliji, u vrtiću punom ruža, 

dok raspelo govori i kaže’ Tako se trpi vani«. 

(»Sa dna samostana«), 

»Ima još pjesnika koji nas časte 

i kažu da srno svećenice Hrama i Vremena, 

i koji bi htjeli da na našim kućama 

zvona od zlata i srebra odjekuju svojom svirkom 

uvijek, uvijek, tu dolje, daleko po gradu«. 

(»Sa dna bordela«). 

Bolesnici, gledajući stabla, govore: »Mi dobro 
znamo, da pada lišće sa kože. a ostaju kosti«. 

U nedjelje, kao na groblje, ulazi svjetina 

i donosi nam bolesnih stvari da jedemo. 

(»Sa dna bolnica«). 


»Mi smo naj zatvoreniji od zatvorenih 

Zašto nas nisu privezati za jedan balon bez 

povratka? 

Zemljotres to je možda naše trzanje iz dosade« 

(»Sa dna groblja). 

Glavne su mu zbirke: »Aeroplani« i »Slobodni 
stihovi«. Stekao je glas romanom »Lijepa lješina«, 
1919. godine, 

Luciano Folgore, futurista u pravom 
smislu riječi. To pokazuju i naslovi njegovih knji¬ 
ga: »Pjesma motora«, »Mostovi na oceanu«, »Brzi 
grad«. Njemu je glavno ekspresija. On hvata tre¬ 
nutak i sintetizira ga efektno u jednom stilu. Nje¬ 
gove slike nas zaokupljaju samo čas, kao bljesak. 
U nastojanju da djelujje što neposredni je, on je 
neko vrijeme ostavio slobodni stih i prihvatio slo¬ 
bodne riječi Radi istog razloga on je zanemario i 
glagol kao elemenat, koji usporava struju misli. A 
Folgore nas u istinu prisiljava da ga slijedimo go¬ 
tovo u jednom dahu i da se nigdje ne zaustavljamo. 

Dva lakta 
Jedna glava: 
neizmjernoist misli. 

Jedna suza plača 
između dvije čaše.« 

(»Noćne kavane«). 

F. T. Marinetti zacijelo misli kao i njegov 
slavni preteča iz 16. vijeka. Marim: »Svrha je pje¬ 
snikova začuđen je«. Svojim bujnim slikama on do¬ 
ista začuđuje. Nesumnjivo jak talenat živi punim 
otporom i borbenim životom. Opaja se svemirom. 
Apsolutno je domovina njiegova duha. Plein-air- 
ista, koji pjeva svoja osjećanja neobuzdane snage, 
volju da se uzdigne nad prašinom zemlje. Svijetle 
i strašne vizije: »Potreba- da pobjegnem!. .. Moj 
monoplan! Moj monoplan!« Umorno«t od konven¬ 
cionalne civilizacije. Njegov izraz je katkad potre¬ 
sno jak, kao krik, i djeluje plastikom, ali mnogo 
puta nalazimo bombastičnost, namještenost frazu i 
kićenost, da pomišljamo na »marinizaim«. Nekad je 
njegova apstraktnost smiješna i teško razumljiva: 
»0 raspeti vjetre čavlima zvijezda«. Napisao je 
mnogo knjiga. Spominjemo »Uništenje«. Među naj¬ 
bolje pjesme ide »Osuđeni jedrenjak«. 

G. P. Lucini, poligraf, ipak je najbolje uspio 
u poeziji i kritici. On pjeva najljepše životne sen¬ 
zacije, (n. pr. »Iskustvo jednog poljupca«), ljubav 
kao duh vasione i duh dvaju združenih bića. Sen¬ 
zualan je i radi toga melankoličan. Kao svi talijan¬ 
ski pjesnici jako osjeća prirodu. 

Corrado G ovo ni, napisao je 12 svezaka 
pjesama, što dokazuje, da mu je poezija životna po¬ 
treba. Njegove pjesme to su neprekidni nizovi slika. 
Jedan stih je cjelina, a to je rijetko kada čitava 
pjesma, organski nepovezana. On nema smionih za¬ 
leta. Ono što vidi razvija se pred nama mirno, u 
blagim bojama i uvijek nas se dojimlje kao novo i 
ako je odraženo iz svakidašnjosti. Dok čitamo tu 
nježnu liriku, čini nam se katkad kao da gledamo 
slike iz davnih slikovnica i sjećamo se zaboravlje¬ 
nih provincijalnih štimunga. Tako n. pr. kod pje¬ 
sama: »Stvari što čine proljeće«, »Sve ono što pro¬ 
lazi jednom ulicom«, »Putnikova gostiona«. 

Alberto Savinio, napisao je jedan roman 
»Hermaf rodit«, u glavnom je pripovjedač, ali piše 
i pjesme, pune lagane senzibilnosti. Java i san to 
je pitanje što muči Savinia. Naš moderni život ne 
zna više gdje san svršava, a gdje počinje: u tome 
je smisao naslova »Hermafrodit«. 

C a r 1 o L i n a t i, zaljubljen u svoju lombard- 
sku zemlju, gleda i crta jasno sve ljepote pejsaža. 
Konstruktivan, logičan, pun boja, odmjeren u za¬ 
nosu, nekad hladan tako da se njegova lirska proza 
pričinjala prije topografijom, nego poezijom. On je 
ipak uspio da iznese s više topiote, impresionistič- 
ki, ljude svog kraja, da postane bliži srcu u knjizi 
autobiografskog karaktera: »Renzo-vim stopama«. 

Piero Jakier, razlikuje se od ostalih ne¬ 
kom urođenom oporošću. Protestant po melanko¬ 
ličnom odgoju, on je zaokupljen moralnim proble¬ 
mom. Njegovo autobiografsko djelo »Dječak« ima 
lijepih lirskih momenata. I on crta pejsaže, i u tome 
je majstor. On donosi odnos zemlje prama čovje¬ 
kovoj duši, slikovito i muzikalno. Njegov je jezik 
pun svježine. 

S e r g i o Corozzini, umro u 20. godini. Po¬ 
čeo prvi pisati u Italiji slobodnim stilom. Pripada 
grupi takozvanih »sutonskih pjesnika«. Senzibilan, 
ironičan, vrlo sjetan, on ima srodnosti s Laforque-om 
pjevajući monotoniju provincijalnih nedjelja, tam¬ 
na skorvišta predgrađa, gdje plaču verglovi, dosadnu 
svagdašnjost u kojoj se osjećao izgubljen sa svo¬ 
jom bolešću. Tuberkuloza je stvarala sutonsku lje¬ 
potu tih pjesama, koje nisu nego uzdah mladića 
na pragu smrti. 

G u i d o Gozzano, umro također mlad od 
tuberkuloze. On se nije snalazio u surovoj realno¬ 
sti. Uvijek je živio sa svojim nostalgijama. Oplakao 
prošla vremena, u kojima bi možda sretno živio 
kao »mladi dobri romantik«. Zaljubljuje se u davno 
mrtve žene sa portreta, pjeva čežnju za svim »što 
je moglo biti, a nije bilo«. Dekadent, zaljubljen u 
stvari osuđene na zaborav i smrt, on djeluje jako 
čistoćom svog lirizma. Harmonija tih pjesama, is¬ 


punjenih mirisom prošlih dana, blagim starinskim 
stvarima, u istinu je harmonija večernjih tihih soba, 
kada nas izgubljene u samoći sanjarenje vodi ne¬ 
moćne nekud daleko, daleko. Gozzanove pjesme: 
»Slavimo ljubav sobarica«, »Prijateljica babe Spe- 
ranze« i »Kokota« vrijedne su da uđu u najstrožu 
antologiju. 

Marino Moretti, pripada »sutonskim pje¬ 
snicima«. Proza mu je mnogo bolja od pjesama. 
On je svijestan svoje nemoći i priznaje, da nema 
»ništa da kaže«, ali iako njegove pjesme, pune no- 
staglija za djetinjstvom, zaostaju za pjesmama, 
ostalih sutonskih pjesnika, one djeluju katkad svo¬ 
jom intimnošću i iskrenošču. 

Nicola Moscardelli, senzibilan, žalo¬ 
stan, nekad ironičan, pjeva večernje tišine, ekstaze 
i čežnje. Njegova osobitost je u nijansama, u sup¬ 
tilnostima osjećanja. Zbirke: »Noćna riznica« i 
»Nijema prosjakinja«. 

S c i p i o S 1 a t a p e r, rodom iz Trsta, napisao 
je djelo: »Moj Kras«, snažno po osjećaju i izrazu. 
Razočaran među ljudima on žudi vječnu dobrotu 
prirode, U samoći zemlja će mu govoriti divnim 
glasom. On voli kao osvježenje njezine kiše, plo¬ 
dove, biljke, životinje. On se povraća k rodnim 
brdima, koja se nisu promijenila: »Njihovo vrijeme 
nije vrijeme ljudi«. Interesantan je naslov jedne od 
tih njegovih pjesama u prozi: »Htio bih đa budem 
hrvatski šumar«. 

Enrico Pea stvara originalne priče i basne 
rijetkom rafiniranošću osjećaja i fantazije. Nje¬ 
gove su pjesme interesantne po sadržaju i bizar¬ 
nim slikama. 

Clemente Rebora. Njegovi »Lirski frag¬ 
menti«, koji su zbijeni, tvrdi i nekad najesni, imadu 
dosta smirene emocije i sređene imaginacije. Pje¬ 
snik je realista. On uzme jedan, pa i najobičniji 
fragment iz svakidašnjosti, te ga iznese sa zanim¬ 
ljivim opažanjima. 

Giovanni B o ine : Umro mlad. Njegovo 
djelo je fragmentarno, ali iz onoga, što je ostavio, 
viri, originalan duh. Misaon, sređen, proživljajući 
sve što je napisao on je u svojim aforizmima o mo¬ 
ralu i savjesti, i u meditacijama o svom životu mno¬ 
go puta neposredan liričar. 

Vincenzo Cardarelli se povraća onom 
što je najbolje u talijanskoj tradiciji. Protivnik fu- 
turizma. Utemeljitelj revije »La Ronda«. On piše 
jednostavno, mimo, otmenom hladnoćom. Leo¬ 
pardi i Bandelaire uticali su duboko na njega. Pre¬ 
ciznost u niansama to je odlika njegovih vizioner- 
skih opisa i diskretnih nostalgija. U knjizi »Putevi 
kroz vrijeme« iznosi stanja čovjekova u osobitim, 
vječnim, lirskim časovima. Pesimista. On ne pret- 

postavlja ništa nego »ograničeno, princip negacije« 
i od svake stvari ne vidi nego sjenu gdje ona svr¬ 
šava, Njegova poezija to je rezignacija. Zaključak 
razmišljanja strašan: ravnodušnost. 

»Umjetnost šutnje 

kao što je tragedija umjetnost maskiranja«. 
Giuseppe Ungaretti, pripada također 
Cardarelli-jevoj grupi. Sintetičan duh, izražava bit¬ 
no ono što mu je potrebno, da se olakša od jed¬ 
nog bolnog dodira svakidašnjosti. Umara ga praz¬ 
nina života, a muči metafizička bol zajednička svim 
ljudima: /»Zatvoren između smrtnih stvari, — I 
samo veliko zvjezdano nebo će vršiti, — čemu onda 
moja požudna žeđa za Bogom, 

E milio Cecchi. Cijenjen više kao kritičar 
i poznavalac engleske literature piše intelektualne 
pjesme. Rekonstruira iz sjećanja, a ne piše stvara¬ 
jući iz neprestanog doživljavanja. Zato je mnogo 
puta hladan. On harmonički razmješta slike, ali se 
opaža nekad usiljenost, Ipak strogost njegove kom¬ 
pozicije i sređena slikovitost daju izvjestan čar i 
privlaoivost njegovim pjesmama u prozi. 

Antonio Bal dini. Klasičan stil ovog pje¬ 
snika, njegova tačna i jezgrovita opažanja u opi¬ 
sima iz rata, delikatna osjećanja, dadoše mu poseb¬ 
no mjesto u savremenoj talijanskoj poeziji. 

Riccardo Bacchelli, izražava snažno 


osjećanje beskrajnosti, što ga zaokuplja u njegovim 
ekstazama, dok se opaja pejsažima, slušajući začu¬ 
đen velike šutnje nebesa, brežuljaka, gradova, za¬ 
nesen zračnim opsjenama, doživljujući i fizički lje¬ 
potu. On ima vrlo prirodna i spontana udivl jenja, 
realistički izražena. Vrlo su mu dobre pjesme: 
>'Uspomene sadašnjeg vremena«, »Pejsaži«, »Uspo¬ 
mene djetinjstva«. Sadašnjica ga uznemiruje. Nje¬ 
gov jezik, klasičan, ima nešto posebno, novo. Pri¬ 
pada grupi oko »Ronde«. 

Osim ovih pjesnika važno je da se spomene još 
i ovi: Agnoletti, Anofri, Bernasconi, Campana, Ci- 
cognani, Civinini, Amalia Guglielminetti, Roso di 
San Secondo, Luigi Libero Russo, Thorez, pa naro¬ 
čito Renato Serra, Zatim pripovjedači, u čijim 
stvarima ima lirskih ljepota: Grazia Deledda, Guido 
da Verona, Mario Puccini, F. Paolieri, te dramati¬ 
čar Glauco Morselli. 

Savremeni talijanski pjesnici rođeni su osamde¬ 
setih i devedesetih godina. 

Od starijih, koji se mogu ubrajati među savre- 
mene važni su: Alfredo Panzini, Ada Negri, i Adol- 
fo de Boris, koji je umro ove godine. Njegova re¬ 
vija »II Convito« bila je značajna u svoje vrijeme. 

To bi u širokim crtama bio pregled talijanske 
poezije do nazad dvije tri godine. 0 najnovijim 
pojavama ne ćemo zasada raspravljati. 

Frano Alfirević. 


PRELUDIJ 


Nada mnom ptice hitro se trzale 
drage ptice žurnih krila 
jedina radost mi bila: 
čežnja za njima. 

0 da znadeš, dušo sumorna, 

kako su raskošno skvičale te male ptice, 

i kako su lepetom krila goruće oblake mamile 

ko da su s veselih lica ljudima 

svu radost pobrale. 

0 da mi je dano ritam slušat srca njihova, 
kad tuže nasred svemira 
i doznati, 

što ih sve vuče s naših teških nemira 
tako daleko, draga! 
i da li tuga tad s njima putuje 
i da li svakoj srce luduje, 
kad plovi 

put dalekih, neznanih strana? 

0 da mi je barem znati, što svaka za se snatri 

u tom času poletnom? 
Pa kretnje njihove šumne, draga 
— Ko da razmatam svilu najfinijega tkiva po 

vjetrima pustijem 


Tako je sjajan njihov bijeg 
u visine. 

Ja sam sveđer ubog ostao, 
da zebem 
da ceptim 
i čekam, o draga 
sa svima svojim nadama 
sa svima svojim jadima 
i bolom dugim, najdubljim 
ko bos jak u osami 
da motrim 
da slušam: 

Sunce, 

kako kroz lišće već staračko 
zadnje draži preliva 
i zaliva ih pjesmom tuge. 

Teško mi srce obzorje gleda 
gleda i ćuti . . . 

I opet mi je zvijezde čekati 
i tužnu jesensku noć. 

Dubrovnik , listopad 1924. 

S, Storelli. 

L I S T A K 


FRAN GALOVIĆ. 

Prigodom desetgodišnjice smrti. 

Bilo je to »26. X. 1914, godine. Jutro je i u devet sati 
imamo da navalimo. Sunce je, nedjelja i divno, toplo jutro. 
Čovjek bi čisto želio umrijeti u ovako sunčan dan...« Tog 
istog dana, kad je jesensko sunce tiho mililo po plavoj 
nebeskoj ploči, kad je tihi vjetrić tjerao suho lišće po 
prašmoj cesti, i vojnici su umorno ležali po logorima i šan- 
čeviima, pao je Fran Galović, hrvatski pjesnik i književ¬ 
nik, tog istog lijepog, sunčanog dana na srpskom ratištu 
kod Rad enko vica u Mač vi; pao je prost rijeljena srca na 
prašnoj nekoj cesti, preko koje je bježao, i njegovo je 
tijelo muklo udarilo o tvrdi kamen, i preko njega su ra¬ 
njenici i drugovi popadati krvavi i mrtvi. Tog istog dana, 
dva i pol sata prije, napisao je Fran Galović gore citirane 
riječi na jednoj »ratnoj dopisnici 1 « svojem prijatelju i uči¬ 
telju Milanu Ogrizoviću, dodavši na svršetku karte: »Reci 
Tvojoj gospođi, da se pomoli za upokoj moje duše, ako 
me ne bude više.. . Tvoj Fran«. I kao da je znao tako 
točno i tako sigurno, da će se to desiti istog sunčanog 
dana, kad je tako toplo jutro svanulo, »da bi čovjek čisto 
želio umrijeti...« 

Fran Galović rođen devedesetih godina (1887.) u Pe- 
terancu, u Podravini, rodnom mjestu starog ilirca Tome 
Blažeka, od seljačkih roditelja, počeo je već zarana pisati 
po svim omladinskim listovima, naročito u »Mladoj Hrvat¬ 
skoj«, kojoj je bio duže vremena urednik. Svratio je na 
sebe pažnju svojim pjesmama, naročito sonetima, svojim 
dramama i manjim pripovijestima. Za vrijeme njegova bo¬ 
ravka u Zagrebu padaju njegovi najbolji radovi »Mors 



FRAN GALOVIĆ. 


regni«, trilogija iz hrvatske prošlosti (Zvonimir, Stjepan II. 
i Petar Svačić), Tarnara, scene po Ljermontovu motivu 
jedne pjesme, Marija Magdalena, misterij u tri čina s epi¬ 
logom, Pred smrt, Mati, aktovka Grijeh i drama Valovi 
kao i dvije lirske pripovijesti Začarano ogledalo i autobio¬ 
grafske Ispovijesti, posljednja njegova stvaT. 

Surađivao je u svim tadanjim književnim listovima, gdje 
je štaimpao najviše pjesama, koje je htio kasnije izdati u 
posebnoj knjizi, ali do toga izdanja nije došlo. On ide u 
onu grupu pjesnika, koji su se predstavili u knjizi »Hrvat¬ 
ska mlada lirika«, a koju su zastupali Ljubo \Viesner, Ivo 
Andrić, Vladimir Čerina, Nikola Polić, Vilko Gabarić, 
Zvonko Miliković, August Ujević, Milan Vrbanić i drugi, a 
oin je bio među njima jedan od najjačih pjesničkih talenata. 
Njegove su pjesme, koje su bile štampane u toj knjizi, na¬ 
stale pod utjecajem Edgara Alilama Poe-a. Za njegove 
pjesme mogli bi nam poslužiti kao motto stihovi E, A. 
Poe-a iz njegove pjesme »San u snu«: »i kad odlete svake 
nade, u noć u dan i u viziju, tad nema više ničeg, i sve je 
san i riječi i misli, vizija«; a zatim u pjesmi »Zemlja sanja« 
u kojoj Poe kaže, da su sve najljepše čovječje sanje dale¬ 
ko negdje, gdje nema »ni prostora ni vremena«. Taj utje¬ 
caj E. A, Poea zapaža se još više u Galovićevim vizio 
narnim pripovijestima, u njegovom najboljem djelu »Zača¬ 
rano ogledalo«, koje je izdalo DHK 1913. g. U toj je svojoj 
knjizi povezao zbilju realnu i svagdanju s fantazijom, mi¬ 
stikom i vizionarnošću. Djelo skoro i nema sadržaja, filmske 
jc naravi, ali ga je vrlo teško ispripovijedati. Gailovićevu 
prijatelju utopila se ljubljena žena i to je njega potaklo, da 
razmišlja o ljubavi i vezi međusobnoj i nakon groba. Mar- 
cel Petrović ljubio je neizmjerno jednu ženu, koja se jedne 
lijepe, mjesečeve noći, tiho odšuljala iz kuće (kroz cviijetnš 
vrt i utopila se u rijeci. On je ide tražiti i nakon duga 
traženja izvuku je iz vođe, donesu kući i polože na odar. 
Marcel čuva mrtvu stražu cijelu prvu noć sam. Druge noći 
osjeća se jako umoran, ali se ipak tiho odšulja u mrtvačku 
sobu, gdje je ona ležala, i cvijeće :je mirisalo oštro uz nju i tu 
mu se javlja vizija. Kao da je nešto ušlo u njega, on se stavi 
pred staro ogledalo, začarano ogledalo, u kojem vidi naj¬ 
veća čudesa. 

»Začarano ogledalo« plod je pročitane strane literature 
od E. A. Poe do Maeterlincka. E. A. Poe u svojim »neobič¬ 
nim pričama«, 0. Wilde u svojim mističnim pričama o kralje¬ 
vićima i nesretnim kraljevnama, Ibsen u »Gospođi s mora«, 
»Solnessu«, Maupassant, Hauptmann, Bandelaire, Przyby- 
szewski, Harnsun, Flaubert, Maeterlinck, Loti — svi su oni 
opisivali, donosili i prikazivali vizionarne, mitske, fanta¬ 
stične čudesne fantazije svoje mašte i oni su bili najmilija 
lektira Gaioviću. Iza Galovića dao nam je J. Kuhmđžić u 
svojem »Lunaru« jednu fantastičnu sliku lunara, mjesečara, 
koja je puna bistrih nastojanja, također plod pročitane lite¬ 
rature. Od domaćih pisaca najviše su utjecali na Galovića 
Leskovar, V. Novak, Vojnović, Gjalsiki i Ogrizović, kojeg je 
rado nazivao učiteljem. 

Galović je u svojoj mistici i imaginaciji pošao još i dalje 
u tmurnu, tešku i tamnu mistiku u svojoj autobiografskoj 
»Ispovijedi«. On je u njoj čudesnim načinom prorekao svoju 
smrt, i što je zanimivljivo, on je znao da unapred baca misli 
o onom, što će se dogoditi u njegovu životu. Njegova je 

Ispovijed pred Kristom puna subjektivne tuge; govori o 
samoubojstvu, o ranom svršetku, o odlaženju s ovog svijeta, 
i njegovo časovito raspoloženje i malo čudne dispozicije 
dale su naslućivati, da mu je duševni život, fantazija, koja 
je bila sklona misticizmu, vrlo razvijena. U običnom životu 
bio je dosta bezazlen »i da ga priroda nije stvorila ovakovim, 
hodao bi kao Pierrot, bijel i naličen po mjesečini. Ovako 
nosi na licu masku vječite dobre volje« .., (»Hrvatska mlađa 
lirika«, u napomeni o pjesniku) Kad je polazio na ratište, 
potražio je svog prijatelja Ogrizovićai, da se s njim oprosti, 
no nije ga našaio, nego je bacio u listovmicu ceduljicu s napi¬ 
som »f Fran Galović«. Na smrtovnici, što je svaki vojnik 
nosi u džepu od hlača, bilo je napisano »t Fran Galović, 
zastavnik i pjesnik«. Tako je on skoro s nekom čudesnom 
sigurnošću osjećao svoju skoru smrt. 

Njegove drame, kojih ima nekoliko, odlikuju se origi¬ 
nalnošću sujeta i mnoge su od njih bile prikazivane na zgb. 
kazalištu. God. 1907. prikazivana je »Tamara«, o kojoj se 
MatO'š izrazio vrlo povoljno, što je u ono vrijeme značilo 
mnogo, i što mu je dalo poticaja, da dalje piše drame. Nje¬ 
gove aktovke i drame u jednom činu najbolje su dramski 
uspjele kao »Grijeh« prikazivana iste godine, pa »Pred smrt« 
dramska vizija. U njoj je Galović spojio mistiku s realnošću, 
što ne djeluje osobito dramski. Još je napisao »Mariju Mag¬ 
dalenu«, a još prije »Mors regni«, triologiju, u kojoj je 
dramski obradio hrvatsku povijest, što po povijesti, što po 
Šenoi, Predaleko bi nas odvelo, kad bismo potanko razmo¬ 
trili čitavu triologiju, za koju se može reći, da je uspjela i 
da lijepo stoji uz bok Vojnovićeve »Majke Jugovića«. 
Posljednja mu je stvar aktovka »Valovi«. Radnja se odigrava 
na morskoj obali u jednom parku, i sadržaj je dosta jedno¬ 
stavan. Galović je započeo da piše prije smrti veliki roman 
iz društvenog života »Rastanak« i »Mrtvu domovinu«. 
Napisao je mnogo članaka po dnevnim novinama i manjih 
pripovijesti po revijama, bio je ogorčen starčevićanac, 
»horvat«, a o njemu je pisano vrlo malo (Ogrizović). 

Fran Galović bio je realista, artista, impresionista, mistik 
— i za njeg se pravo ne može reći, što je zaista bio. Nekoje 
su mu stvari u opisivanju bile realistične jednostavne i pri¬ 
rodne (njegove manje pripovijesti). U drugim je bio mistik 
(u svojem najboljem djelu »Začarano ogledalo«) a u isto vri¬ 
jeme i artista i impresionist u svojim dramama i člancima. 
Jezik mu je čist, gibak i lijep. Umro je mlad i nije nam 
mogao dati sve bogatstvo svojeg jakog talenta, U pjesmama 
bio je na mjestima čisti tirik, a u sonetima romantičar, i nje¬ 
govi mirni i harmonički stihovi odaju nam jaku nutarnju 
lirsku notu. Odaju nam čovjeka, koji još uvijek nije našao 
svoj pravi i sigurni stvaralački put, i u njegovim se rado¬ 
vima zapaža traženje vlastitog izraza, utjecaji strane i 
domaće literature, iz kojih utjecaja nije mogla još da, točno 
iskoči, i da se izradi njegova vlastita pjesnička i umjetnička 
ličnost. Pisao je mnogo, a obećavao jioš više, ali ga na tom 
putu uspona zatekla nenadano smrt, i tako prekinula njegov 
put stvaranja i zato je on ostao nepotpun. Jezik mu je bio 
naročito! lijep, pun čistih sad lirskih sad real^tičnih slika i 
motiva, a pjesme se odlikuju jakom nutarnjom ritmikom i 
muzikom. On je u sebi nosio lijepe pjesničke snove, koje je 
prekinulo nekako čudesno, kako bi se to događalo s njego¬ 
vim junacima, koji su prelazili sad iz realnosti u mistiku i 
obratno, prekinulo je njegove snove olovno zrno, koje mu je 
jednog lijepog sunčanog toplog dana »kad bi čovjek čisto 
želio umrijeti« prostrijelilo srce. 

Ladislav Žimbrek. 


FRAN DURR I NJEGOV RAD. 

(Prigodom dvadesetgodišnjice smrti). 

Ako se pobrinemo, da u pravo vrijeme spasimo ono, što 
bi vrijeme zaista poneslo u zaborav, to ćemo često naći i 
pckoješta vrijedno, što bi bilo šteta da ode u nepovrat. 
Tu sam štetu opazio i ja, čim sam dobavio i pročitao ru¬ 
kopise rano preminulog pjesnika Frana Diirra. 

Fran Diirr spada u onu kategoriju pjesnika, koji su 
umrli prije nego li su izradili i koukretizirali svoju umjet¬ 
ničku ideologiju, pa je to i razlog, da Fran Diirr nije miti 
toliko poznat, koliko njegov plemenjak Oskar Diirr, prem¬ 
da je više od njega napisao. No uza sve to proučavajući 
ostavštinu mladoga Diirra dolazimo do zaključka, da je s 
njim nestalo idealnog i neumornog stvaratelja, koji je sve 
to više izbijao na površinu kalo bogođani pjesnik i no¬ 
velista. 

Ako pročitamo zbirku pjesama, koju su mu izdali pri¬ 
jatelji god. 1905. »da otmu posvemašnjoj zaboravi pjesme 
svog nesretnog prijatelja Frana«, začudit ćemio se bogo- 
datniosti Frana Diirra, U svim njegovim ranijim pjesmama 
opaža se topli i jaki lirski ton pun ljubavi naprama majci, 
umjetnosti, djevojci i prirodi; ali u svakom tom tonu čita¬ 
lac opaža neki borni prizvuk, koji ne krije u sebi samo 
slutnju žalosnog sutra, već i žalosnu stvarnost toga sutra 
—Smrt. Tu slutnju, koliko je kao takovu on hoće da poda, 
podava je nekim utješnim tonom, da ne bi škođno djelo¬ 
vala na njegove epigone: 

No* po smrti t’jelai, duša 
Slobodna će da mi živi, 

Vaselenom vinut će se 
Kano oblak laki, sivi. 

U pjesmi »U bolest« otkriva nam pjesnik spontano i 
istinski svoju duševnu dispoziciju i svoj odnos naprama 
svijetu, kad veli: 

Tromo tijelo u san pada 
Ko na vjetru listak dršće. 

Rulka drži staru knjigu, 

Te je stišće jače, čvršće. 

Jedan vrlo jak momenat svoje tragike podao nam je 
Diirr u istoj pjesmi u ovim potresnim stihovima: 

»Mladosti, zar u tom t’jelu 
Jošte živiš, nij’ ti ružno? 

No ti šutiš, zamukla si, 

Srce kuca mlako, tužno. 

AT u oči dolaziš mi 
Te se ovdje ogledavaš 
Slabost, umor, boli, prošlost 
Sve mi, moja, ti izdaješ. 

Što će reći b’jesni' ljudi 
Čdtaijuć’ te u mom oku, 

Gdje su vični gledat mladost 
U hrlome, lakom skoku?« 

Dalje pjesnik uzdiše za životom, na koji i on ima pravo 
pa veli: 

Daj sad, knjigo mog života, 

S mojim stablom pozeleni! 

Daj mi život, otvori se, 

Procvati u novom cvatu, 

Čuvat ću te, suzam čistit, 

Dati ću ti koru zlatu!« 

Ali poslije dolazi pjesnik do spoznaje o biti i posljedi¬ 
cama' svoje bolesti, pa gledajući u požutjeli listak, u tu 
stranu života, koju je Usud svakom čovjeku naumio, da je 
jednom čita — i nastavlja: 

Doliisto sam knjigu moju 
Bezvrijedna je, slaba, bona. 

Ne ću više, doskora će 
Samrtna mi zvonit zvona. 

Zatvara se čudno knjiga 
Pamet susta, grud. se smiri 
T’jelo leži, odar crni 
Gore sv'jeće i dupin, 

Fran Diirr, rođeni idealist, voli život, voli sve ljepote i 
odbljeske te ljepote u životu, voli prirodu, jer se osjeća 
njezinim dijelom, voli ljubav pravog sina naprama svojoj 
dobroj majci kao i ljubav čovjeka — ljubavnika, jer je i 
on pozvan da kroči do nje fizičnim i metafizionim stazama. 
Diirr volli umjetnost nada sve radi umjetnosti same, jer ga 
njegov intuitivni duh vodi do spoznaje, da i umjetnost nije 
ništa drugo nego život radi života. On voli život, 
i ako ga taj život ne voli, voli ga i onda, dok mu »čelo 
tmurno znoj umiva« .. . on samo žali, što mu je tako rano, 
tako naglo ostaviti sve u zametu — u razvoju, pa zato i 
veli u svojoj duboko proćućenoj pjesmi »Smrt«: 

A još nisam dovršio), 

Što bi čovjek svršit moro. 

I dok se Diirr oprašta » isa života, slatkom bajkom« i dok 
se oprašta sa svijetom, majkom, ljubaznicom i prirodom, tješi 
nas riječima 1 : 

Ali možda sve se tekar 
Samo tako gorko snilo ? 

Malo dalje ne će da bude u obmani niti on niti drugi, 
pa konstatira faikat, da je Smrt tu, pa se tješi tim pitanjem 
i utjesen pita — Nju: 

Hoće Tikad, dušo, biti 
Uskrsnuće mrtvi? 

U svojoj lijepoj pjesmi »Slušaj majko« pjesnik pita majku 
tako naivno i značajno o uzroku njegove iscrpljenosti: 

Ne znam, majko, zašto da bi 
Inače mi mladost bila 
Tako loš at, iscrpljena, 

Ko da nije nikad silila? 

U pjesmi »Pramaljeće« pita pjesnik: 

Hoćeš li mi, pramaljeće, 

Jednom suzom rosit cv’jeće, 

Kad će, majko, čari tvoji, 

Pokrivati kosti moje? 

tJ pjesmama pjesnikovim god. 1905. t. j. u posljednjoj 
godini njegova života, opaža se još više boni krik mladog 
pjesnika za svijetom i prirodom. To se vidi u pjesmi »Grob 
pjesnikinje«, »Nad grobom prijatelja«, »Iz života« i u zad¬ 
njoj pjesmi »Različak« koju je Fran spjevao na 1 otvorenoj 
zelenoj livadi kraj Zagreba odvezavši se kolima posljednji 
put sa svojom majkom. On je potrbuške ležao i promatrao 
ubrani različak oplakujući u nježnoj duši njegovu sudbinu i 
ne sluteći, da i njega čeka usud toga cvijeta, pa da će i 
njega pokositi ona strašna' žnjete'lica još prije nego bude 
palo prvo jesenje lišće... 

Ukratko. U svim pjesmama Frana Diirra vidi se i mimo 
goleme nedostatke njegove pjesme neka bogodušnost, emo¬ 


cija i istinska ljubav naprama svemu uzvišenom, a napose 
naprama majci i umjetnosti. Diirr je u svojim pjesmama 
novelama, crticama, aktovkama i prevodima shvatio, da 
književni uspjeh nije samo u talentu i riječi, nego kudi¬ 
kamo više u požrtvovnom i sistematičnom radu, koji sukse- 
sivno i teško, ali stalno vodi do nekog nazovimo, savr¬ 
šenstva ,.. 

Diirr, dečko od 17 godina, počinje pjevati onako, kako 
pjesnik počinje da pjeva, i već u 20-oj godini umire shrvan 
od one teške bolesti, od koje su umrli mnogi i mnogi naši 
književnici. Ostavlja zbirku pjesama, veliki broj novela i 
crtica, tri - četiri dramska pokušaja, prevod D’Annunzieve 
»Gioconda«, Molierova »Le medecin malgre lui«, neke pre¬ 
vedene pjesme od Uhlanda, Luisa Maratela, Charlesa đe 
Chenedalle, Saint Bernardu i t. d. 

Imajući momentano u rukama rukopise pokojnoga Diirra, 
nijesam mogao, a da se s nekoliko riječi ne osvrnem na 
toga od najmlađih hrvatskih pjesnika i njegovo stvaranje. 
Nijesam mogao konačno, a da se ne osvrnem na. ličnost 
(u koliko se o istoj može govoriti!) pjesnika, koji nije 
mogao da stvori i izgradi potpunu svoju literarnu fiziog- 
nomiiju, već nam je ostavio svoju žarku mladenačku ljubav 
za; umjetnošću u svojim obilnim rukopisima, -po kojima: 

»Razbacane misli sve su«. 

(Pjesma »Smrt«). 

Marin Pavlinović. 

ISTOK I ZAPAD. 

(Povodom Dvornikovićeve brošure o krizi zapadno-evropske 
kulture.) 

Brošura dr. Vladimira Dvornikovića o krizi zapadno¬ 
evropske kulture, jedno preštampano predavanje, koje je 
pisac održao u Sarajevu, bavi se ovim dvima svatanjima o 
svijetu, kojima se razlikuju Istok i Zapad, 

Pitanje ovo danas zanima i nefilozofa, jer se općenite 
osjeća neki pritisak i mutni vidik poslije rata. 

Dižu se sumnje o svemu, i o najhitnijim stvarima, o ko¬ 
jima se pdje nije sumnjalo: o valjanosti smjera, kojim je 
polazila Evropa velikih gradova. 

Jack London spada kao i prije Nitzsche u one, koji su 
dobro svaliti duh razora, kojim nas obuhvata veliki grad. 

Pokušava da rastumači drugima, što je svalio. Težak 
je to posao, jer je svatanje kao neka druga sfera, u kojoj 
se sve vidi, a riječi ne približuju čitaocu uvijek ono osvi- 
jetljenje, ako mogućnost i preduvjet nema već u sebi. 

Na svjetskom kongresu filozofa, koji se nedavno održao 
u Napulju, proslavila se i uspomena jednog filozofa, čije se 
istine slažu s nečim, što je bitno u Orijentu. 

On kaže, da se treba osloboditi svatanja, po kojemu bi 
intelekt bio mjera za realnost stvari. Bio je to jedan od naj 
većih psihologa, čuveni Ulain de Biran. 

Kod nas se ljudi drže dekadentnima, ako »lome koplje« 
za takovo svatanje. 

Ta vrsta mučeništva, kojom se globi kod nals poštovanje 
Orijenta, ne će priječiti, da će se širiti, čitati, i zavoljeti 
ideje, koje otvaraju blage i široke horizonte. 

Danas se mnogo čita i govori o Tagori, o Gjellerupu, 
i o Ulahatma Gandiju, pa već opstoji smjer i kod nas, koji 
hvata sve veći zamah. Ulahatmu Gandhij duševnog pred¬ 
stavnika današnje Indije, pokazao je Evropi nitko manji 
nego Romain Rolland, — čovjek, kome je sudbina Evrope 
na srcu kao njegova vlastita, (Njegova knjiga Piere et Luče 

može se reći da je jedinstvena ti prikazu svatanja mlade 
generacije za rata i poslije rata). 

Tagore kaže u »Sadhani«: 

»Kultura starih Grka uzgajala se među gradskim zidi¬ 
nama. Sve moderne kulture isto tako, — takovi zidovi 
ostavljaju duboke tragove u duhu ljudi. 

One nam upečate princip: divide et irnpera«. Imadu i 
manu sve analizirati, raščlaniti na sitno, a ništa kao cjelost 
ne 'vratiti, i ulaziti u smisao, i pouzdati se u svoje gledanje. 

»Zapad čini se da je ponosan na to, da sebi podloži na¬ 
rav, kao da živimo u jednom neprijateljskom svijetu«. 

»Kod života u gradu upravlja čovjek posve nehotice 
svoju čitavu nedijeljenu pažnju na svoj vlastiti život, i to 
prouzrokuje umjetno, da postaje stran svemu ostalom, 
Naravi«. 

»Nikakova vjera ni (povjerenje ne može da tako dolazi, 
jer je čovjek bez pozadine neiizmjernosti slab i bez veličine«. 

A Dučić kaže: »Ljepota i veličina božanstva postoje odi¬ 
sta samo za one, koji ga vide van malih ljudskih sudbina. — 
Sve u prirodi uverava o egzistenciji božjoj; samo protivu- 
rečnosti u ljudskoj sudbini vode u sumnju i ateizam«. 

Kod Kitajaca se opaža velika dubina svatanja; Smisao 
je eno najviše, što oni u svemu traže. U njihovim je knji¬ 
gama ta riječ velikim početnim slovom metnuta>, kao u 
gotskim biblijama i knjigama kod nas riječ »Bog«. 

»Smisao ne ljubi zaposlenost«. (Business). 

»Da se smisao jedne stvari dostigne i pada ona opreka, 
koja nas od nje dijeli, mora se zaboraviti svoje ja. Onda 
se vraća smisao«. 

Walt Whitman, veliki amerilkanski pjesnik, koji je imao 
toliko upliva i u Evropi, — i on je poklonik onih istina 
koje su, reklo bi se, čisto indijske, sada opet, kako smo 
vidjeli, kitajske, a ovaj sin Amerike, novoga svijeta, došao 
je isto do njih, prosto zato, jer je istina dokučiva svakom 
iskrenom misliocu, koji ima sposobnost i bežičnu stanicu 
u sebi, da je zamijeti. 

»Treba se osloboditi svatanja, po kojemu bi intelekt bio 
mjera za realnost svari«. 

Gosp, Dvornik ovi ć kaže, da do metafizike, do nečega 
o bitnosti, — onoga što orijentalca najviše zaokuplja, do 
toga Kant nije dopro. 

Još više, on veli da ne ćemo nikada ni doprijeti, ako 
hoćemo, da ostanemo naučni. 

Za nestručnjake (a u svakom čovjeku se nalazi jedan 
nestručnjak, opće ljudski centar, s kojega on sudi), mo¬ 
žemo mirno reći, da nas ni ne zanima činjenica, da li je 
nešto naučno, nego prosti fakat, da je istina. 

Istine se moraju naučno dokazivati, to je dakako od 
važnosti, ali najveće i najprimarnija stanovišta se i ne daju 
dokazati, nego samo svartiti, vidjeti. 

Na koncu često ne preostaje drugo nego vjerovati nešto 
ili ne vjerovati. 

Ako smo ikad sebi i svome gledanju tako vjerovali, nakloni 
smo, da ulazimo i u svatanje velikih, i da uđemo u njihovo 
gledanje. »Ako hoćemo da svatimo nešto izvan sebe, treba 
da zaboravimo na svoje ja«. 

Proučavanje Orijenta, Indije, Kine, Japana, dovodi do sve 
većeg poštovanja za Istok, i mi imamo svaki razlog vje¬ 
rovati, da će još mnoge spasti od mana Zapada, na kojima 
nam Otto Spengler prijeti propast. 

Ovakova predavanja i brošure kao ova g. đr. Dvorniko- 
vića spadaju u ozbiljan rad na podizanju našeg duševnog 
milieua u gradu, 

Dora Planova, 


PJESME MILANA RAKIĆA.* 

»Nova Evropa« je uzela za zadaću, da izda »zbirke i 
izbore pesama naših lirskih pesnika, starijih i mlađih« i iz 
tog plana izišla je zbirka svih starih i veoma malog broja 
novih Rakićevih pjesama. Da li izdavač ima i neki program 
i određen plan, koji ga rukovodi pri izdavanju tih antolo¬ 
gija ili je tu mjerodavan samo lični ukus i lično raspoloženje? 
Uostalom to je stvar izdavačeva, ali bi iz ovoga izbora 
zaključili, da će to biti ono drugo. G. Ćurčin (izdavač ovih 
antologija) je naime u svoje vrijeme lomio na veliko koplje 
za pjesnički talenat g. Rakića i pišući o njegovoj verzifi- 
kaciji došao do zaključka, da je ta verzifikacija po metričkoj 
formi najsavršenija, što se uopće da postignuti. I zato je g. 
Ćurčin mogao o Rakiću govoriti samo u superlativima. I 
možda su baš ti stari superlativi nagnali ondašnjega kritičara 
i sadašnjega izdavača, da nanovo izda ove pjesme. 

Nije sam g. Ćurčin, koji je imao takvo mišljenje o Rakiću. 
To je mišljenje dijelila i čitava ondašnja kritika, čak je ono 
ušlo i službeno u književnu historiju Skerlićevu, a po ovome, 
naravno, i u Prohaskinu, Rakić je stavljen na vrhunac i na 
teme vrhuncu više opjevavan nego kritikovan, Skerlić ga je 
spočetka i kritikovao, to jest, ne pjesnika, nego njegovu 
»filozofiju«, pesimizam, koji Skerlić nije nigdje i ni kod koga 
trpio više iz općenacionalnih nego iz ličnih razloga, što 
svjedoče njegove riječi: »Držim da je taj književni diletan¬ 
tizam i čisto kontemplativni pesimizam samo jedna skučena, 
oskudna i neplodna vrsta poezije, da to nije ona poezija, 
koja ostaje večito mlada u srcima ljudi i čitavih pokolenja, 
da mladi ljudi od vrednosti imaju nešto više i bolje da kažu 
u jednom tako zaostalom narodu kao što je nas i da se od 
njih traži nešto šire i čovečnije od književnih simbola i 
večitih kletava života« (Pisci i knjigel.). Skerlić je pošao i 
cialje i potražio izvor toj »filozofiji« i našao sasvim pravilno, 
da je »Rakić nadahnut Alfredom de Vinjijem, Parrrasovcima, 
naročito Lekontom de Lilom, zadovoljava se njinom poe¬ 
zijom pesimizma i moralnog stoicizma, zatvarajući se u 
»kulu od slonove kosti«, tuđ i neprijateljski raspoložen 
prema strujanjima života«. Tu je Skerlić stao i u ispitivanju 
nije išao dalje. Naprotiv je kasnije u svojoj Istoriji precrtao 
i to svoje ranije mišljenje i o Rakiću se izražavao samo u 
superlativima. Primjer su njegovi epiteti, kojima karakteriše 
Rakića: »mislen bez cepidlačenja, dubok bez nejaisniosti, 
rečit bez visoko parno sti, liričan b ez patosa.« 

Tfjkva su dakle bila ranija i najslužbenija mišljenja o 
pjesniku Rakiću. Vrijede li ona i danas? Ako su bila tačna 
tada, onda bi logično bila i danas. Ali ja sumnjam, da bi se 
danas našlo kritičara, koji bi bez svake rezerve potpisali 
ta mišljenja. Znači, da su ta mišljenja bila u najmanju ruku 
bar pretjerana, ako ne i netaena i da ti superlativi nisu bili 
uvijek na mjestu. Perspektiva od danas i jučer nije u pitanju. 
Ni najmanje. U pitanju je vrijednost uopće, objektivna (da 
tako kažem) vrijednost, u koliko se može o njoj govoriti. 
Mi smo u većoj distanci od tadanjega Rakića i već ta 
distanca daje jedan plus našoj objektivnosti. Rakić je fasci¬ 
nirao svoje savremenike novošću, francuštinom (ja bih onoj 
dvojici, koje Skerlić spominje, dodao podcrtavši A. de 
Musseta), koja je vis-a-vis Dučiću naročito ođskakala. 
Danas je ta novost starost i ona, prirodno, ne može više ni 
tako da odskače. I Rakić izoliran od svih tih uticajnih 
faktora (naime uticajnih na tadanje mišljenje) izgleda danas 


Pesime M.. M. Rakića, izdanje »Nove Evrope«, Zagreb 

mnogo siromašniji, ako ne i toliko siromašan epitetima, koliko 
je prije izgledao bogat. 

U ovoj zbirci štampane su sve Rakićeve pjesme, što ih 
je ispjevao do svoje 48. godine života, njih 57 i dodavši 
jednu naštampanu 58. na broju. Od tih ima 19 t. zv. »ljubav¬ 
nih«, 21 »različitih« i 7 »patriotskih«. To ije suma Rakićeva 
pjesničkog rada. Dakako da kvaniitet ne odlučuje. Ali iz 
ovoga se siromaštva dade izvesti zaključak o oskudici in¬ 
vencije kod Rakića. A da je ta oskudica očigledna, vidi se 
po siromaštvu motiva, po kojima Raikić ispjevava pjesme, 
ili bolje rečeno kalupi. Tu su dva-tri motiva, koji se nepre¬ 
stano ponavljaju, a da se i ne obnavljaju, Oplakana draga, 
isplakana ljubav, plačni ljubavnik, plačna starost, dosadna 
smrt, dosadna starost, dosadna praznina i tako opet i tako 
dalje, to je vječita tema pjesnikova. U patriotskim se pje¬ 
smama opet demantuju ti motivi i obrnutim redom ponav¬ 
ljaju u istom tonu. Ta se monotonija ne prekida od pjesme 
do pjesme, nego se samo izvlači, isteže u jednome pravcu i 
na jednu žicu. Tako se dešava, da bi svih 19 ljubavnih pje¬ 
sama (koliko ih ovdje ima), kada bi se sažeto na potrebnu 
mjeru, dale svega 3—4 pjesme, koje ne bi bile bar dosadne. 
Put od osjećaja do izričaja je kod Rakića dug, on je zaobi¬ 
lazan, posredan, u tom »međuprostoru« su smješteni kalupi, 
sheme, u koje onda pjesnik trpa sadržaj. I zato veoma često 
dobivate dojam, kao da je taj sadržaj samo radi toga kalupa 
i jer je potrebno, da se taj već gotovi i smišljeni kalup 
ispuni, onda ga se trpa i potrebnim i nepotrebnim. Odatle 
suvišak, balast, ono prepričavanje i trpanje rijječi, koje naila¬ 
zite u gotovo svakoj pjesmi. Kao tipičan primjer iznijeću 
samo jednu strofu: 

»Danas ću ti 1 dati, kada veče padne, 

U svetlosti skromnoj kandila i sveca, 

U čistoći duše moje nekad jadne, 

Čitavu bujicu proletnjega cveća,« 

(Čežnja). 

Tu se očito vidi, da je čitav onaj umetak od polovice 
prvogai, pa drugi i treći stih, stavljen bez ikakve povezanosti, 
samo zato, da se ispuni strofa i kada bi Rakić bio uistinu 
»dubok bez nejasnosti«, kako ga naziva Skerlić, i jasan bez 
suvišnosti, onda bi od ove na silu skovane strofe ostala 
samo polovica prvoga i zadnji stih te bi glasio: 

«Dan as ću ti dati.., 

Čitavu bujicu proletnjega cveća«. 

Ovaj primjer iznosim kao tipičan, da se vidi, na kakav 
jc način građena većina Rakićevih pjesama. 

Isto je tako i s Rakićevom retorikom. Ja ne znam, šta 
znači Skerlićeva riječ: »rečit bez visokopamosti«, ali većina 
pjesama daje dojam suhoparnih rječitih pjesama. One su 
pune retorike, i to patetične retorike, koja zvuči na dekla¬ 
maciju, namještenu i neiskrenu (Iskrena pesma, Ponosna 
pesma, Varijacije, Očajna pesma itd.), A baš ta retoričnost 
s tom namještenom patetikom je sikrajna oprečnost, upravo 
negacija liričnosti, Rakić ne poznaje slobodnoga stiha i do 
krajnjih granica slijedi stara pravila poetike. Svi su stihovi 
ispjevani u dvanaestercu i jedanaestercu, pa možda je baš 
i to natezanje na ta dva kalupa jedan od razloga, da ti sti¬ 
hovi teku monotono, da njihov ritam u svojoj jednoličnosti 
uspavljuje. Rakić slijedi ta formalna pravila tako daleko, 
da radi rime žrtvuje čak i smisao riječi i rečenica. Tako veli, 
da su »polja mesečinom plavna«, jer treba da se rimuju sa 
»tavna« (Sonet III,), »staloženi svati« radi rime: »dati« 
(Starost), »na vjeki veka«, jer to traži »reka« (Jedna želja), 
zatim: 


Priroda kad je zla i jetka ... 

Prcvoga dana kobna letka« 

(Sumorni dani), 

dalje: radi rime sa »more« njemu »šume šumore« (Večiti 
putnik) i za volju te iste rime izlazi nesmisao kao: 

»Gde nad mirnom vodom, u večeri vrele, 

Bde starinske kule s mrke citadele« (?) 

(Večiti putnik). 

Mnoge su izreke nejasne kao: »nesuštastvena mesečina« 
(Božur), »klepetuše ravnomerno bruje« (Minare) itd., a ima i 
suvišnih barbarizama: »šećerlema«, »rabadžijska kola« etc. 
Nije znak našega cjepidlačarenja, da napominjemo ove 
grješke, nego su one više znak pjesnikove uskogrudnosti, 
njegove formalliističke ukočenosti; jer te grješke ne nalaze 
se samo u njegovim slabijim pjesmama, već i u.najboljim, 
pa i u onoj, koja proglašavana kao najbolja srpska pjesma 
»Ljubavna pesma«. U toj pjesmi jedan stih glasi: »Bude se 
groblja uz kuknjavu glasnu« a ta zadnja riječ, koja izvrće 
čitavu sliku, metnuta je samo, da se može rimovati sa 
»strasnu« u prvome stihu. A takvih silovanja smisla, riječi 
i jezika ima mnogo, ja sam iznio samo one, koje su mi naj¬ 
više upale u oči. 

Možda bi bilo potrebno, da se kaže nešto i o filozofiji 
Rakićevoj, kad je već i prije i o njoj govoreno. Moramo 
odmah istaknuti, da mi u tim pjesmama ne nalazimo toliko 
duboke mislenoisti, koliko ju ;je vidio Skerlić. Mi je apriorno 
i ne tražimo, ali kada je sam pjesnik daje, odnosno, hoće 
da daje, onda se može i o njoj progovoriti. Sva ta »filozofija« 
sa centralnim problemom patnje, patničkog života i sudbine, 
ižvakana je u bezbroj nijansa u stihovima one trojice nave¬ 
denih Francuza, o'd kojih ju je naučio i Rakić i toliko razga- 
žena i rastresena mogla bi se sva svesti na onu sentencu 
Musisetovu: »L’homme est un apprenti, la douleur est sou 
maitre«. Sav taj pesimizam nije nikakav veliki, altruistični 
kozmički pesimizam, na komu se razapinje duša i trgaju 
nervi. To je deminutiv pesimizma (profanacija ove riječi), 
egocentričan, stisnut, površan, uzak i zato često i najviše 
afektiran, naučen, pomodan, koji se u ponavljanju ne pro¬ 
dubljuje nego dosađuje (Dolap, Starost itd.), umara, prestaje 
da interesira i postaje banalan (Mutna impresija), konvenci¬ 
onalan i pubertetski naivan: 

»Sad mi se čini da ne živim više, 

U gustu tamu da sve dublje klizam, 

Nesretno i stalno'... Noć miriše, 

I dušu muči silni pesimizam« 

(Površni utisci). 

Ta egocentričnost, taj egotizam, to uvlačenje svega u se, 
svođenje svega na se, na svoj uski, tijesni, nedorasli i neraz- 
rasfli ja, to skoncentrisavanje svega interesa na sićušnu psi- 
hobiološku jedinku, koja u relaciji prema cjelini znači, ako 
ne ništa, a ono veoma malo; i to je jedna od onih komičnih 
manira dekadentskih kod onih samozvanih »nervnih roman¬ 
tičara«, manira i poza koliko namještena i afektirana, toliko 
danas preživjela, zastarjela i gotovo smiješna, A tom mani¬ 
rom zaražen je Rakić od početka do kraja i u njoj je sadr¬ 
žana čitava njegova »filozofija«. 

Napokon ni stilski t. j, ni formalno nije ta »filozofija« 
nimalo originalna, ona nije lična, nije Rakićeva. Treba se 
samo sjetiti onoga vremena, u kojemu je ona davana, vre¬ 
mena u koje nastaje srpska moderna. Ta moderna nastaje u 
isto vrijeme kada i hrvatska i razlikuje se od ove najviše 
po tome, da je (sauno) pod francuskim uticajem. Taj utkaj 

nastao je kao i ta struja motivisan reakcijom na tada uve¬ 
deni i udomaćeni srpski realizam, reakcijom za koju se ne 
može reći da je došla spontano, nego više iz pomodnih 
razloga. A taj val novoga uticaja i nove orijentacije donio je 
sa sobom i tu egzotičnu neoromantičku filozofiju, tu filozo¬ 
fiju nekog afektiranog »veltšmerca«, neke glumljene boli 
neizrasle iz domaćeg korijena niti izvedene iz faktičnog 
ličnog osjećanja. Ta filozofija u to vrijeme postala je opća 
kao što je postala opća i muza, koja je po jednoj, gotovo 
jednoličnoj šk-a-li lamentirala tu filozof iju. Dovoljno je samo 
spomenuti imena tadanjih predstavnika Moderne i savre- 
menika Rakićevih, pa da se vidi, koliko je sav taj štimung 
općenit, zajednički i pomodan. Dučić, Stefanović, Luković, 
Markovićeva, Rajdć, Pandurović, Petković-Dis, sva ta imena 
povezana su u glavnom jednim okvirom, sve njih jednako 
nadahnjuje ta zajednička, opća i pomodna muza i one raz¬ 
like, koliko ih ima među njima, pretežito su morfološke (da 
se tako izrazim) naravi. Razlike su manje više suptifne i gotovo 
iščezavaju pod općim biljegom i neoromantičkim i deka- 
dentSko-simbolističkim plašt em. U tom općem pomodnom 
valu utonuo je i Rakić i uzaludno je govoriti o nekom eman- 
cipovanju i potpunom diferenciranju. Kada se sve to uoči 
onda ne malo čudne izgledaju riječi g. Prohaskc, koji za 
Rakićevu poeziju veli, da je »i sadržajem i raspoloženjem 
daleka od dekadentizma i simbolizma francuskih modernista, 
ona je socijalna, humanitarna, psihološka, refleksivna«, te 
da je Rakić »svagda simbolist« zbog socijalne ili srpske 
narodne ideje, dalek od zapada, od Francuza, »srastao s 
domaćim stvarima, životinjama^) i ljudima«, (v. Pregled). Ja 
ne znam, šta je mislio s ovim riječima g. Prohaska i šta on 
uopće razumijeva pod psihološkom pjesmom i ako je uistinu 
pročitao Rakićeve pjesme, koje on to pjesme označuje huma¬ 
nitarnim i socijalnim, I ikako je on mogao naći humanitarnih 
pjesama ondje, gdje se govori samo o tupoj i rezigniranoj 
tuzi, <o dosadi, nirvani i ništavilu, i kako je mogao govoriti o 
nekim socijalnim pjesmama ondje, gdje je sve savijeno u 
zatvoreno klupko egotizma i sve teče u cik-caku ja-ja i 
ja-ti (ili - ona) I 

Ne mislim ovdje, kada govorim o Rakiću, da se upuštam 
u raspru i sa g. Prohaskom i da pobijam njegova mišljenja, 
jer se ta paradoksna mišljenja i sama pobijaju. Navodim ih 
samo kao primjer, kako se iznalaze sve moguće riječi, da se 
opravda predrasudu, koju i kritičaru može da sugeriše 
pomodno javno mišljenje. Velika je sugestivna moć toga ira¬ 
cionalnog javnog mišljenja, ono može da obmanjuje čitavu 
jednu generaciju i jedan od nerijetkih primjera je evo i ovaj 
primjer s Rakićevom poezijom. 

Možda bi bilo potrebno govoriti napose o Rakićevoj ver- 
ziifiikaciji, pogotovu kad se ona ističe na vrhunac i stavlja 
kao uzor (tako i Skerlić). Dakle o građi Rakićevih pjesama, 
o trohejskom ritmu, o dvanaestercu i jedanaestercu, kojim 
se on služi. Ne treba podvlačiti, da mi pravilno izmjenjivanje 
arze i teze ne smatramo nikako (kao stara poetika) odluču¬ 
jućim faktorom za valjanost pjesme niti držimo, da je i naj¬ 
pravilnije rimovanje neka naročita odlika za pjesmu i pjes¬ 
nika. Ne mora se biti ni protivnik takvog načina građenja 
pjesama, ali treba istaknuti, da je to pitanje samo forme, 
dakle jedno nebitno pitanje. Ali ja sam već unaprijed istakao, 
kako Rakić za volju toj formalnoj strani žrtvuje smisao i 
sadržaj, kako on radi rime kvari riječi i) iznakažuje jezik. 
Dakle njegova rima nije uvijek spontana, nego izgleda često 
na siđu izmišljena i unaprijed postavljena u gotovoj shemi. 
Dalo bi se dosta prigovoriti i ritmu, koji nije uvijek melo¬ 
dičan i gladak, nego je često hrapav, ispretrgan i nepovezan. 


Upozorujem samo na onu gore citiranu strofu (Površni 
utisci) kao dokaz, da se vidi, koliko su pretjerani oni raniji 
sudovi pa među njima i onaj g. Ćurčina. 

Ako bi sada sve ovo pondzali, podvukli crtu, sabrali 
i dobivenu sumu ili zaključak poredili sa zaključkom, koji 
je ranije izvađan i »izveden, rezultati bi se svakako križali. 
Znači, da je jedan od ta dva zbroja kriv. Mi međutim ne 
bismo izveli odmah tako naglo takav dogmatski zaključak. 
Onaj prvi zaključak (naime, ono ranije mišljenje o Rakiću) 
nije tačan, jer je izrican u blizini i pod različitim uplivima: 
vremenskim, ličnim, pomodnim itd. Koliko ima u tome rani¬ 
jem mišljenju i zaključivanju netačnoga i po tome neodrži¬ 
voga, pokušali smo da dokažemo ovim načinom a contrario, 
koji se može da tumači samo kao korektiv onome ranijem 
zaključivanju. Eto zato smo i iznijeli samo minuse nasuprot 
onim pre mnogim plusovima prijašnje kritike. 

Rakićeva poezija je imala svoje vrijeme i to je vrijeme 
dosta doprinijelo i stvaranju te poezije, iz njegova (toga vre¬ 
mena) raspoloženja su i nikli oni danas nemogući epiteti u 
superlativima. Kao talkova ona će ostati karakteristična i 
dokumentarna kao i ti sami epiteti. Ali danas iznešena na 
svijetlo ona se ruinira kao i svaki malo trošniji antikvitet. 
Ta poezija ne podnosi današnje svijetlo, ono rastače nju. 
odnosno njezin okvir t. j. iluzije, u koje je bila odmotana. 
Možda je to i Raldć naslutio pjevajući rezignirano: 

»Kako sam mnogo obećav’o, 

A koliko sam malo dao 
I čekajući svoje pravo 
Doček’o opšti udes zao.« 

(Pomrčina). 

Gotovo bismo zaključili, da je to i sam izdavač osjetio, 
kada je u pogovoru kao u osmrtnici napisao: »Knjiga je 
štampana u 3500 primeriaka, od kojih je 500 na naročitoj 
(japanskoj) hartiji i u bibliofilskom omotu; od ovih prime- 
raka 60 je povezano u kožu, numerisano, i na njima je potpis 
pesnikov.« Svakako jedna diplomatsko-aristokratska manira! 

Ivan Nevistić, 

POBJEDONOSNO DJELO WLADYSLAWA REYMONTA. 

Epopeja seljačkog života »Chlopi« (1904.—1909.), 

U dijelu književnosti odobrila je švedska akademija za 
1924, godinu Nobelovu nagradu poljskom književniku Wla- 
dysilawu Reymontu. To je svakako veoma znatan uspjeh, 
ako se uvaži, da su kandidatima za književnu Nobelovu 
nagradu bili književnici svjetskog glasa: Maksim Gorkij, 
Tomas Hardy, Tomaš Mann, Blasco Ibanez. 

To odlikovanje nesumnjivo je triumf poljske kulture, a 
danas i triumf poljske republike, koja po dugom snu oživ- 
ljuje i širi krug svoga znamenovanja svojim odličnim knji¬ 
ževnikom, ambasadorom poljske misli i duha. 

Poslije Henryka Sienkiewicza i Curie — Sklodowske — 
to je treća od Nobelovih nagrada, koja) je dodijeljena Polj¬ 
skoj, a druga po redu književna nagrada, koja je najboljim 
svjedočanstvom intenzivnog poljskog rada na polju du¬ 
hovnog stvaranja. 

Hvala fundaciji plemenitog Šveđanina po treći se put 
proslavi ju je poljsko ime širom čitavog kulturnog svijeta. 
Mi Hrvati, kao grana drevne slavenske lipe zahvalni smo 
velikom poljskom piscu, koji je svojim perom proslavio 
poljsko i slavensko ime i iskrenom radošću sjećamo se 
njegova pobjedonosnog djela. 

Djelo, koje je Reymontu osiguralo pobjedu, a što ga Šved- 

ska akademija izričito spominje kao uzrok priznate na¬ 
grade — zapravo je najveće djelo ne samo Reymontovo 
nego cjelokupne poljske (literature za posljednjeg decenija 
uopće. 

Nagrađeno je djelo »Chilopi« (Seljaci) pučka epopeja u 4 
sveska. Poslije velike »Trilogije« Sienkiewicza nema na 
području poljske književnosti djela, koje bi prikladnije mo¬ 
glo reprezentirati visoki niveau poljskog artizma kao što 
su »Chlopi«, 

Nesumnjivo u pogledu utjecaja na poljsku psihiku, u 
pogledu raznolikosti unutrašnje igre i dinamike osjećaja 
mogu prevaliraiti »Popioty« od Stefana Žeromskoga. Ipak 
Žeromskovo djelo usprkos toga, sto se na njegovim strani¬ 
cama, protkanim vihrom ushita, pali san pokoljenja, san o 
viteškom maču, zaostaje u objektivnoj ocjeni za Reymon- 
tovim romanom. 

Nad Žeromskovim djelom dominiraju »Chlopi« visokom 
mjerom čistog artizma, zatim atmosferom zdravlja, koje 
udara iz tih listova, opojemih dubokim dahom rodne grude. 
To strujanje snage zapravo je glavnom oznakom čitavog 
Reymontova stvaranja. 

Dok Žeromskoga poljska; kritika (Bol. P. u »Nowoj Re¬ 
formi«) naziva s mnogo razloga savješću savremenog po¬ 
koljenja, izražajem njegovih rana, što krvare, i njegove 
plamene čežnje — dotle je Reymont u velikoj mjeri 
zdravljem generacije, izražajem njegovih krepkih snaga, 
njegovim rascvatom u bujnu stvaralačku sferu života. Ne 
izražava se to u Reymo;nta u početku njegova stvaranja. 
On se evolvirao i prošao brojne faze: ponajprije ga je 
apsorbirao vanjski svijet, muke savremenog života (»Ko- 
medljantka«, »Fermenty«), tegobe i psihopatološke ekstrak- 
ture današnjih ljudi. U »Ziemi obiecanoj« daje crnu fizio¬ 
nomiju »poljskog Manchestera«, Lođza. 

Prva svoja djela stvarao je Reymont uz bok naturali- 
stičke tehnike Emila Zole i nalazio je uporišta na živim 
konkretno opserviranim »dokumentima« poznatog željezni¬ 
čarskog ili glumačkog svijeta. S velikim uspjehom opisivao 
je industrijske krugove, istaknuo sve prolome ne samo 
psihike ljudske, nego cijelog pravca kolektivnog života. 
Vidljiva je nerijetko i tendencija, da se socijalno zlo do¬ 
krajči i Reymo,nt je u tu svrhu davao direktive. 

Junakinja njegove pripovjesti iz mladosti (»Fermenty«), 
Janka, trgne se iz svog mi&Leua, koji ju okružuje zagušlji¬ 
vom atmosferom, diže se sve većma, dok ne stane u prvi 
red radnih društvenih jedinica. 

Oštro je ocrtana fiziognomija tipa »Lodzermenscha« u 
osobi Borowieckog, koji ulazi u poslovni savez sa Židovom 
Moritzom i Nijemcom Maksom Braunom, Borowiecki do¬ 
duše reprezentira ogavni tip grubog materijalizma i niske 
lakomosti za dobitkom, ali ipak nije prikazan sasvim bez 
ikakovih plemenitijih tendencija i izvjesnih nijansa simpa¬ 
tije, koja zaštićuje njegov lik znamenom opraštanja i aure¬ 
olom dobrih dijela. 

Ta bujica unutrašnjeg zdravlja, to strujanje prema pro- 
čišćenju života od svih dahova raspadanja javlja se silno 
i u velikoj pučkoj epopeji, u »Chlopima«. To strujanje žive 
snage udara prije svega u neobičnom, direktno razularenom 
elementu, koji ispunjuje čitav roman, a obuhvaća u sebi i 
čovjeka i prirodu, ta dva elementa, čiji je nerazdruživi 
život isprepleo dušu čitavog djela. 

Ta karakteristika elementa, koja je vidljiva u svim be- 
letrističkim koncepcijama Reymonta i koja prožima sve nje¬ 
gove ljudske figure, identična je u tom slučaju se faktorom, 
koji je također neobuzdan elemenat i koji je u svoj čistoći 


sačuvao plemenski individualitet, a koji uključuje u sebi sve 
stvaralačke elemente moralne sile, na kojima se mora te¬ 
meljiti svako pridizanje zajedničke izgradnje narodnog 
života. 

Kruna tih stvaralačkih snaga, te dinamike moći, kojom 
odiše poljsko selo Reymomta — jest čas smrti starog Boryne, 
koji umire u preslatkoj hipnozi i koji se stapa u jedno s 
rodnom grudom, koja ga okružuje. 

Taj stari gospodar, koji »zuri preda se, u taj cijeli ča¬ 
robni svijet noći jesenje, kročio je poljanama tiho, kao da 
je blagosivao svaku grudu zemlje, svaki grm« ... Taj radiša 
— sijač, koji je sijao svoju dušu u brazde svoje rođene 
grude, jedna je od najljepših tipova u romanu. U njemu se 
savršeno odražava sklonost i ulazak rasno prepo-rođenje 
duše u vječne temelje matere zemlje, s kojom se je čo¬ 
vjek na vječna vremena sastao u jednu neraskidivu, a ujedno 
konstantno stvaralačku i neprekidno živu cjelinu, koja igra 
sveđer ritmom, promjenljivih godišnjih doba, ritmom velikog 
bezdanog života usred rođenja novih nagona i njihova 
izmjeničnog umiranja i uskrsavanja. 

Ne samo elemenat, koji se direktno poput vala širi po 
listovima knjige i dolazi do grozne snage u mahnitoj lju¬ 
bavi Jagne i Antke Boryne, ne samo čar rasne duše, koji 
svojim sadržajem ispunjava cijeli svijet običaja i tok pre¬ 
dočenih događaja i prebogati svijet prirode nego i visoki 
artizam čini roman Reymo.nta neobičnim djelom, koji za¬ 
služuje svjetsko priznanje. Reymointov artizam razlikuje se 
od artizma talenata Sienkiewicza i Žeromskog. On je obo¬ 
gaćen svim novim elementima novovjeke artističke ekspres 
sije, ikoja se oslanja na naiturailistički irnpresijonizam. 

Jedna od najčudesnijih oisebina; Reymontova artizma je 
revelacijona plastika, koja s jednakom slobodom otvara 
fenomene vanjskog kao i unutrašnjeg svijeta, čije neistraženo 
duhovno bogatstvo u Reymontovoj knjizi igra i pulsira, 
mijenja se neprekidnom vibracijom osjećaja i variabilnih 
raspoloženja, koje je autor »Chlopa« umio s gotovo rezbar¬ 
skom tehnikom uokviriti i zatvoriti u kompaktne slike sa¬ 
vršene artističke forme. Na Raymonta bi se najjasnije mo¬ 
gao primijeniti opis Krajinskoga o »centripetalnosti«, koja se 
izražava u tomu, da se fiksira u zbijenu i konačnu formu 
svijet pojava, pojava života i duše, koji sveudilj vibrira. U 
djelima Žeromsikoga nasuprot zapaža se »centrifugalnost« 
t. j. suptilni, vječno gipki val impresija i raspoloženja, koji 
poplavljuje njegovim djelima, a koji omamljenim nagonom 
leti na poletnim krilima čudesne glazbe riječi — nekamo 
u tajanstvenu dailjinu nadzemnih sfera. 

Wlađyslaw Reymont probija se do zemlje, do njezinih 
stvaralačkih sila putem harmoniziranog stvaranja u svom 
artizmu, za koju su klasičnim primjerom epske mjere neo¬ 
bične dinamike »Chlopi«, treća (»Pan Tadeusz«, »Trylogja«) 
velika narodna epopeja, koja je ograničena svojom bazom 
na poljsko selo. 

»Chlopi«, prevedeni na mnoge tuđe jezike, manifesti¬ 
raju svuda ne samo poljsku visoku literaturnu kulturu nego 
i znatan karakter poljske rasne kulture, koja se izrazuje u 
nastojanju, da sc zahvati svijet raznorodnih i silnih čuv¬ 
stava u okvir jasnog i plodnog stvaranja;. 

To je najveća pobjeda Reymontova djela, koje je do¬ 
bilo počasnu nagradu Nobela na međunarodnoj utak¬ 
mici duha. 

* * * 

Wtadislaw St. Reymont rodio se dne 6. svibnja 1868. 
u selu Kobieli Wielki u zemlji Piotrkow.skoj. Za svoje mla¬ 
dosti prošao je različne službe, koje mu doipustLše, da je 

život svestrano upoznao: bio (je poljoiprivrednim prakti¬ 
kantom, glumcem, željezničarom, upisao se je pače u 
novicijat Pavlina u Čenstohovi. Kao željezničar počeo je 
pisati novele, koje je u glavnom crpao iz seljačkog svijeta, 
a nešto liiz glumačkog i željezničarskog. Od 1893 štampao 
ih je po raizličnim časopisima. Posebno su izašli »Pielgor- 
zymka do Jasne j Gory« (1894.) »Komedjantka« (1896). 
»Fe'.rmenty« (1897.), »Ziemia Obiecana« (1898.), »Lili« (1899.), 
»Spr awiieđliwie« (1900.), »Zapozno« (aktovka 1899.), »Wje- 
sienna noc« (novela 1900.), »Przed switem« (1902.), »Z pa- 
roietmika« (1903.). — God, 1904. počelo je izlaziti glavno 
Reymomtovo djelo, njegov standard work »Chlopi«, kojv 
je do 1909. godine obuhvatilo četiri dijela prema četiri 
godišnje dobi (I. Jesen, II. Zima, III, Proljeće, IV. Ljeto). 
Drugo mu je djello veće koncepcije trilogija: »Rok 1794« 
(1913.-14. počeo izlaziti). Osim te trilogije napisao je dvije 
fclkoristične - psihološke pripovjesti; »Marzyciel« i »Wam- 
pir«. Iz vremena rata najbolja mu je zbirka novela »Za 
frontom«. 

Posljednje mu je djelo alegorijska pripovjest »Bunt«, 
koja se odigrava na tlu životinjskog svijeta. Na to djelo 
valja se osvrnuti u posebnom članku. 

Dr. Ivan Esih, 

\VILLIAM SHAKESPEARE: NA TRI KRALJA 

komedija u 5 činova, preveo Dr. M. Bogdanović, režirao 
dr. Branko Gavella. 

Dr. Gavella je specijalista za Shakespeareov repertoar. 
Njegovo stručno poznavanje sviju Shaikespe are ovih komada 
u originalu, čitave literature, koja govori o tome engles¬ 
kom geniju, njegova opća naobrazba i naročiti umjetnički 
instinkt, omogućili su na našoj pozornici jednu europsku 
predstavu prvoga reda. »Na tri kralja« spada u red naših 
najboljih predstava, što ih je ikad ovaj teaiter mogao da 
dade. Skupna igra glumaca, harmonija u unutrašnjoj njihovoj 
Igri, koja se svojim izrađenim i proživljenim scenama do- 
vinula do naše klasične forme, sve je to dokazivalo, da je 
Gavella u svom umjetničkom radu došao do svoje konačne 
forme, da je našao svoj konačni izraz, da je potpun, zreo 
i u svom razvoju dovršeni umjetnik. Ono što nam bude 
odisada Gavella davao treba — ako ništa više — da ostane 
na toj visini, da ne padne ispod razine toga konačnog ot¬ 
krića, kako bi naša kazališna umjetnost po njemu i s njime 
dobila svoj staložen, izrađen, da ne reknemo — klasični stil, 

Sama stvar »Na tri kralja« je komedija genija, koji je 
s njome zabavljao samoga sebe pustivši svome snažnom 
bezobzirnom talentu nelku djetinjsku, razuzdanu i skoro 
obijesnu slobodu, kolja lomata poput vihora svim nedotupa¬ 
vim, slabim i komičnim stranama ljudskoga karaktera. Tu 
nema nikakvih problema, nikakovih naročitih zapletaja, sve 
je tako jednostavno, laJkrdijaški udešeno, a sve ipak odaje 
jedan robustan, snažan temperamenat i jedan velik i opse¬ 
žan diuh, koji je kadar da u svoje gvozdene mreže uhvati 
sve ljudske nedostatke i da ih raspe u blještavom sjaju 
svoje nepristodobive dikcije, humora i raspojasane pjesni¬ 
čke fraze. 

Za nekog brodoloma spasu ljudi iz morskih valova bra¬ 
ta Sebastijana i sestru Violu tako, da nijedno od njih nije 
znalo za sudbinu drugoga. Stvar se događa u Iliriji, gdje 
vlada neki sentimentalni vojvoda Orsino, u koga se za¬ 
ljubi Viola, a kome opet odbija sve ljubavne ponude lijepa 
grofica Olivija. Viola se preobuče u muško ruho i nosi voj¬ 
vodine ljubavne poruke Oliviji, koja se tom prilikom zalju¬ 


bi u Violu, ne znajući da je žena. I na tome se osnivaju 
svi zapletaji te Shakespeareove komedije sve dok ne dođe 
Oliviljin brat Sebaistijan, koji je njoj dakako na vlas sličan, 
i ne preuzme na se sve ono, što je Oliviji nedostajalo, kao 
»muškarcu«, a njoj ne pribavi vojvodinu ljubav. 1 tako se 
eto svršava cijela komedija. 

Scena je Ljube Babica ovaj puta bila nadasve intere¬ 
santna. pojednostavnjena Shakespearska scena u sretnom 
pronalasku dvaju velikih pomičnih cilindera, koje kotura ju 
i udešavaju sami glumci prema scenskim potrebama, t. zv. 
sintetična inscenacija. Ta je sretna ideja i omogućila, da je 
komad sa toliko raznih prizora i scenskih promjena, zadobio 
potpunu homogenu cjelinu i jedinstven, nerastrgan sistem 
unutarnje igre. 

Gluma je ovaj puta bila u osobitoj skladnosti, bila je 
potpuno podatna jakoj i premoćnoj reždiserovoj ruci, koja je 
mogla da siliije toliko raznih temperamenat a i toliko razli¬ 
čitih glumačkih kvaliteta u jednu savršenu cjelinu tako, da 
smo možda prvi puta vidjeli opću i zajedničku snagu na¬ 
šega ansambla i dali joj svoje potpuno priznanje. —ić 

ŠALOM AŠ: BOG OSVETE 
Redatelj Ivo Raić. 

Jedna malo neobična i egzotična sredina, jedan malo 
lascivan siže i jedna ponešto smiona i purgerskom oku amo¬ 
ralna atmosfera to je eto materijal, s kojim je Šalom Aš 
izgradio svoju dramu. 

Stvar je uzeta iz života poljskih Židova, i pisac, koji je i 
sam izrastao iz te sredine uspio je potpuno da nam iznese 
sve osebine, i sve karakteristike toga miljea, koji u našoj 
današnjici igra presudnu ulogu i daje joj zapravoi svoj oso¬ 
bni materijalistički žig, Poljski kupiler i kuplerka — Jan- 
kel Šepšović i žena mu Sara — imaju kćer Rivkele, koju 
bi htjeili očuvati od užasne sudbine, Ikoju snose djevojke iz 
njegove »kuće« i učiniti je poštenom jevrejiskom djevicom. 
Zato su dali naipisati kod rabina svetu Toru i unijeli je u 
kuću sa svim vjerskim počastima i zavjetovali se Bogu, da 
im očuva kćer, a njih ? koji su pravi greišnici, neka kazni po 
zasluzi. Međutim taj Bog u njihovoj kući bio je Bog osvete, 
a ne Bog zaštite, i Rivkele predobije lezbijka Manjka i po¬ 
vede je sa sobom u drugu javnu kuću, koju su z ais.no vali 
Hindl, djevojka iz Jankelove kuće i Slojme njezin vjerenik. 
Jankel Šepšović se pobuni protiv Boga, koji mu nije mogao 
spasiti kćer i kad mu se ona povrati (otkupila je od Slojma 
mati Sara) mjesto da je uda za budućeg mladog rabina, on 
je baca u svoiju kuću skupa sa sv. Torom. To je u glavnom 
siže ove vanredno interesantne drame. 

Režija je istakla židovski milje, pače zadržala i karakte¬ 
ristični prizvuk, kojim se odlikuju Židovi, a nekoje scene, 
kao ona lezbijska u drugom činu i onaj Rivkelina i Manjke 
na vratima u prvome činu uspjele su svojom logičnom po¬ 
stavom i psihološki kompliciranom igrom vrlo dobro. Gosp. 
Papić je naročito u prvome činu donio mnogo iskrene čo- 
vječainske ljubavi prema svome djetetu, a u trećem očajne 
i sverazorne pobune prema Bogu, koji mu je prezreo tu naj¬ 
veću i najlljudskiju svetinju, —ić 

LEONID ANDREJEV: MISAO 
drama u 6 slika, režirao Strozzi, 

Leonid Andrejev je pretežno teaterski čovjelk. U njega 
ima mnogo literarnog talenta, mnogo shvaćanja za kompli¬ 
ciranu ideologiju i psihološku nesređenost modernoga čo¬ 
vjeka, ali om tu svoju sposobnost naročito u toj drami po- 

najviše svodi na čisto teaterski efekat. Ta karakteristika 
njegova rada je s pozorišnog stajališta mnogo interesantnija, 
nego li s literarnog. 

Dr. Keršencev, glavni junak u njegovoj drami, imao bi 
da bude reakcija na samoga Ničea, koji je sa svojim Za- 
ratustrom uzdigao kult volje do religije, a ta volja, koju 
je Andrejev usredotočio u Keršencevu, dovodi do apsur- 
duma do faktičnog ludilo. Ona se materijalizirala ubistvom 
talentiranog ruskog pisca Aleksija Sanjolova, koje je dr. 
Keršencev samo zato počinio, da manifestira snagu svoje 
volje, ali ona nije dovela ni do kakvog pozitivnog rezul¬ 
tata, što više ono je simulirano ludilo, koje ga je trebalo 
spasiti od zakona, pretvorila u faktično ludilo u tragediju 
glavnoga junaka. Međutim baš taj čisto literarni problem 
nije Andrejev dovoljno osvijetlio, šta više nije ga bio ni sam 
svijestan, jer ga je vodila samo teaterska, a nipošto lite¬ 
rarna strana toga djela. 

Međutim ni sama teaterska strana nije provedena onom 
dosljednošću, kojom se dobivaju zaokružena i potpuna po- 
zorišna djela. Već nakon treće slike drama počinje padati, 
dok se u petoj i šestoj ne raspiline u potpuno vazđušno sta¬ 
nje, koje visi kao prazan balon ma prvoj polovici toga neiz- 
rađenog Andrejevog djela. 

Andrejev je bio očito 1 nesređen i nestaložen dramatičar, 
sa jakim poizorišnim talentom, ali bez dovoljne izdržljivosti, 
koja je na koncu konca gotovo svako njegovo djelo razbila i 
oslabila. I »Misao« nosi! sve te njegove nedostatke, koje je 
on mogao marljivošću i sistematskim radom potpuno uklo¬ 
niti. Sad je kasno, jer Anđrejeva nema više na svijetu. 

—16 

O LUŽICI I LUŽIČKIM SRBIMA. 

(Prema djelu; Dr. Josip Pata; Lužica.) 

(Svršetak.) 

Uz Smoijlera se pojavio na književnom polju Lužičkih 
Srba Mihajlo Hornik, pitom,ac praškog lužičkog seminara, 
koji je već rano izdao Povijest srpskog naroda na temelju 
prije već izdane povijesti LužiČana od Poljaka Boguslav- 
skoga, koji se* također vrlo mnogo zanimao za Lužičke Srbe. 
Hornik je g. 1863, utemeljio za katoličke LužiČane časopis 
Katolski posel, koji još danas izilazli, te brani i političke 
interese Lužičkih Srba. Protestantski Lužičani otpočeli su 
već g. 1861. izdavanjem svog Misionskog Posla, Hornik je bio 
a redaktorom be'letrističkog lužičko-srpskog časopisa 
»Lužice« od g. 1868.—1894, G. 1873, kupio je na svoje ime 
i zemljište za Narodni Dom u Budiš,inu, koji je kasnije 
sagrađen s velikim troškom od pol milijuna njemačkih 
maraka, a na njemu je ponosno zalepršalla lužičko-srpska 
narodna zastava u modroj, crvenoj i bijeloj boji. 

Uz Hornika je učitelj na seminaru u Budišinu K, A. 
Fiedler izdao »Towaršni spevnik za serbski lud«, te je tako 
pomalo postao Budišin središtem cijelog kulturnog lužičko- 
srpskog života. Grad Budišin broji danas oko 30.000 stanov¬ 
nika, od kojih je jedna petina Lužičkih Srba, Hornik je ute¬ 
meljio još dva literarna društva i to g. 1863. katoličko 
»Towarstvo sv. Cyrila i Methodija«, te evangeličko »Serbske 
luterske knihowne towa,rsitvo«, koja su oba društva počela 
izdavati koledare, novine i druge knjige za puk. Smojler 
jc g. 1850, uredio vlastitu nakladu srpskih knjiga, koju je 
g 1863. pretvorio u knjižaru, koju još danas vodi njegov sin 
Marko u Budišinu u Narodnom Domu. Po Smojleru izdavan 
časopis »Slawische Jahrbucher« promijenjen je u »Zeit- 
sehrift fiir slawische Literatur, Kunst und Wissenschaft«, 


gdje je mnogo pisano i o Lužičkim Srbima, te se na taj način 
i vanjski književni svijet informirao o književnim i kultur¬ 
nim prdia)kama Lužičkih Srba. Smojler je sudjelovao i na 
slavenskom kongresu u Moskvi, dok ,je Hornik polazio 
narodne svečanosti u Pragu, što je sve bilo vrlo zazomo 
njemačkoj vladi. 

Lužički se slavenski jezik stao sve više širiti na zaba¬ 
vama, koncertima, u društvima, i besedama unatoč zapreka 
sa strane saske i pruske vlade. Doskora se pače počelo i 
s diletantskim srpskim predstavama. Prva kazališna pred¬ 
stava bila je u Besedi u Budišinu g. 1862. Lužički pisac Kral 
opisao je g. 1914. razvoj lužičko-srpskog kazališta u poseb¬ 
noj brošuri »Naše džiwadlo«. 

Lijepi primjer lužičko-srpskih starijih patriota uplivao je 
mnogo i na lužičku omladinu, koja se stala od g. 1875, sasta¬ 
jati na ferijalnim sastancima »skhoždawanke«, koji su se 
svake godine obđržavali u kojem drugom mjestu. 

Svakoga bi se također Uskrsa đaci redovito sastajali, što 
je bila kao priprava za velike sastanke o ferijama. Na te 
ferijalne sastanke dolazili su svi đački klubovi, naročito 
praška Serbowka, Sorabicum iz Lipska, te Societas, Wlada 
i Swobođa iz Budišina. Od g. 1899, sudjelovali su na tim 
sastancima i Donjolužičani. Tu se moralo govoriti samo 
srpski, pjevalo se, prikazivalo, održala predavanja, i pravili 
su se planovi, a to sve u narodnom slavenskom duhu, 

U Donjoj Lužici je bio teži položaj, jer i ako je narod 
skroz slavenski, manjkali su mu pravi narodni vođe uslijed 
teških političkih i protuslavenskih prilika u Pruskoj. Sami 
su Nijemci izdavali molitvenike za Lužičke Srbe, a tekar 
u prvoj polovici XIX, stoljeća pojavili su se donjolužički 
narodni pisci, te je u Chotjebuzu (Kotbus) osnovano prvo 
đačko društvo Lužica. Mačića Serbska je g. 1850. utemeljila 
i Serbsko towaristwo Dolocneje Lužyce i Bramborski serb¬ 
ski časnik, no jedan i drugi nije se održao. Tekar u osam¬ 
desetim godinama probudila se i Donja Lužica uticanjem iz 
Gornje Lužice. Tu se radilo na narodnom polju u stopama 
Smojlera i Hornika, koliko je bilo samo moguće, te je ute¬ 
meljena i Dnjolužička Mačića kao podružnica budišinjske 
Mačiće Serbske. 

G. 1877. uređen je evangelički ferijalni seminar po pastoru 
H. J. Imišu, koji je mlade teologe Nijemce i Srbe učio 
srpski propovijedati. G. 1880. utemeljeno je pripomoćno 
društvo za srpske studente, g. 1876, utemeljen je časopis 
»Srbska Lipa«, koji se spojio s »Lužičanom«, od kojih je 
nastao sadanji beletristički časopis »Lužica«, gdje su naj¬ 
više radili lužički žurnaliste Nikola Andricki i pjesnik Jakob 
Ćišimjski, koja su oba umrla g. 1909. Sada je redaktorom dr. 
Arnošt Muka, koji je nakon Smojlerove smrti g. 1884, i 
poslije smrti Hornika g. 1894, preuzeo redakciju Lužice i 
političko vodstvo svog naroda. Dr. Muka je izdao točnu sta¬ 
tistiku Lužičkih Srba, komparativnu gramatiku gornjo i 
donjolužičkih jezika, uređuje sada i »Časopis Mačiće Serb¬ 
ske sakupio je narodne pjesme i poslovice, te je u svakom 
pogledu od osamdesetih godina na čelu cijeloga narodnog 
lužičkog pokreta. Za vrijeme svjetskoga rata dr. Muka je 
vrlo mnogo radio oko političkog ujedinjenja i oslobođenja 
svog naroda. 

Od pjesnika se osobito ističe Jakob Bart Ćišinjski, sve¬ 
ćenik, kojega je njemačka duhovna oblast silno progonila, 
no nije mogla ipak u njemu uništiti patriotsku žicu. Na 
gospodarskom polju radio je Mihajlo Nawka kao redaktor 
»Serbskog Hospođara«, te je i seljaštvo prionulo uz svoju 
inteligenciju, te osnovalo razna gospodarska i druga društva. 
3. 1&96, sudjelovali su i Lužički Srbi poticaj em ponajviše 

dra. Muke s posebnim odjelom na izložbi u Dražđanima, što 
je dalo temelj historičkom i narod opisnom odjelu lužičko 
srpskog narodnog muzeja u Budišinu u tamošnjem Narodnom 
Domu. 

G. 1897. položen je temeljni kamen Lužičkom Serbskom 
Domu u Budišinu, koji je bio g. 1904. na svečani način 
otvoren uz prisustvo zastupnika sviju slavenskih naroda. 
Tako je bio oživotvoren davni san pokojnih narodnih prvaka 
Smojlera i Hornika, koji je konačno oživotvorio dr. Muka, 
te otvorio Serbski nardnri dom s lužičkiim narodnim muzejem 
uz velike financijalne žrtve Smojlerove. U tom domu je 
smještena tiskara, knjižara, Matica, knjižnica i velika dvo¬ 
rana za koncerte i predstave za cijeli liužičko-srpski narod. 
Na narodnom domu stoji napisano Zejlerovo geslo: Srpstvo 
mora postojati te na vijeke živiti! Danas je upraviteljem te 
narodne institucije sin velikog Smojlera Marko Smojler, koji 
sve najljepše vodi. 

Za velikog svjetskog rata stao se dizati i narodni ponos 
Lužičanima, kojih danas imade još oko dvije stotine hiljada, 
makar da su ih Nijemci u svojoj službenoj statistici iskazali 
samo sa 120.000. Za rata su dva domorodca Emil Bart i Fr. 
Kral utemeljili političko društvo »Domovina« kao središte 
sviju lužičkih kulturnih društava, te su radili i na tome, da 
se osnuje i među Lužičanima posebno Narodno Vijeće. Za 
rata su morali i Lužičani da brane »svoju domovinu« Nje¬ 
mačku, a njihov narodni jezik bio je posvuda po Njemačkoj 
zabranjen. Vojnici nisu smje'li srpski dopisivati niti se pri¬ 
znavati Srbima, a svi narodni ljudi postali su politički ne¬ 
pouzdani. Donja Lužica je skoro sasvim nacijonalno nestala, 
a u Gornjoj Lužici su mnogi narodnjaci u ratu poginuli ili 
pomrli. Lužički časopisi su jedan za drugim počeli presta¬ 
jali, a, samo neki su tek katkada mogli da izađu. I gospo¬ 
darski se htjelo Lužičane sasvim uništiti. Oni su svoju zemlju 
smjeli prodati, ali nisu više smjeli kupovati novu zemlju, 
koju su svu Nijemci pokupovali. Srbima je bilo zabranjeno 
u školama govoriti srpski kao i odijevati se u narodnu 
nošnju. Učitelji su dobivali posebni »Ostmarken Zulage« za 
germanizaciju Lužice. Jednako je radila i crkva te uredi na 
svim granama uprave. U to teško vrijeme oglasi se Josip 
Nowak s glasovitom pjesmom budilicom u počast Ernestu 
Smojleru, koji je tu istaknut kao sjajni tip narodnog prepo¬ 
roditelja. Lužička narodna omladina opet se počela sasta¬ 
jati, te je pretstavljala i Nowakovu komediju: »Posljednji 
kralj«. F. Rjezak počeo je izdavati potporom Matice Serbske 
veliki lužičko-srpski njemački rječnik. Sada se opet javlja 
dr. A, Muka i neki drugi narodnjaci, poglavito učitelj Juraj 
Slodenjk, koji je na velikom narodnom sastanku g. 1916. 
istaknuo načelo, da imade sve, što je slavensko, ostati lužič- 
kim Srbima u Lužici. Pročulo se i među Lužičanima o češkim 
narodnim legijama u tuđini i ikako se u Češkoj raspravlja 
o lužičkom pitanju, sto se naravno u Njemačkoj smatralo 
veleizdajom, te strogo cenzuriralo. Češka je vojska u Rusiji 
proglasila i Lužicu dijelom češke kraljevine, a sam Masaryk 
govorio je za očuvanje lužičko-srpske manjine u Njemačkoj. 
Prof. dr. Josip Pata u Pragu izdao je tom zgodom posebni 
proglas o Lužici. Nijemci su nastojali da se sve to sa strane 
t. zv. »vjernih Srba« opovrgne, što im nije pošlo za 
rukom, jer t. zv. državotvornih Lužičkih Srba nije bilo. 
Wilsonovi principi oživili su opet i lužičko pitanje. Odmah 
su se Česi na čelu s velikim prijateljem Lužičkih Srba 
Adolfom Černyjem zauzeli za Lužicu i zahtijevali, da se ona 
pripoji natrag Češkoj kruni, tdun više, jer je zato nastao vrlo 
zgodan momenat, kada se saska dinastija zahvalila. Na čelo 
lužičkog naroda ustao je lužički poslanik na saboru u Draž- 


đamima Arnošt Bart, koji je već prije rata potaknuo osobito 
važno narodno pitanje, da Lužičani ne napuste svoju zemlju. 
Na glavnoj skupštini Matice Serbske g. 1916. u Budišinu 
govorio je javno u tom smislu i dao izjavu o tome na saboru 
u Dražđanima dne 6. listopada, da Lužički Srbi postoje na 
svojim zahtjevima i pravima od g. 1848,, te traže narodno i 
političko oslobođenje. Po raspadu Njemačke utemeljio je 
Bart dne 13. listopada 1918. lužičko Narodno Vijeće u Budi¬ 
šinu, sa zadatkom, da ovo spoji i zavlada Gornjom i Donjom 
Luzicom. Dne 26. listopada bude stvoren zaključak, da se 
stvori »Serbski zwjazk«, koji je izdao rezoluciju, u kojoj 
sii Lužički Srbi tražili, da bude na budućoj mirovnoj konfe¬ 
renciji prisutan i delegat lužičko-srpskog naroda. Po cijeloj 
Lužici u Saskoj i Pruskoj nastalo je gibanje, koje je htjelo 
prekinuti s đosađanjim političkim granicama, te osnovati 
samostalnu državu Lužicu. Nijemci su se nato silno zabri¬ 
nuli, te su obećali Lužičanima, da će dobiti sva svoja prava, 
samo ako se Češka ne miješa u te poslove. Pobojali su se 
vrlo, jer su u Saskoj i Pruskoj prestale dinastije, te je sad 
nastupilo vrijeme, po kojem je Češka imala pravo da natrag 
zatraži svoje nekadanje lužičke zemlje. 

Narodna himna »Hišće Serbstwo nje zhubjene« (jlošte 
Srpstvo nije izgubljeno) orila se po svim selima i mjestima 
obiju Lužica, budeći sav narod na zajednički i složni istup 
za svoja politička i narodna prava. Osobito su kod toga 
igrali veliku ulogu srpski đaci, koji su sa cijelim narodom 
stali tražiti samostalnost Lužice. Na početku g. 1919. izdalo 
je Narodno vijeće proklamaciju lužičkom narodu, u kojoj 
se tražila na temelju Wilsonovih točaka samoodređenja 
samostalna lužičko-srpska država, jer da su Lužičani samo¬ 
stalan slavenski narod, o čemu nek odluči mirovna konfe¬ 
rencija u Parizu, kojoj će se to predložiti. Ova rezolucija 
izdana je u svim tamošnjim novinama te raširena posebnim 
letačima po cijeloj Gornjoj i Donjoj Lužici po Saskoj i 
Pruskoj. 

Dne 6. siječnja 1919. ot putovaše lužički delegati Arnošt 
Bart sa svojjim tajnikom Janom Brylom, kojima se pridružio 
kao počasni konzul za Lužicu i Adolf Černy iz Praga, u 
Pariš na mirovnu konferenciju. Nijemci su silno planuti na 
taj pokušaj narodnog oslobođenja Lužice, te su u zadnji čas 
obećavali Srbima zllatna brda. Na mirovnoj konferenciji 
zauzeo se češki ministar dr. Beneš za Lužičke Srbe, te je 
predložio njihove želje mirovnoj konferenciji. On nije tražio, 
da se Lužica pripoji Češkoj, nego da se uzmogne spasiti, da 
ne Uigine u njemačkom moru germanizacije. Tako je to 
pitanje postalo međunarodnim, a govor dra. Beneša bio je 
raširen po cijeloj Lužici i ostaloj Europi. 

Zahtjevi Lužičana bili su ovi: I. Spojenje Gornje i Donje 
Lužice u jednu samostalnu državu, 2. Svi činovnici u Lužici : 
viši i niži imadu s narodom samoi srpski govoriti. 3. Pučke 
škole imadu biti u Lužici srpske sa srpskim školskim knji¬ 
gama, u kojima će se i njemački učiti. 4. Učiteljska škola, 
gimnazija, realka i gospodarska škola imadu biti srpske, 5. 
Ženska gospodarska škola i srednja škola imadu biti srpske. 
6, Srpski jezik imade se uvesti u svim uredima, na pošti, 
željeznici i na sudu. 7. Imade se sazvati lužički sabor, bez 
kojega se ne može izdati nijedan zakon obvezatan za Luži¬ 
čane. 8. Za unutrašnji poredak imade se uvesti lužička 
narodna straža, 9. Traži se gospodarska i trgovačka samo¬ 
stalnost lužičkoga naroda. 10. Za obje vjeroispovjedi vrijedi 
jednaka sloboda i pravo. 

Dne 16, rujna 1919. održan je u Budišinu prvi lužičko- 
serpski sabor, kojii se izjavio saglasan s djelima Narodnog 
vijeća. Sabor u Budišinu je istupio protiv saskog sabora u 

Dražđanima, uvjeren, da nijedan njemački sabor ili vlada 
ne.će da ispune želje srpskog naroda. Zato se i sabor u Rudi- 
šinu obratio na mirovnu konferenciju, da očuva lužički narod 
od njemačkog imperijalizma. Uto su Nijemci ulovili lužičkog 
kurira, koji je s uputama Narodnog vijeća 'putovao u Pariz, 
te su ga zatvorili. Ujedno su prove'li premetačinu i kod sviju 
članova Narodnog vijeća, htijući ih optužiti radi bune protiv 
njemačkog nareda i države, koja se upravo raspadala. 
Nijemci su u Parizu stavili svoje protuprijedloge, nakon 
čega je mirovna konferencija 16. srpnja 1919. izjavila, da 
su velevlasti voljne osigurati njemačkim manjinama njihova 
prava, što se tiče škola, vjere i kulture, što se sve imađe 
dati na provedbu Ligi naroda, Ujedno je na znanje uzeta 
izjava njemačkih delegata, da je Njemačka voljna postupati 
sa svojim manjinama na temelju ovih ustanova. Ove važne 
odluke su sada definitivni pravni temelj, kojim se može 
dalje poraditi oko* samostalnosti Lužičana. U praksi se 
međutim sasvim drugačije dogodilo. Kada se vođa Luži¬ 
čana Bart povratio iz Pariza u Buđišin, oiptužiše ga Nijemci, 
da je narod bunio protiv narodnog jedinstva, te ga osudiše 
i zalvoriše, a sve je opet ostalo po starom, te Lužičani nisu 
do danas postigli' svoju političku i narodnu samostalnost. 

Od sviju Slavena imali su od vremena preporoda najviše 
veza s Lužičkim Srbima najbliži i,m Česi. To je bio« i povod 
osnivanju lužičkog konvikta u Pragu, te kasnije osnivanju 
češko-lužičkog društva u Pragu pod imenom Adolf Černy, 
koji je veliki siavenofil sav svoj život posvetio lužičko- 
srpskom narodu i njegovim kulturnim i literarnim prilikama. 
Iz češke literature uputili su se i ostali Slaveni u lužičko- 
piitanje, poglavito južni Slaveni ili tadanji »Eliirci«, koji su se 
također stali zanimati za lužičke Srbe i Lužicu. Uz starije 
češke slaviste Dobrovskoga, Hanku, Četakovskoga, Palac- 
ko'ga, Šafaržika, Erbena, Hattalu zanimali su se Lužicom 
slikar i skladatelj Ludvik Kuba, Eduard Jelinek, Halek, 
Neruda, Čech, Vrhlicky, no najviše Adolf Černv. Ovaj je 
od godine 1884. neprestano putovao cijelom Lužicom i na¬ 
pisao bezbroj članaka na češkom i lužičko-srpskom jeziku, 
te prevodio lužičke pjesnike na češki i obrnuto. Najvaž¬ 
nije mu je djelo, »Lužiće i Lužičii Srbove«, Prag 1912. A. 
Černija su općenito prozvali lužičkim konzulom. Po nje¬ 
mu je orozvan Českolužičkl spolek A, Č., utemeljen god. 
1907., koji izdaje vec šestu godinu »Českoilužički Vjestnik 
ili Českoserbski Wjestniik« u Pragu pod redakcijom oso¬ 
bitog prijatelja lužičkih Srba dr. Jos. Pate, a donosi član¬ 
ke i na lužičko srpskom ijeziilku, te kulturni pregled života 
cjelokupne Lužice. Redaktor dr, Jos. Pata jest neumornim 
istraživaocem i prijateljem tog najmanjeg slavenskog na¬ 
roda, te je napisao cijeli niz djela i rasprava o Lužici i 
lužičkim Srbima, nekoje pače i s uputama za Jugosla¬ 
vene, te napose Rječnik lužičko-češki-jugoslavenskii. 

Česi su mnogo utjecali i na glazbenom polju na razvoi 
lužičke narodne muzike. Lužičkosrpsko pjevačko društvo 
posjetilo je prije tri godine Prag, gdje je priredilo pre¬ 
krasan koncerat pod vodstvom svog najboljeg zborovođe 
i kompozitora Bernata Krawca. Isti je sa svojom kćerkom 
pjevačicom priredio muzikalnu konferenciju, na kojoj je 
.prikazao ostanke starih slavenskih pjesama s otoka Rujane 
i predjela Liineburga kraj Hamburga iz XIII. stoljeća za 
Vitjeslava II. slavenskog kneza na Rujana. Kada se je iza 
toga povratio kući u Budišin, njemačka ga je vlada poradi 
njegovog slavenofilskoig držanja odmah umirovila. 

Lužički Srbi su g. 1920. posjetili svesokolski slet u Pragu 
te su poslije toga utemeljili g. 1921. prvi lužičkosrpski So¬ 


kol u Budišinu, Danas imadu već svoj savez sa preko de¬ 
setak društava i nekoliko stotina članova, te su ove godine 
priredili i svoj prvi lužičkosrpski slet. Češko sokolstvo po¬ 
maže Lužičane na taj način, da im šalje svoje prednjake na 
pomoć i uzima njihove prednjake u svoju sokolsku školu, 
te je općenito pokroviteljem lužičkosrpskog sokolstva u tom 
smislu, da srpsku omladinu odbija od tumorskih krugova i 
dovodi u sokolske redove, 

Lužičkih studenata imade danas oko stotine u Budišinu 
na srednjim školama te u Lipskom, Dražđanima, i u Pragu. 
Sastaju se kao i prije redovito svake godine o Uskrsu i na 
velike praznike, te izdaviaju već petu godinu svoj posebni 
vjesnik »Serbski Student« kao prilog Serbskim Novinama, 
koje izilaze već 84 godina. 

Za kulturnu i narodnu slobodu Lužica zauzeli su se i 
slaviste sviju evropskih sveučilišta, njih 97 na broju, koji 
su otposilali memorandum Savezu naroda, koji su potpisah 
slaviste Engleske, Danske, Francuske, Norveške, Nizozem¬ 
ske, Poljske, Rusije, Bugarske, Švedske, Čeho slovačke, 
Ukrajine i Jugoslavije. Tu se naročito zahtjeva, da se iz 
jezikoslovnog i narodnopisnog razloga imade očuvati luži- 
čkosrpski narod, njegova narodna kultura i jezik. Napose 
se za Lužičane zauzeo francuski s'laivenofil August Viersel, 
koji je izdao knjigu »Um peuple martyr«, te je inozemstvu 
prikazao siadanije žalosno stanje Lužice i lužičkih Srba, da 
je prava sramota za Nijemce, kako postupaju s ovom naj¬ 
manjom granom Slavenstva, 

Kod Hrvata bavio se lužičkim Srbima ponajviše Josip 
Milaković, profesor na učiteljskoj školi u Sarajevu, G. 
1914. izdao je brošuru: Jakub Bart ćišinjski, prilog novije 
lužičko srpske književnosti, posvećen dr. Arnoštu Muki pri¬ 
likom njegove 60-godišnjice. Nekoliko njegovih pjesama 
preveo je Milaković u svojoj zbirci: Iz slavenskih lugova, 
Zagreb, 1909. God. 1914. izdao je Milaković drugo izdanje 
svog dijelca »Dr. Emest Muka« kao prilog poznavanja luži- 
čkosrpske književnosti. Dr. Arnošt Muka kao glavni vođa 
na političkom i književnom polju Lužičkih Srba, redaktor 
mnogogodišnji lužičkog beletrističkog časopisa Lužica, bio 
je izabran članom dopisnikom Jugoslavenske Akademije u 
Zagrebu g. 1906., kr. Srpske akademije u Beogradu, po¬ 
časnim članom Matice Srpske u Novom Sadu, te je deko¬ 
riran redom sv. Stanislava, komandirsikim redom sv. Save 
i crnogorskim Danilovim redom. Dr. Muka je posjetio g. 
1906, Zagreb, Ljubljanu i hrvatsko Primorje, te je stekao 
na jugu mnogo osobnih poznanstva i iskrenih prijatelja. 

O lužičkim Srbima izdao je Milaković još jednu brošuru: 
Lužički Srbi, II. izdanje g. 1920. u Sarajevu. U toj knjižici 
naći će svi oni, koji se interesiraju za Lužičke Srbe f drago¬ 
cjeni materijal o cjelokupnom razvoju kulture i literature 
od najstarije davnine do danas. 

Inspektor Viadoje Dukat također se vrlo zanima za 
lužičke Srbe, te je u više navrata referirao 0 njihovim knji¬ 
ževnim prilikama i izdanjima te je ujedno i povjerenikom 
Mačiće Serbske za župu zagrebačku. 

Žalibože da i Lužičani nisu u svemu složni, te dm je na 
taj način njihov položaj dosta težak u nacionalnoj borbi 
za opstanak. Dijeli ih vjera i narječje. Jedni su katolici i 
pišu latinicom i češkim pravopisom, a drugi su protestanti 
te pišu švabahom te goticom. Dosadanji svi pokusi nisu 
uspjeli da ih ujedine, tim više, što su kroz stoljeća razdije¬ 
ljeni i politički u dvije države, a Donjolužičani su još na¬ 
pose silno rastepeni po velikom njemačkom teritoriju. 

Dr. Franjo Bučar. 


Izdavači i vlasnici: Dragutin Nemet i drugovi. 


Tisak »Tipografije« d. d. u Zagrebu. 














D.VASIĆ, ZAGREB, ILICA 11. 

Najveći izbor briljantnog prstenja, naušnica, naru¬ 
kvica, ogrlica od pravog bisera. 
Kompletne kasete srebrnog pribora za 6 i 12 osoba 
počam od 7-10 i 20-30 hiljada dinara. 

Stari briljantni nakit preradjujei modernizira se po naj¬ 
novijim uzorcima u vlastitoj radioni uz jeftine cijene. 
Popravci se preuzimaju. 

Veliki izbor stojećih i zidnih nihalica, švic. satova 
za gospodu i gospođe u zlatu, platini, srebru, niklu i 
ocjeli od D 135'— počam. 

Kupujem i zamjenjujem zlato, srebro, biser, platinu 
uz najviše cijene. 


ZAGREBAČKA MODNA KUĆA 

VI LII»I STEliER 

ZAGREB, ILICA 7. TELEFON 13-94 

Preporuča svoje bogato uredjeno 
skladište orig. engleskih tkanina 
za muška odijela i za kostime. 

Solidna podvorba ! Cijene umjerene ! 
Dnevno stižu novosti! 



TEHNIČKE B V 1 NO&R 4 D/K 6 

POTREB/TINE 



I&DEUTJCH i M6T 





POZOR? 

NAJPRIKLADNIJI DAROVI ZA 
BOŽIĆ I NOVU GODINU! 


Zefiri za košulje. 

Din 

15 — 

Zefiri za poste! inu .... 

Din 

15 — 

Sifoni za žensko rublje . . , 

Din 

15 — 

Sifoni za posteljinu Occasion . 

Din 

IS¬ 

Kretoni dobra vrst .... 

Din 

IS— 

Deleni za ženske oprave 

Din 

15* — 

Flaneli za oprave. 

Din 

15 — 

Flaneli za žensko i muško rublje 

Din 

15*— 


VELOURI 

ZA ZIMSKE OGRTAČE (MANTLE) 

Cista vuna 140 cm širina po Dinara 88'—, 
110'—, 125’— i 180'— u svim bojama. 

Veliki izbor raznih štofova za 
ženske oprave i muška odijela. 

„racRA” 

ZAGREB, NIKOLIĆEVA ULICA 14 


Tvorničko skladište pletene, vezene 
i kratke robe 

J. REINER 

ZAGREB 

Nikolićeva ulica broj 14 
(dvorište lijevo) 


Branko Vilković 

Zagreb, Ilica 13 
Specijalna trgovina čarapa 

Grand Magasin pour le bas de Specialite 
en toutes especes. 
















Jme 

kojeg se javnost kod potrebe muških i dječačkih odi¬ 
jela rado sjeća mora da si je ovu naklonost zaslužilo 
zbilja valjanom robom. Stoga je pojmljivo, da tvrtka 

M. Neumann 

Ilica broj 28 Zagreb Telefon 9-45 

postojeća od god. 1845. važi kao prvo vrelo za nabavu 
muških i dječačkih odijela, jer ovo ime jamči za najbolju 
kakvoću i najmoderniju izradbu, dakle ovo ime samo 
po sebi 

jest znak valjanosti! 


ZA BRIJANJE 

preporučam 

SAVON COLT STIKS 

to je najbolji sapun za lahko 
brijanje. 1 šipka stoji Dia 8‘— 

Glavno skladište: 

Nobilior Parfumerija Zagreb 

Ilica broj 34 


VeliHI izbor 

SagOVa velonr. Clllllll 

perziishi, pirofshi, Smirna, 

n svim veličinama preporuca 

S. IURKOVIĆ ZAGREB. ILICA 5 

(OKTOGON) 

Sve uz znamo snižene cijene! 


Najveće skladište! Najjeftinije cijene! 
Strogo solidno! 

B. Wolf-a nasljednici 

Braća Fussmann 

urari i draguljari 

Zagreb, Ilica broj 31. 

Veliki promet! Mala zasluga! 


Sradsfia štedionica 

Cpdne §fof>. i ftr. glav. grada lagreOa 
(fetrtnisška ulica 5 Zagreb lfgao Rudničke ut. 

Ulošci &in 70,000.000 - 


Prima uloške na uložne knjižice i na tekući raćun. Izdaje 
čekove i kreditna pisma , te obavlja isplate na temelju akre¬ 
ditiva na sva tu- i inozemna mjesta. Kupuje i prodaje valute 
i devize. Obavlja sve burzovne naloge savjesno i kulantno. 


Za ufošfie iamii grad Zagreb. 


Tisak »Tipografije« d. d. u Zagreba. 










